
t MARIJA RUŽICKA STROZZ1 

Kad sam godine 1935. prigodom osamdesetpetog rođendana Marije Ružičke 
Strozzi govorio u Radio*), sjedila je pokraj mene. Uzbuđena, kakvu sam često 
gledao iza kulisa prije nastupa, pratila je pažljivo svaku riječ. Kad sam svršio, 
stisnula mi je ruku i toplo me zagrlila. Odmah nakon mene i sama je recitirala 
svoju glasovitu scenu iz »Smrti majke Jugovića«. Unatoč nezgodne pozicije pred 
aparatom i uzbuđenja u njezinoj se je recitaciji sačuvao — po priznanju sviju, koji 
su je slušali — uz milinu glasa i stari neuporedivi njezin dramatski polet. To je 
bilo u njezinoj osamdesetšestoj godini! 

Normalan čovjek ne može sebi ni stvoriti predodžbe o tom čudu od nervnog 
sistema, koji je potpuno nepovrijeden u toj ženi s jednakom intenzivnošću funkcio¬ 
nirao i onda, kad je već tijelo malaksavalo, kad je bila već trošna j slaba kao 
mušica. Taj se je nervni sistem trošio bezbrojnim uzbuđenjima kroz stotine i sto¬ 
tine uloga i scena, što ih je odigravala tijekom malne sedamdeset godina svoga 


') Vidi »Hrvatsku Reviju« g. 1935. br. 9. 

kazališnog života. Taj je nervni sistem nefaljeno reagirao na svaki osjećajni poti¬ 
caj od najsuptilnijeg iz magle nesvijesnoga do najglasnijeg, kakvim navaljuju 
strasti. Reagirao je, ma da ti podražaji nisu dolazili neposredno iz života, nego 
tek iz imaginarnog doživljavanja, iz svijeta, koji je umjetnica trebala da izgradi 
sebi samoj. 

Takav je fenomen od nerava, bez sumnje, — u koliko se može prodirati u 
suštinu glumačke genijalnosti — njezina osnovica. Bez trajne nervne napetosti 
visoke frekvencije ne bi imao ni najljepši glas prodorne snage dramatskoga, ne 
bi imao onog neodoljivog čuvstvenog timbra, kojim prelazi sa scene u srca. Zbog 
toga smo i bili uvjereni, da Marija Ružička Strozzi najljepše govori, da je s nje¬ 
zinih usana naš jezik najljepši. 

Ovo je golemo čudo od živaca dalo mimo govora i posebno obilježje umjet¬ 
nosti Marije Ružičke Strozzi. Stvarajući ženska lica na pozornici veliki je njezin 
uspjeh vazda kulminirao u dubokom dojmu savršeno ženskoga. Obrisi karaktera 
otpadali su kao ljuske sa zreloga ploda njezinih prikaza žena.* Za nju je svaka 
žena bila više od svega do u srž samo žena. Ili ljubavnica ili patnica ili majka. 
Zbog toga se gdjekad činilo, da njezin patos prevršuje i teško se obuzdava u 
strogo naturalističnoj drami, zanoseći je vazda na više, da bude tek u punom 
skladu s prikazima uzvišene tragike. Nakon predstave njezini su gledaoci osjetili, 
da su doživjeli nešto doslije neviđeno i nečuveno: ženu, ženu ljubavnicu, ženu 
patnicu ili ženu majku. Njezina se je umjetnost izdizala nad umjetnost njezine 
okoline, nametala se pažnji kao nešto zasebno, daleko od svakidašnjice i natpri¬ 
rodno veliko. 

Tko bi kušao probuditi u život iz uspomena na bezbrojne scenske nastupe 
Marije Ružičke Strozzi najsjajnije fantome njezine umjetnosti, zacijelo, najzor¬ 
nije bi mu se nametali časovi, kad se je ona zalagala svim bićem svojim s gor- 
došću, s ponosom i bezuslovno uvjerljivo za najsvetija prava ženske duše. Za 
prava ljubavnice, što se je razdala sva u velikoj ljubavi, ili za prava majke, što 
ih je stekla mukama materinstva. Uistinu ukazuju ovi momenti i na najdrago¬ 
cjenije sadržaje umjetnosti Marije Ružičke Strozzi. Da su ti sadržaji dolazili do 
savršenog umjetničkog izražaja, tomu su pripomogla bogata sredstva: njezina 
besprijekorna figura, klasična ljepota lica, sjaj očiju, milina glasa, prirodna gra- 
cioznost kretanja, ali ipak najviše od svega ona golema snaga životnoga, što je 
pokretala od početka do kraja iz iskonskih dubina njezinoga bića nespokojnom 
igrom njezinih živaca. 

Pojava je Marije Ružičke donosila u naše umjetničke prilike mimo osobina, 
koje sežu u područje izuzetnog glumačkog genija, obilje blagoslova, što joj 
hrvatski narod nikad ne će smjeti zaboraviti. Marija Ružička Strozzi došla je 
k nama iz češkoga Litovela g. 1850. u prvoj godini života. U sedamnaestoj godini 
zapazio ju je Josip Freudenreich i doveo na Zagrebačku pozornicu. Njezini prvi 
nastupi padaju u godine postajanja hrvatskog teatra. Bilo je to 2. siječnja god. 
1868., kad je debitirala kao Jean d’Eyre u »Lowoodskoj siroti«, a već je odmah 
u prvoj godini nastupila u 32 uloge. Uporedo s njezinim velikim uspjesima rasla 
je — na malom našem teatru, gdje nakon premijere dolazi najviše do dviju repriza 




t MARIJA RU ŽICKA STROZZI 


563 


-i zaposienost. Ovo prelaženje iz uloge u ulogu postalo je, zapravo, njezinom glu- 

dask k a T l ° l0m v Sk ° °“ ^ u f tn °š a dara, koji se je prerušavanjem iživljavao na 
daskama kao riba u vodi. Kako je u onodobnoj dramatici prevladavala lijepa riječ, 
esvijesno postao je govor najsnažnijim izrazom njezine umjetnosti. Kad je od 
go ine 1878. uz Fijana, svog jedinog takmaca, nastupala u francuskim komedi¬ 
jama, koje su u ono vrijeme gospodovale svim evropskim teatrima, njezina je 
umjetnost dosezala visine, s kojih je padao na naš mladi teatar posve neobičan 
sjaj. Prozvali su je »našom Sarom Bernhardt«. I mimo toga, što je igrala iste 
uloge kao Sara, u njihovoj veličini - i kasnijoj Eleonore Duše - bilo je sličnosti, 
strajmjih živaca od Sare i Marije Ružičke Strozzi sigurno ne pozna povijest 
eatra. Veličina je Sare kulminirala u njezinom rafiniranom scenskom majstorstvu 
kojemu nije bilo premca Mariju Ružičku Strozzi nije nikad ni u majstorstvu 
ostavljala primitivna, ali duboka, slavenska čuvstvenost. 

Dugotrajna je umjetnička djelatnost Marije Ružičke Strozzi prolazila svom 
onom navalom novoga u literaturi i u scenskoj interpretaciji, kojom je naplav¬ 
ljivao bujni razmah teatra na kraju XIX. i na početku XX. vijeka sve evropske 
pozornice. Ona se je lako prilagodila Ibsenu ispunjajući hladnoću njegovih lica 
toplinom svoga srca. Njezina čuvstvenost sigurno je uspijevala u ruskoj drami. 
Modernoj režiji, osobito kad se je pomamljivala za dekorativnim efektima, dobro 
je pristajala njezina sjajna pojava na sceni. Shakespeareova dramatika, mimo koje 
nisu nikad prolazili moderni režijski eksperimenti, nalazila je vazda u licu 
Manje Ružičke Strozzi gotovu figuru visokoga stila. Razumljiv je zbog toga i 
njezin neprocjenjiv udio u dramskom stvaranju naših domaćih autora. Ivi Voj- 
noviću lebdio je, zacijelo, pred očima, dok je stvarao svoja najbolja djela »Ekvi- 
nocijo«, »Dubrovačku trilogiju« i »Smrt majke Jugovića« njezin lik i njezina 
uzvišena umjetnost. Uistinu nastale su u ovoj tajnoj suradnji nezaboravne krea- 
cije u jedan mah i naše dramske i naše scenske umjetnosti. 

Kad je Marija Ružička Strozzi 28. rujna o. g. zaklopila svoje radom i životom 
utruđene oči, svagdje se i na svakom mjestu uz priznanje njezine velike umjetnosti 
isticala zahvalnost za njezino patriotsko djelo. Kroz mnogo decenija, kadgod je 
trebalo pjesmom Jiuditi duše, postizavala je to savršena njezina deklamacija. 
Njezinoj bezgraničnoj požrtvovnosti utjecali su se vazda rodoljubi, kad se je tre¬ 
balo odupirati silovitim pokušajima odnarođivanja našega svijeta. I doista, ljubav 
za svoj jezik ničim se nije mogla više rasplamtiti, nego njezinom umjetnošću. 

U divnom skladu s veličinom bila je u Marije Ružičke Strozzi i njezina duša. 
Bila je bla.ga, prijatna, nenametljiva u saobraćaju sa svakim, svi su je poštovali, 
divih se njezinoj umjetnosti, njezinu zanosu za svoje zvanje i njezinoj otmjenoj 
dusi. Nju su voljeli nesamo njezini drugovi, nego i družice. Za njezinu popu¬ 
larnost kroz dugi niz decenija nije bila odlučna samo velika umjetnost, nego su 
zapremale u njoj posebno mjesto i lične simpatije. U taj je krug oko Marije 
Kuzicke Strozzi zadrla okrutno njezina ma da i kasna smrt. Nesamo kao golem 
narodni gubitak, nenadoknadiv za njegovu umjetnost, nego je ona pogasila u 
jedinstvenom slučaju Marije Ružičke Strozzi i jedno živo žarište ljubavi svih nas, 
toliko rijetko koliko dragocjeno u današnjim pustim danima. B. LIV ADI Ć 






P J E S 

PRED JESENSKI NOKTURNO 

Mjesečina je hodala noćas 
pod vinogradom. 

Prošla je nasipom na prstima 
da smetala ne bi 
Zrikavce. 

Sjenu kestena starog 
natjerivala je oko stabla 
dok obadvije nisu 
pobjegle pred Danom 
i skrile se negdje za plotom 
Vremena. 

JESEN 

Iz rupica žute zemlje 
crni zrikavci vire, 
sanjivo zavlače pjesmu 
na zvučne jesenske lire. 

Vjetar krilima svojim 
takno se tihih klopoca; 
jesen sa košarom ide 
u berbu naših seoca. 

KLOPOCI ŠUTE... 

Klopoci šute u vinogradu i gledaju ganuti 
kako rastu sjene u dolu, 
slušaju kako lišće, što s grana će panuti, 
u agoniji šušti i jeca u bolu. 

Kroz šume idu crna Umiranja 
i svake se dotiču grane. 

Priroda puna je posmrtnog sviranja 
Što pokapa svijetle sunčane dane. 


M E 

JABUKE 

Pod težinom zrelih boja 
padaju jabuke s grana, 
padaju ko radosti tople 
u krilo sumornih dana. 

Oblici se veselo smiju 
ispod rumene, žute boje, 
žedno, ko spaljena usta 
piju ih oči moje. 

Vedrih, lijepih oblika, 
rumenih, zrelih boja, 
iz dana u dan sve više 
žedna je duša*moja. 

OBLACI 

Azurom vedroga neba 
plivaju oblaci sivi, 
zastalo oko u dolu, 
tome pejsažu se divi. 

Rastu u grudima čežnje, 
rastu ko jesenske sjene: 

»Oblaci, primite, sivi, 
sa sobom na put i mene!« 

POD BREZAMA 

Zaspati do nogu 
bijelih djevica breza 
uljuljan pjesmom 
zrikavaca, 
i zaboraviti da ima 
zlih ljudi na svijetu, 
oprostiti svima 
i ne ustati nikada više. 

VINKO KOS 


STOGODIŠNJICA SMRTI G. LEOPARDIJA 

BLAGDANSKA VEČER 

Blaga i svijetla je noć i bez vjetra 
I miran ponad krovova i posred vrtova 
Počiva mjesec i iz daleka otkriva 
Tihe planine. O draga moja, 

Već šuti svaka staza i kroz prozore 
Jedva probija noćno svijetlo: 

Ti spavaš, jer dočeka te blagi san 
U tvojim mirnim sobam, i ne tare tebe 
Briga nikakva, i već ti ne znaš niti slutiš 
Koliku mi ranu zada posred grudi. 

Ti spavaš: ja ovo nebo, što tako blago 
Čini se na pogled, pozdraviti prilazim 
I staru prirodu svemoguću, 

Što me za bol stvori. Tebi ja nadu 
Uskraćujem, veli mi, čak i nadu i samo 
Od plača neka se oči tvoje sjaje. 

Svečan bje ovaj dan; sad od zabava 
Ti se odmaraš; i možda sjećaš 
U snu kol’kima se danas svidje i koliki 
Svidješe se tebi: ne ja, nit’ se ponadali, 

U miso ti se navraćam. Međutim pitam 
Koliko još živjet moram i tu po zemlji 
Ja se bacam i vapim i bjesnim. O dani užasni, 

U tako mladoj dobi! — Avaj, po ulici 
Nedaleko čujem samotnu pjesmu 
Zanatnika, što se vraća u kasnoj noći 
Nakon zabava u ubogo svoje boravište; 

I grčevito mi se srce steže 
Na pomiso, da sve u svijetu prolazi 
I traga skoro ne ostavlja. Evo, minu 
Blagdan, a za blagdanom dan 
Obični slijedi i donosi vrijeme 
Svaku ljudsku nesreću. Sad gdje je zvuk 
Onih starih naroda? Sad gdje poklič 
Naših slavnih pređa i veliko carstvo 
Onoga Rima i oružje i zveka 
Što odjeknu zemljom i oceanom? 

Sve mir je i tišina i sav počiva 
Svijet i ne misli se o njima. 

U dobi mojoj mladoj, kad se čeka 
Čeznutljivo blagdan, a zatim kad je 


Minuo bio, ja bolan u bdenju 
Stiskali pernice; i kasno u noć 
Pjesma, što se čula kako stazama 
Udaljujući umire malo po malo, 

Već mi je slično stezala srce. 

Preveo Anton Nizeteo G1ACOMO LEOPARDI 


MISLI 1 

Pjesništvo može biti posredno korisno, ali korisnost nije njegov prirodni cilj bez ko¬ 
jega ne bi moglo biti, kao što ne može bez ugodnog, jer ugađanje je prirodna zadaća 
pjesništva. 

Čovjek živi samo od religije i od iluzija. 

Pošto je sa svijeta nestalo heroizma, a mjesto njega pojavio se egoizam, istinsko pri¬ 
jateljstvo, sposobno da žrtvuje prijatelja za prijatelja kod osoba, koje k tome imaju inte¬ 
resa i želja, zaista je vrlo teško. 

Ne nadaj se nikad, ako počiniš nedjelo, da će ostati tajna. Jer kad bi ostalo svima 
skriveno, bilo bi poznato tebi. 

Vrlo je odvratno govoriti mnogo o sebi. 

Niti možemo izbrojati sve nesretnike, niti jednog samog dostojno ožaliti. 

Nema ljudske nesreće koja ne bi mogla porasti. Ipak postoji granica onom istom, 
što se naziva srećom. 

Nijedno društvo nije ugodno za dugo vremena, osim s osobama do kojih nam je stalo, 
ili nam je drago, da nas uvijek poštuju. Stoga bi žene, ako hoće da njihovo društvo odmah 
ne dozlogrdi, morale nastojati biti takovima, da bi se stalno tražilo njihovo poštovanje. —- 
Što se tiče žena, već izgubih dvije teološke vrline: vjeru i nadu. Ostaje ljubav — treća 
vrlina — koje se ne mogu odreći, uza sve što niti vjerujem, niti se čemu nadam. 

Kakvogod bilo djelovanje našeg duha, stalno mu je i neizbježno podrijetlo u egoizmu. 
— Egoizam bijaše uvijek društvena kuga, i što veći bješe, to su gore bile prilike u društvu. 

Svatko je toliko nesretan, koliko se smatra. 

Sreća se sastoji u neznanju istine. 

Sreća je na svijetu sretna, a ne hrabrost .* 


1 Ove Misli G. Leopardija uzete su iz njegovih proznih djela , uglavnom »Zihaldone «, » Pensieri « i par 
njih iz »Avvertimenti morali a Demonico «. — Pr. 

* Prema onoj: Fortes fortuna iuvat ... — Pr. 

U časovima velike radosti, ili velikog bola, čovjek je neosjetljiv za samilost i sebičnost 
drugih, u bolu, jer ga vlastito zlo zaokuplja više od tuđeg, u radosti, jer ga vlastita sreća 
opija oduzimajući mu nasladu i snagu, da se zanosi kakovom drugom pomisli. 

Duh uvijek želi da po samom sebi prosudi druge. 

Kad bi ono malo istinski vrijednih ljudi koji idu za slavom, upoznali pojedinačno sve 
one, od kojih je sastavljeno ono općinstvo zbog kojeg se oni uz tisuću krajnjih patnja na¬ 
prežu, da bi ih ono poštovalo, vjerojatno bi se ohladili u svojoj odluci, a možda je i napustili. 

Pokvarenost običaja smrtonosna je za republike, a korisna tiranijama i apsolutisti¬ 
čkim monarhijama: dovoljno je samo ovo, da bi se prosudila narav i razlika između ovih 
dviju vrsta vladavina. 

Bez iluzija ne bi gotovo nikad bilo ni veličine misli, ni snage, žestine i plama duše, 
niti velikih djela, koja su većinom bezumnosti. — Čini se nemoguće, a ipak je prava istina, 
da je sve realno ništavo i da na svijetu nema ništa stvarnog i bitnog osim iluzija. 

Smrt nije zlo, jer oslobađa čovjeka svih zala i skupa sa srećom oduzima mu i želje. — 
Starost je najveće zlo, jer lišava čovjeka svih naslada ostavljajući mu samo želje za njima 
i sobom donosi sve boli. Ipak se ljudi plaše smrti i žele starost. 

Dosada je na neki način jedan od najuzvišenijih ljudskih osjećaja. — 1 bol, koja se 
rada iz dosade i osjećaja ispraznosti stvari podnošljivi ja je mnogo više nego dosada sama. 
— Zla manje škode sreći, nego dosada. — Dosada je najjalovija ljudska muka. 1 kao što je 
ona kći ništavnosti, tako je i mati ništavila; ali je ne samo jalova za sebe, nego takovim čini 
sve, čega se dotakne ili čemu se približi. 

Strpljivost je najjunačnija između vrlina, upravo zbog toga, što nema junačan izgled. 

Kao i pojedinac, tako i narodi ne će ništa nikad postići, ako ne budu svijesni sebe, 
svog samoljublja, mišljenja o sebi i pouzdanja u sebe. 

Poštovanje je kao cvijet: jednom jače zgažen ili svenut ne oporavlja se više. 

Ne zovem opakim onoga koji griješi, nego onoga koji griješi ili je griješio bez grizodušja. 

Velika je i užasna za ljude moć ismjehivanja: protiv čega se nitko u svojoj savjesti 
ne osjeća potpuno siguran. Tko ima hrabrosti, da ismjehuje, taj je gospodar svijeta, slično 
onom, koji je spreman umrijeti. 

Najveći je znak, da je netko malo filozof ili malo mudar, ako traži da bude mudar ili 
filozofski život sav. 

Što se god više računa s vremenom, to se više očajava, što ga nema; što se većma 
rasipa, čini se da ga je više. 

Većina ljudi, kad dobro razmisli, želi živjeti samo da bi živjeli. Realni objekt života 
je život, to jest vući s velikom mukom gore-dolje po istoj cesti prazna preteška kola. 

Djeca nalaze sve u ništavilu; ljudi ništavilo u svemu. 

Preveo Anton Nizeteo GIACOMO LEOPARDI 




ZAPIS O LEOPARDIJU 


Prošlo je sto godina od Leopardijeve 
smrti. Umro je u Napulju godine 1837. 
Grob, koji mu je podigao prijatelj Ranieri, 
nalazi se u crkvi San Vitale. Kad sam pred 
mjesec dana posjetio pjesnikov grob, izne¬ 
nadila me oko njega velika buka. Položaj 
groba zamišljao sam drugačije. Mislio sam, 
da se nalazi u nekom tihom zakutku Na¬ 
pulja s pogledom na pučinu, ali kako Leo¬ 
pardi nije bio sretan za života, tako nije 
ni poslije smrti, jer ljudi, od kojih je živ 
zazirao, sada buče oko njegova groba, koji 
se nalazi u crkvi na trgu što je zatvoren 
neuglednim kućama sa svih strana, kako to 
samo mogu stanovnici južnjačke, milijunske 
luke. 

O Leopardiju kao pjesniku pisali su 
mnogi. Postoji i kod nas vrijednih eseja o 
njemu (Haler), pa ipak me neodoljiva lju¬ 
bav prema njegovoj poeziji nagoni, da i ja 
nešto kažem. 

Leopardijevo lirsko djelo nije veliko po 
obimu (otprilike četrdeset pjesama) ali u 
njemu ima toliko poezije, da je dostojno du¬ 
gotrajnog divljenja. On nije bio jedan od onih 
nesretnika među velikim pjesnicima, koji su 
ostavili priličan broj banalnih stihova. Nje¬ 
govo je lirsko djelo maleno po obujmu, ali 
krupno po vrsnoći. Snaga izraza zadivljuje. 
On je inspiraciju tražio samo u sebi. Poezija 
mu ne pozna stihovanih priča, kakvih ima- 
de mnogo kod pjesnika njegova vremena. 
Naklonost k razmišljanju ispoljavao je u 
proznim sastavcima, a poeziji je prilazio 
samo u časovima najvećih nadahnuća. Nje¬ 
gove se pjesme slobodom stiha i dubinom 
osjećaja izdižu do najvećih ostvarenja u 
lirici. Leopardi se nije skamenio kao mnogi 
poslije njega razvikani slikari u poeziji, 
niti je zatrpao svoj bol pod hrpom metafora 
na užitak poznijih auktora stihovanih re¬ 
busa. Metafore su mu rijetke, ali tim uspje¬ 
lije i iskrenije. Teška njegova sudbina pre¬ 
obrazila se snagom pjesničkog duha u naj- 
čišću poeziju. I mi smo zahvalni toj sud¬ 
bini. Bolovao je cijelog života. Izgubio je 
zdravlje još u očevoj biblioteci u Recana- 
tiju. Baveći se filozofijom i filologijom pro¬ 
šao je slijep pored mladosti, da je poslije 
spozna kao najljepši dio života. Tjelesna 
ružnoća trajno ga je ogorčavala. Ostao je 
gladan ljubavi do smrti. I baš iz tog glada 


rodila se ona čudesna »Silvia«, valjda jedna 
od najljepših pjesama u svjetskoj književ¬ 
nosti. I »Consalvo« je pun toga glada. U 
Consalvu, ljubavniku koji tek na samrti 
otkriva ljubav ženi u koju je bio dugo vre¬ 
mena zaljubljen, dolazi Leopardi do spo¬ 
znaje, koja je karakteristična za čitavu nje¬ 
govu pjesničku individualnost. Consalvo 
kaže na jednom vrlo potresnom mjestu: 

Dvije lijepe stvari ima svijet: 

Ljubav i smrt. 

Da, ljubav i smrt, to su bili glavni i naj¬ 
dublji motivi Leopardijeve inspiracije. U 
ljubavi je otkrivao ono najviše, što čovjek 
u sebi osjeća, a u smrti je vidio kraj svim 
ljudskim nedaćama. Osim Keatsa nitko nije 
tako često i potresno zazivao smrt u pje¬ 
smama. Snagom pjesničkog razuma on je 
bio otkrio glupu komediju života, pa je 
znao, da će svi bolovi završiti onoga dana, 
kad 'mu ona izmakne iz očiju zauvijek. 

Priroda ga je rastuživala. U njoj je vidio 
svu bijedu ljudskog roda. Po njegovu mišlje¬ 
nju priroda je neprijateljski raspoložena 
prema čovjeku, jer je potpuno ravnodušna 
spram naših bolova, a svojom nas krasotom 
obmanjuje sprječavajući nam da do kraja 
spoznamo užasne prilike u kojima smo osu¬ 
đeni da živimo. Jedina je utješiteljica u tom 
životu mladost. Ona je najljepše doba na¬ 
šeg trajanja, puna divnih misli, smionih 
planova i lijepih nada. Iz tog obožavanja 
mladosti rodila se suprotnost: bijesna mrž¬ 
nja na starost. U starosti je vidio najokrut¬ 
niju igru prirode čovjekom. U svojim »Mi¬ 
slima« on je napisao, da smrt čovjeka oslo¬ 
bađa od svih bolova, dok mu ih starost još 
više povećava, i čudio se, da ljudi ipak mno¬ 
go više čeznu za starošću nego za smrću. 
Mladost i priroda to su dvije obmame, pa 
ipak slatke obmame. Otuda mu u pjesmama 
ima toliko žaljenja za mladošću i tako div¬ 
nih opisa prirode. Tim žaljenjima i opisima, 
koji su jednako lijepi, on je svoju poeziju 
ukrasio i spasio od potpunog beznađa. Ali 
ima još nešto. Čitajući Leopardija mi otkri¬ 
vamo sve više njegovu ogromnu kulturu. 
Grčku je književnost poznavao savršeno. 
Nije uzalud za njega kazano, da je bio Grk 
s romantičnom dušom. To poznavanje grčke 
kulture urodilo je kod njega dvjema drago¬ 
cjenim osobinama: jasnoćom i plastičnim iz- 

ražom. Svoj najotrovniji pesimizam on je 
na taj način pretvarao u savršenu harmo¬ 
niju. Zbog toga nas njegova umjetnost ni¬ 
kad ne zamara, već nas naprotiv diže, oslo¬ 
bađa. Poslije Dantea, Petrarce i Tassa nitko 
nije pisao tako savršenim jezikom u tali¬ 
janskoj poeziji. Njegov rječnik nije obilan 
(uostalom, ni rječnik klasika), ali je zato 
produhovljen, biran, očišćen od svakidaš- 
njosti, u kratko: gibak i sposoban za naj¬ 
delikatnija stanja duše. Naš jezik, koji je 
pjesnički sazrio tek posljednjih devedeset 
godina, još nije prikladan za prevođenje 
Leopardijeve poezije. Pojedine pjesme pre¬ 
vedene na naš jezik gube mnogo od svoje 
ljepote. Razlog tome treba tražiti u relativ¬ 
noj vrijednosti svakog prijevoda, ali i u 
oskudnosti našeg rječnika, koji još nije spo¬ 
soban da izrazi Leopardijevu lirsku misao¬ 
nost i osjećajnost. Većina kritičara smatra 
idile najljepšim dijelom njegovog lirskog 
stvaranja. Pa uistinu te su pjesme zadržale 
neobičnu lirsku svježinu. Pisane u teškim 
trenucima, one su pune melanholije, koja je 
daleko od sentimentalnosti. Pejzaži su veći¬ 
nom dani u osvjetljenju mjesečine. Kao sve 
bolne duše, i on je volio tu čudesnu pratili¬ 
cu noći i u njenom se sjaju često osjećao 
sretnijim, nego u danjem. Bolila ga je kru¬ 
tost prolaznosti, jer je uviđao kratkotraj- 
nost svega, što bi moglo da nas zadrži uz ži¬ 
vot. Zanimala ga je tajna čovjekova postan¬ 
ka, plašila neizmjernost svemira, rastuživa- 
la neobjaŠnjivost udesa. Fizički su ga bolo¬ 
vi sve više gonili u očaj. Kao Nietzsche, i on 
se divio ljudima, koji prezreše život i hra¬ 
bri stajahu licem u lice sa smrću. U pjesmi 
»Jednom pobjedniku u balonu« on dovi¬ 
kuje: 

Nostra vita a che val? Solo a spregiarla 

Beata allor che ne’ perigli avvolta 

Se stessa oblia 

Kako već spomenusmo, Leopardi je bio 
poklonik grčke kulture. Često puta odzva¬ 
nja u njegovim stihovima čežnja za helen¬ 
skim vedrinama, kad je još priroda živjela 
produhovljena. U pjesmi »Proljeću« on ka¬ 
že na jednom mjestu: 

Ah, pošto su prazne sobe Olimpa 

Baš trenutci takvog liriziranja utjecat će 
poslije blagorodno na najnoviju slavu tali¬ 


janske lirike: Giuseppe Umgarettija. Leo¬ 
pardi je živ i danas. U umjetničkom smislu 
dokaz je i taj talijanski pjesnik, koji je od 
Leopardija naučio mnogo. Kad pjesnik pro¬ 
šlosti utječe na suvremenog pjesnika, a oba¬ 
dva znače važne događaje u historiji jezika, 
na kome su pisali, onda jedan drugog objaš¬ 
njavaju, upotpunjuju, a mi bismo rekli i 
uljepšavaju. Da se shvati sva važnost Stend- 
hala, potrebno je pročitati i Gidea, a da se 
razumije umjetnička vrijednost Verge, tre¬ 
ba da se upoznamo i s Pirandellom. Sličan 
je odnos između Leopardija i Ungarettija. 
Jadni su oni pjesnici, od kojih se nema šta 
naučiti. Uzrok da je Preradović tuđ našim 
lirskim naporima od Matoša dalje u tome 
je, što od njega nitko nije mogao da nauči 
ništa. U toj konstataciji leži možda najbolji 
dokaz Preradovićeve umjetničke slabosti. 
Ali velika je aktuelnost Leopardijeva pesi¬ 
mizma. Treba samo da promotrimo prilike 
oko nas. Veliki očajnik sumnjao je u pro¬ 
gres. Ljude je smatrao jadnim sredstvom 
mračnih i zlih sila. Krv, koja se nedužno 
prolijeva svijetom, dim propasti, koji se jav¬ 
lja na horizontu, sve više opravdava njegov 
očaj. Perfidija vođa, nekultura trgova, im¬ 
becilnost svjetine — sve su to, čini se, traj¬ 
ne pojave u svijetu. Velik pjesnik ih je pro¬ 
zreo i bilježio ih često i u umno razrađenoj 
prozi. Zbog toga je očajavao. Promatrajući 
te strahote, on se je, kao sve jake duše, obra¬ 
tio sebi, svome duhu, i napisao u takvom 
stanju snažnu »Gospodujuću misao«, uvi¬ 
đajući, da duhu, misli samo treba vjerovati, 
jer ona je — kao krasan dar — još jedina 
sposobna, da nam život učini podnošljivi jim 
od smrti. Leopardi u dijalogu Prirode s jed¬ 
nim Islanđaninom niže sva zla, koja mogu 
da snađu čovjeka. Na jednom mjestu on se 
pita, da li čovjek može da negdje ne vrije¬ 
đajući nikoga živi nevrijedan. Ljudi uživa¬ 
ju u tuđim mukama, a pri tome muče i sa¬ 
mi sebe. Među sobom ne poznaju mira, glo¬ 
đu se i uništavaju, a što je najgore — bi¬ 
lježi on u »Mislima« — to je, da su putovi 
razbojnika (a oni su u većini) skriveni, dok 
su putovi čestitih ljudi svakome vidljivi. I 
ugled se postiže teškim žrtvama. Slava gla¬ 
sovitih ljudi — bilježi on također lapidar¬ 
nom prozom — uvijek se je počela širiti od 
njih samih, jer da su čekali da ih hvale nji- 

hovi suvremenici, bili bi dočekali i smrt ne¬ 
poznati. Kod ovog zapisa dovoljno se sjetiti 
Dantea i Nietzschea. I jedan i drugi znali 
su, da se hvale iznad dopuštenog, radi oma¬ 
lovažavanja, koje ih je okružavalo. Tako je 
Leopardi sklon razmišljanju, a ubog i bo¬ 
lestan padao sve više u neizlječiv jad. Ži¬ 
veći u Napulju, on se je rastužio nad ljud¬ 
skom sudbinom gledajući strahote Vezuva, 
što znači prirode, nad nedužnim žrtvama. 
Pa ipak bilo je pisaca, koji su htjeli u Leo- 
pardiju otkriti optimistu, vjesnika borbe¬ 
nog, vedrog čovječanstva, koje očekuje no¬ 
vu renesansu. Tako je talijanski spisatelj 
Bertacchi napisao čitavu studiju o Leopar- 
diju kao učitelju života. Ima pravo Papini, 
kad Bertacchijevu studiju smatra apsurd¬ 
nom, ali mi je spominjemo radi toga, što 
mišljenje, koje ona zastupa, nije usamljeno, 
a javlja se i danas u talijanskoj književ¬ 
nosti. Nema sumnje, da u djelima velikih 
duhova, kao što je Leopardi, može svak da 
pronađe nešto, što mu je blisko. U nekom 
snažnom Leopardijevom stihu, gdje je bol 
našao adekvatan izraz, vedrina je tu, jer je 
uložen napor donio ploda, ali zar taj čisto 
kreativni uspjeh može da bude osnova za 
razvijanje nekog njegova šire shvaćenog ži¬ 
votnog optimizma? Ne, očaj je bio glavni 
motiv svih Leopardijevih spoznaja. Priroda 
je često, kako već i gore napisasmo, bila 
razlogom njegove trpnje. Samo velik njegov 
tvorački duh sredio je kaotičnu pobunu, 
koja je dolazila iz njegova intimnog neza¬ 
dovoljstva, u čvrste i nemjenjive pjesničke 
tvorevine. 

Kad pjesnik optužuje društvo, dušu, ne¬ 
bo i pakao u nekoj pjesmi, onda to mora 
biti kazano na pjesnički način, mora biti 
sagrađeno riječima, koje su, kako bi rekao 
Valery, u najvećoj suprotnosti sa suvreme¬ 
nim svakidašnjim jezikom. Riječ »veće« u 
stihu pjesnika mora da bude nešto sasvim 
drugo od iste riječi u ustima ljekarnika, od 
iste riječi napisane u nekom novinskom 
članku. Ne može optužba — zahvaljujući ne¬ 
ujednačenosti socijalnih odnosa — da bude 
poezija, kao što ni najzanimljivije izlaganje 
sudskog pristava, ma koliko se slagalo 
s općim nezadovoljstvom vremena, ne mo¬ 
že da bude umjetničko stvaranje. Isto tako 
ne može se ni život iznositi ni poezija kriti¬ 


zirati rječnikom, koji je otrcan, trivijalan i 
oskudan, da je nemoguće bilo kakav inte¬ 
lektualni saobraćaj s njim. Time hoćemo 
kazati, da je jezik u književnosti sve. 

Leopardijev jezik je neuporediv. Bogat 
najraznolikijim stanjima duše, on se sav 
prelijeva od sjaja. Pejzaž je dan u par sti¬ 
hova, najskriveniji osjećaj duše iznesen na 
svijetlo s nekoliko riječi. On pozna riječi 
optužbe, pozna riječi općeg nezadovoljstva, 
ali one su uvijek nošene jedinstvenom pro- 
življenošću, one su uvijek pjesnički ostva¬ 
rene. Neke njegove pjesme: Usamljeni vra¬ 
bac, Silviji, Subota na selu, Sjećanja, Pred 
slikom jedne lijepe žene — pokazuju takvu 
jezičnu razrađenost, da su nedostižive. Sva 
ljepota talijanskog jezika kao da se sabrala 
u tim pjesmama, da nam pokaže svoj sjaj i 
ljepotu: 

D’in su la vetta della torre antica, 
Passero solitario, alla campagna 
Cantando vai finche non more ii giorno; 
Ed erra l’armonia per questa valle. 
Primavera dintorno 
Brilla nell’ aria, e per li campi esulta, 

Si ch’a mirarla intenerisce ii ćore. 

(II passero solitario) 

I Leopardijeva proza je prvorazredna 
svojim umjetničkim osobinama. Za Leopar¬ 
di ja je Friedrich Nietzsche kazao, da je naj¬ 
jači stilist devetnaestog vijeka. Dovoljno je 
čitati njegove prozne sastavke: Pohvala pti¬ 
ca, Pjesma divljega pijetla i Misli, pa da se 
shvati Nietzscheova tvrdnja. Završetak Div¬ 
ljega pijetla očarao je svojom mračnom po¬ 
ezijom i velikog Iberijca Miguel de Una- 
muna. 

Treba na kraju postaviti pitanje, da li je 
Leopardijev pesimizam opravdan pored 
svih zlodjela, koja se vrše u svijetu, i neda¬ 
ća, koje nas mogu da snađu. Motreći pozor¬ 
no sve oko sebe, čovjek ne može da se uvu¬ 
če u purpurne toge sunčanih dana, te da 
zbog njih niječe bol života, koji je svuda 
prisutan, pa i u saznanju i ljepoti. Onaj, 
koji je izgubio vjeru, a nauka mu i umjet¬ 
nost ne mogu pružiti utjehe, može samo 
s uzdasima da miješa svoje disanje i da se 
polako prašta sa svim, što ga je vezivalo sa 
nekada prosanjanim obećanjima, jer je 
svijet opak i neumoljiv u postizavanju svo- 

je sreće i u nijekanju i osporavanju tuđe. 
A Leopardi, tjelesno sakat, živeći od savjes¬ 
nog pera i bolujući velik dio života, nije 
mogao da obasja čovječanstvo spoznajama, 


koje bi mogle da mu otvore put u nove ve¬ 
drine. On je samo mogao iznoseći svoj bol 
da mu pruži rijetke primjere najviše po¬ 
ezije. Olinko Delorko 

u svojim pismima i bilješkama 1 


Među literarnim historicima u Italiji bilo 
ih je koji su Leopardiju dodijelili prvo mje¬ 
sto poslije nenatkrivljivoga pjesnika »Bo¬ 
žanstvene Komedije«; a bilo ih je koji su 
ustvrdili, da se klasična ona zemlja može 
podičiti samo s dva prava lirska pjesnika: 
s Petrarkom, liričarom ljubavi, i s Leopardi- 
jem, liričarom boli. Što je pak Leopardi sve 
prepatio i što je od njega stvorilo najvećega 
pesimistu, može da prosudi samo onaj, koji 
potanko pozna njegovu biografiju, ako se ta 
osniva na njegovim bilješkama i na brojnim 
njegovim pismima. 

Premda je Leopardi potekao od degene¬ 
rirane obitelji, u kojoj se je mizantropsko 
ludilo javljalo samoubojstvima, a fizičko se 
ustrojstvo slabilo čestim ženidbama među 
rođacima, on nije baštinio ono prvo, mi¬ 
zantrop i ju naime, već ovo potonje: slabo fi¬ 
zičko ustrojstvo. Ali to još ne bi bilo njega 
bacilo u očaj i konačno mu zasjenilo dušu 
pesimizmom, iz kojega se tijekom vremena 
razvio i ateizam, da nije imao oca slabića i 
majku lakomu i škrtu ženu. 

Na svoju nesreću mladi je Giacomo pre¬ 
rano duševno đozrio: poslije svoje desete go¬ 
dine nije više imao učitelja, već je proveo u 
samoći dugih deset godina u očevoj biblio¬ 
teci, gdje je pročitao i proučio sve one stare 
knjige, te je konačno upropastio i onako sla¬ 
bo svoje zdravlje. Majka je njegova bila oso¬ 
bito zadovoljna, što se on zadržava u onoj 
osamljenosti, da posjetnici i posjetnice ne 
vide njezina djeteta, koje bijaše slabašno i 
grbavo, te vrlo slaba vida. Dokle je Giacomo 
mogao da čita, nije trebao da razmišlja, već 
se je slijepo pokoravao svojoj sudbini. Grčki 
je jezik naučio bez ičije pomoći, i to tako, 
da ga je poznavao bolje negoli latinski. Sa 
četrnaestom godinom svoga života bio je već 
zreo čovjek, ali otac je postupao s njime i 

1 Cf. I Canti di Giacomo Leopardi illustrati 
da Michele Scherillo. — Milano 1900. 


tada i kasnije kao s kakvim bolesnim dje¬ 
čakom. Na osnovi svoga proučavanja Gia¬ 
como si je predstavljao svijet lijepim, a kad 
tamo, kruta mu je zbilja pokazala, da svijet 
nije lijep, da na svijetu nema što bi ga vese¬ 
lilo^ da je on nesretno stvorenje, koje se ne 
može radovati ljubavi žene, ni bilo kakvoj 
sreći u životu. 

Kad su mu bile dvadeset i četiri godine, 
dakle 1822. g., ostavio je rođeni grad Reca- 
nati i pošao u Rim, gdje su namjeravali da 
ga učine prelatom; ali Giacomo ne prista, 
jer nije osjećao za to zvanja. Kad se je iz 
Rima povratio kući, nije mu prijao ni zrak 
ni samoća, pa je opet ostavio očinski dom. 
Otac nije htio, a ne bi možda ni mogao da 
ga uzdržava izvan kuće, pa se je jadnik po¬ 
tucao od grada do grada, teško namičući 
sredstva za život. Stradao je od bijede i stu¬ 
deni. Nigdje nije mogao da se smiri: u Bo- 
logni, Milanu, Firenzi i Pizi. Našao je pri¬ 
jatelja, koji su ga sažaljavali i koje je vrlo 
volio; ali mira*ne nađe nigdje. Brojna nje¬ 
gova pisma, što je odanle pisao, ne može čo¬ 
vjek da čita a da ne proplače. U njima je 
nesretni pjesnik otkrivao svoje osjećaje, a 
sadržavaju i teške optužbe protiv roditelja. 
Ocu je pisao češće, majci tek jednom, i to 
par redaka. Čuvstveno se javljao samo bra¬ 
tu Karlu i sestri Paolini. 

Nesretnoga Giacoma nije nikad ogrijala 
iskrena materinska ljubav, a u svome je ocu 
vidio slabića, koji ne pozna drugoga zakona 
do li volju svoje žene. Ta pak žena, gospođa 
Adelaide, kad joj je sin ostavio rođeni grad, 
zabranila mu je da joj uopće piše, kako se 
razabira iz njezina odgovora u siječnju 
1823. na sinovlje pismo, gdje odmah u po¬ 
četku naglasuje: »U prkos mojoj zabrani 
pisali ste mi dvaput« 2 . Ali mjesto da mu po- 

2 U Italiji, u obiteljskom saobraćaju, upo¬ 
trebljavao se, a djelomice se upotrebljava još 
i danas, »voi«, naš »vi«. 

šalje koji zlatni cekin za kruh, nazivlje ga 
»zlatnim sinom«, preporučuje mu cla se čuva 
studeni, jer je zima oštra, i da joj sačuva 
svoju iskrenu odanost. 

Gospođa Adelaide bila je savršena gaz¬ 
darica, ali bez materinskog osjećaja. O njoj 
pripovijeda drugi sin Karlo, da im je doista 
pružala ruku da joj je poljube, ali nije nikad 
privinula k sebi svoje djece, da je zagrli. 
Giacomo se dapače ispričava u jednom pi¬ 
smu sestri Paolini, koju je silno volio, što 
joj se ne izrazuje nježno, jer se boji, da bi 
takvo pismo »mama spalila ili prije negoli 
bi joj ga dala, ili barem poslije nego bi ga 
(Paolina) pročitala.« 

Giacomo je običavao pisati u svome »Zi- 
baldone« (bilježnica za sve) svoje misli i 
uspomene, pa je tako zapisao i ovo: »Intim¬ 
no sam poznavao majku (obitelji), koja ne 
bijaše sujevjerna, već čvrsta u vjeri i vrlo 
točna u vršenju vjerskih dužnosti. Ona ne 
samo što nije žalila roditelja koji su gubili 
svoju djecu u nježnoj dobi,* već im je iskre¬ 
no zaviđala, jer su ta djeca ravno odletjela 
u nebo i jer su roditelji bili riješeni brige da 
ih uzdržavaju. Kad je i njoj samoj prijetila 
opasnost da izgubi djecu u takvoj dobi, nije 
se molila Bogu da joj umru, jer to vjera ne 
dopušta, ali je srdačno uživala; pa kad bi 
primijetila, da joj suprug plače ili da je 
žalostan, iskreno se i osjetljivo ljutila. Bila 
je vrlo točna u vršenju dužnosti prema onim 
bijednim bolesnicima, ali je u dnu duše že¬ 
ljela, da sve to ne pomogne; dapače je 
dotle dospjela, da prizna, kako ju je, kod 
pitanja i konsultacije liječnika, obuzimao 
strah, ne će li čuti, da bolest kreće na bolje. 
Ako je pak primjećivala kakve znakove da 
bi bolesnici mogli naskoro podleći, osjećala 
je veliku radost, koju je tajila samo pred 
onima, koji su je osuđivali. Ako je pak smrt 
doista nastupila, taj dan je za nju bio veseo 
i ugodan, te nije mogla da shvati, kako joj 
suprug može biti tako malo pametan da se 
poradi toga žalosti. 

»Smatrala je ljepotu pravom nesrećom, 
pa kad je gledala kako su joj djeca ružna 
i izobličena, zahvaljivala je Bogu od svega 
srca. Nije se nikako brinula, da pomogne 
djeci, kako bi prikrili svojih mana, već je 
s obzirom na njih zahtijevala, da se u prvoj 
mladosti potpuno odreknu života. Ako su se 


djeca opirala, ako su tražila sasma protivno, 
pa ako su i najmanje uspjela, bilo joj je 
krivo, pa je riječima i mišljenjem svojim 
obarala njihove uspjehe, te nije propuštala, 
dapače je brižno tražila prigodu, da im 
predbaci njihove mane kao i posljedice, koje 
su morali očekivati, da ih uvjeri o posve¬ 
mašnjoj njihovoj bijedi, a sve to nemilo¬ 
srdno i užasno. Ako je doznala za slab 
uspjeh svoje djece u tomu ili čemu drugo¬ 
mu, osjećala je pravu utjehu, pa je s dje¬ 
com najviše razgovarala o onome, što je ne¬ 
povoljna o njima doznala.... Nisu se do¬ 
imale nje nimalo ni bolesti, ni smrti, bile 
najdirljivije, mladića u cvijetu života, kad 
su se glede njih gojile najljepše nade, kad 
je njihova smrt bila velika šteta obiteljima 

ili javnosti.Ona je o takvim nesrećama 

govorila mramornom hladnoćom.« 

Kad je u jeseni 1822. Giacomo mogao 
ostaviti Recanati, da provede zimu u Rimu, 
pisao je 23. studenoga bratu Karlu: 

»Ako misliš, da ti ovo piše brat Giacomo, 
kruto se varaš, jer je on umro ili umrtvljen, 
a na njegovu je mjestu neka osoba, koja se 
jedva sjeća svog imena... Sve velike stvari, 
koje gledam, ne nadahnjuju mi ni najmanje 
uživanje. Znam da su divne, ali toga ne 
osjećam, pa te uvjeravam, da mi je njihovo 
mnoštvo i veličanstvo odmah prvi dan do¬ 
sadilo ... Putem sam pretrpio što čovjek 
može da pretrpi. Mene je obuzela tolika me¬ 
lankolija, da opet uživam samo u spavanju. 
Ta pak melankolija, i što moram biti uvijek 
vani, a to je protivno mojoj prastaroj na- 
viki, obataljuje me i oduzima mi svaku 
sposobnost, tako da sam baš za ništa. Ne 
nadam se više ničemu, hoću da govorim a 
ne znam što da rečem, te sam se prometnuo 
u pravi nijemi kip... Poslušaj me, moj 
Karlo, da mi je biti s tobom, mislio bih da 
mogu i živjeti, malo po malo bi mi se po¬ 
vratila odvažnost, mogao bih se nečemu na¬ 
dati, priuštio bih si koji čas utjehe. Ja sam 
doista bez ikakova društva: izgubio sam sa¬ 
mog sebe; a ovi, što me okružuju, ne će 
ostati uza me dovijeka. Piši mi opširno ... 
Ljubi me, zaklinjem te. Trebam lju¬ 
bavi, ljubavi, ljubavi, vatre, 
oduševljenja, života: svijet kao 
da za me ne postoji; osvjedočio sam 
se, da je vrag daleko crniji negoli se slika. 

Rimljanke viših i nižih krugova odurne su 
mi; a ljudi mi nadahnjuju srdžbu i sami¬ 
lost.« 

Sestru Paolinu ovako tješi u pismu od 
28. siječnja 1823.: 

»Ljudska je sreća pusti san. Svijet nije 
lijep, dapače je nesnosan, osim ako ga čo¬ 
vjek gleda kao što ga gledaš ti, to jest iz 
daleka. Naslada je pusto ime, a nije stvar. 
Krepost, osjetljivost, veledušnost ne samo 
što su jedine utjehe u našim nevoljama, već 
su i jedina moguća dobra u ovom životu; a 
ta dobra, ako živiš u svijetu i u društvu, 
niti se uživaju niti korisno ulažu, kao što 
misle mladi ljudi, već se potpuno izgube, te 
duh dospije u užasnu prazninu .... Sreća i 
nesreća svakog čovjeka (bez obzira na tje¬ 
lesne boli) potpuno su jednake za svakoga, 
bio u kakvim mu drago prilikama i polo¬ 
žaju. I tako, da se točno izrazim, jednako 
uživa i strada siromah, starac, slabić, naka¬ 
za, neznalica, koliko i bogataš, mladić, jaki, 
lijepi i učeni čovjek, budući da si svaki u 
svome položaju stvara i svoje dobro i svoje 
zlo. Zbroj dobara i zala, što no svaki čo¬ 
vjek može da sebi stvori, potpuno je jednak 
zbroju što sebi stvara koji mu drago drugi.« 

Nakon odlaska iz Rima, Giacomo se je 
zadržao u različnim gradovima. U Bo- 
logni je kuburio i glede zdravlja i financi- 
jalno. U Milanu ga je umarala vrućina. Po¬ 
učavao je dva đaka, koji su ga konačno 
ostavili. Čeznuo je za mjestom tajnika u 
Akademiji za lijepe umjetnosti, bez uspje¬ 
ha. Pruski ministar Niebuhr sprijateljio se 
s njime još u Rimu, i kad se je vratio u 
Prusku, preporučio ga svome nasljedniku 
barunu Bunsenu, koji je upro da mu na 
svaki način nađe kakvu službu, bilo i na 
samoj »Sapienzi« jednu katedru, ali svaka 
se njegova osnova rasplinula. Bunsen, domi¬ 
šljajući se da ga tare neimaština, položio je 
u Bologni kod jednog bankara izvjesnu 
svotu, da je Giacomo upotrijebi kad mu 
ustreba, ali svota ostade netaknuta. A baš u 
to doba Contessa majka držala je, da je, za 
njezino daleko dijete, književnost rudnik 
zlata. 

Kad je Giacomo u Bologni najviše stra¬ 
dao, nakladnik Stella priteče mu u pomoć 
mjesečnim honorarom od 20 škuda, da izradi 
komentar Petrarke i da prevede grčke mo¬ 


raliste. Ali nasta ljuta zima, pa se je nje¬ 
govo zdravstveno stanje znatno pogoršalo, 
a prizvati valjana liječnika nije mogao ne 
imajući čime da ga plati. Grijati se uz va¬ 
tru nije smio, a nije mogao da hoda ni da 
dugo leži. Stoga, istaknuo je u jednom 
pismu, »ne nalazim mira ni pokoja od jutra 
do mraka, te samo dršćem i uzdišem od stu¬ 
deni, tako da me koji put spopada želja, da 
se rasplačem kao dijete«. Da se bilo kako 
zaštiti od studeni, »dao je napraviti nekakvu 
vrstu vreće, prošivene poput popluna, oblo¬ 
žene perjem, pa bi se u nju zavukao i ostao 
po pola dana, učeći; a jer je vreća bila slabo 
prošita, kad je iz nje izlazio, bio je pun 
perja i pahuljica, te je izgledao kao kakav 
divlji čovjek.« 

Kad je Niebuhr doznao u Berlinu, da 
Bunsenu nije uspjelo da za Leopardija nađe 
zaposlenja, zauze se kod sveučilišta berlin¬ 
skoga, te nesretni Giacomo dobije poziv, da 
predaje talijansku književnost, hoće li u 
Berlinu ili u Bonnu. U tom poslu Leopardi 
mu odgovori pismom i. veljače 1826.: »Moje 
pitanje, o kojem mi pišete običajnom vašom 
dobrotom, novi je dokaz, koliko se malo, 
dapače ništa, možemo pouzdati u ovu vašu 
gotsku Vladu, čija najsvečanija obećanja 
manje vrijede od obećanja pijana ljubavni¬ 
ka. Pomisao, da mi nudite katedru u Ber¬ 
linu ili u Bonnu, takva je, jamčim vam, da 
mi nikakva druga ponuda ne bi mogla biti 
ugodnija i zamamnija. Ali na žalost, moje 
je jadno zdravlje toliko slabo, da se ne usu¬ 
đujem da razmišljam o prijedlogu, kojemu 
bih se inače mogao radovati. Hoćete li mi 
vjerovati, da u Bologni jedva podnosim 
zimu, i da baš ove dneve provodim u nepre¬ 
stanoj tjeskobi i neizrecivim mukama, koje 
potječu od bolesti crijeva, koju led još i 
pod jari va? A što bi bilo u oštroj njemačkoj 
klimi? Ipak, budući da moje oporavljen je 
nije baš beznadno, a liječnici mi obećavaju, 
da će mi na proljeće biti mnogo bolje, toplo 
vas Inolim, da ne napustite osnovu, o kojoj 
je riječ, a držim da ona i ne zahtijeva da 
se žurimo, i da se njezino ostvarenje može 
odgoditi.« 

Na žalost, bijedni pjesnik nije ozdravio, 
pa je morao da se zahvali i na pozivu, što 
mu ga je upravio kasnije (5. lipnja 1828.) 
Bunsen u ime bonnskog sveučilišta, da primi 

katedru Danteologije s plaćom od 1500 ta¬ 
lira na godinu, što je predstavljalo bogat¬ 
stvo, o kojemu nije nikad smio ni da sanja. 
»Onamo u Bonnu, u klimi koja nije oštrija 
od klime u Veroni, gdje se živa zimi rijetko 
spušta ispod 4° Reaumura, vi biste, kad za¬ 
vlada studen, bili okruženi od prijatelja 
učenih i od mnoštva studiosusa, koji čeznu 
da vide uspostavljenu katedru Dante-a s onu 
stranu Alpa.« 

Iz Bologne povratio se Giacomo u Reca- 
nati, odakle je krenuo u Firenze, gdje mu 
se je bolest pogoršala, osobito očna, koja ga 
je prisilila, da čitave dneve miruje. »Ne 
smijem izaći (piše 3. srpnja 1827.) osim na 
večer, kad se smrkne, kao da sam slijepi 
miš. Ovdje ću se zadržati čitavo ljeto; zimo- 
vat ću u Pizi, ne bude li mi gore; a u tom 
ću se slučaju povratiti u Recanati, jer bih 
rado umro kod kuće«. 

16. kolovoza i^te godine piše prijatelju 
Puccinotti: »Dojadio mi je život, dojadila 
mi je filozofska ravnodušnost, koja je jedini 
lijek protiv zala i protiv dosade; ali kona¬ 
čno dosadi i ona. Nemam nikakve druge 
nakane, ni drugih nada, osim da umrem. 
Nije baš ni trebalo toliko se mučiti za takav 
svršetak! Zadržat ću se ovdje do polovice 
listopada: a tada ne znam, da li ću u Pizu 
ili u Rim. Budem li se osjećao jako zlo, poći 
ću u Recanati, da umrem među svojima«. 

Tada su se sastala u Firenzi dva najveća 
talijanska pjesnika XIX. stoljeća Manzoni i 
Leopardi, dapače dva najveća poslije Ari- 
osta i Tassa. O tom je sastanku pisao na 
različne strane, i u jednom pismu osudio 
opće obožavanje autora »Vjerenika« »nazri- 
jevajući u tom laskanje, a pretjeranosti se 
ne mogu nikad pohvaliti.« 

Iz Firence je prešao u Pizu, koju pret¬ 
postavlja Danteovu zavičaju. Klima mu je 
znatno povoljnija, a i sam grad ljepši. Tu je 
početkom svibnja primio vijest, da mu je 
umro brat Luigi. Obolio je od tuge, i odlu¬ 
čio, netom se oporavi, da će poći u Recanati, 
da u obitelji oplače tu zajedničku nesreću. 
»Zadržat ću se ovdje dokle mi dopuste moja 
slaba sredstva; a zatim me čeka užasna Re- 
canatska noć.« 

»Ovo putovanje iz Pize u Firenzu osvje¬ 
dočilo me je, da se ja ne smijem uopće mi¬ 
cati. Spopada me velika želja, da tolike ne¬ 


volje završim jednim mahom, pa da osta¬ 
nem nešto savršenije nepomičan ... ali, ne 
plašite se, bit ću strpljiv do kraja ovoga 
prokletoga života... Firenze djeluje na me 
žalosno. Gotovo da žalim, što sam ostavio 
onaj lijepi zrak u Pizi... Ove uličice ovdje, 
koje zovu ulicama, guše me; općenita me 
nečistoća okužuje; ove preglupe žene, naj¬ 
veće neznalice, a silno gizdave, srde me ... 
Konačno mi postaje ogavan oholi prezir, što 
ovdje vlada za sve što je lijepo i za svaku 
književnost: pogotovu ne mogu da shvatim, 
kako može da bude vrhunac ljudskoga zna¬ 
nja u poznavanju statistike i politike ... Bio 
bih već otputovao (u Recanati), da odluka 
ovisi o meni. Čekam studen, jer mi je isku¬ 
stvo dokazalo, da je vrućina moj najveći i 
najopasniji neprijatelj na putovanju. Ta me 
je nevolja spriječila, da se povezem od je¬ 
dnoga do drugoga od ovih prekrasnih to- 
skanskih gradića... Bio sam nepomičan u 
Firenzi, nisam se maknuo ni u Pizi, tako 
da nisam niti vidio ni Livorno ni Luku, koje 
su daleko od Pize tek dva sata...« 

Kad je, nakon 11 dana putovanja došao 
u Recanati, piše: » računam, da sam sad 
svršio svojim životom... Bijedne moje oči 
počele su stradati isti onaj dan kad sam 
stigao... i kreću sve na gore. Ovaj zločesti 
zrak sudbina kao da mi je dosudila.« 

»Ne volim boraviti u Recanatiju te moje 
zdravlje ovdje strada; ali moj otac, ili ne 
može ili ne će da me uzdržava izvan kuće. 
Ja sam sa životom gotov... Kad ćemo se 
opet vidjeti? Ne znam doista ..., što se mene 
tiče, ja sam već nepomičan.« 

»Glede Recanatija uzvraćam vam, da ću 
otputovati odavle, da ću umaknuti, da ću 
pobjeći dok budem mogao; ali kad ću to 
moći? To je ono, na što ne znam odgovoriti. 
Budite sigurni, da ne namjeravam ostati 
ovdje, gdje ne vidim nikoga do li svoje uku¬ 
ćane, i gdje bih poginuo od ljutine, od do¬ 
sade i melankolije, kad bi se moglo od tih 
zala umrijeti.« 

16. siječnja 1829. piše generalu Colletta, 
prognaniku u Toskani, koji ga je molio, da 
ga izvijesti o svojim prilikama: »Toliko ste 
ljubezni i dobri, koliko ste i vrijedni. Kad 
hoćete da vam izložim svoje stanje, da vam 
se iskažem zahvalan i da vas poslušam, iz¬ 
lažem se opasnosti, da vam budem dosadan. 

Ako ću da živim izvan kuće, treba da ži- 
vim o svome; to jest ne na očev teret; jer 
moj otac ne će da me uzdržava izvan kuće, 
a možda i ne može, obzirom na nestašicu 
gotovine u ovom kraju, gdje posjed vrijedi 
malo, pa gospoda troše svoj prirod u na¬ 
ravi, jer ne mogu da ga unovče; a k tomu 
imetak moje obitelji, premda je od najvećih 
u ovim stranama, utopljen je u dugovima. 
Stoga ja ne mogu o sebi da živim, osim ako 
bih mnogo zarađivao, a raditi mnogo s ova- 
kim zdravljem ne ću moći nikad više u ži¬ 
votu. Stoga sam i razriješio obveze, što sam 
bio ugovorio sa Stellom, pa sam tako izgu¬ 
bio onaj prihod, što sam od njega primao, i 
što mi je dostajalo za pristojno uzdržava¬ 
nje ... Da mogu naći kakvo namješten je, 
gdje bi se malo trudio, dakako namještenje 
javno i časno, ja bih ga primio; ali ga ovdje 
ne nalazim... Moje se književne osnove 
množe to više, što sam manje sposoban da 
ih izvršim. Kad ne mogu da radim, samo 
snujem. Sami naslovi djela, što 
bih rado napisao, zapremaju 
više stranica. Za sve imam silu gra¬ 
diva, djelomice u glavi, djelomice nabacano 
po papirima.« 

Obratio se je prijateljici gospođi Ade- 
laidi Mestri u Parani, da li bi u onom gradu 
mogao dobiti kakvo časno književno namje¬ 
štenje, koje bi se skladalo s njegovim zdra¬ 
vljem. Dobio je odgovor, da je u onom sve¬ 
učilištu ispražnjena katedra za prirodne 
nauke, u kojima on bijaše potpuna nezna¬ 
lica. 

Leopardi je sad provodio život užasan. 
»Davila ga je melankolija, koja graniči s lu¬ 
dilom«. Pisao je nesretnik prijateljima: 
»Ako imade Svetaca, koji isprose smrt ono¬ 
mu koji je želi, preporučite me njima« ... 
»Ovdje živim pola zdvojan, dapače ne ži¬ 
vim, već svaki dan pucam od bijesa i do¬ 
sade«. 

U drugom se pismu ograđuje da iznese 
na javu svoju bijedu. Dapače, kad ne bi 
imao što da jede, dvoji »da li bi se odlučio da 
moli milostinju ili bi umro od gladi. Ne¬ 
mojte pomisliti, da je ta moja odvratnost 
plod kakve gizdavosti. Ne! Takova nešto 
ponizilo bi me pred samim sobom i lišilo 
bi me svih duševnih vrlina; osim toga, bo¬ 
raveći u velikom gradu ne bih se usudio 


pojaviti u bilo kojem društvu, pa ne bih 
uživao baš ništa, a svi bi me gledali sami¬ 
losno i prstom bi pokazivali na me«. 

Život u Recanatiju bio mu je dozlogrdio, 
pa 19. svibnja piše Puccinottiju: »Nađi koji 
čas da dođeš, da nakon šest mjeseci čujem 
prvi put glas čovjeka i prijatelja. Ne znam, 
da li ćeš me prepoznati, jer ja sam sebe ne 
prepoznajem. Nisam više ja. Slabo zdravlje 
i žalosni ovdješnji boravak skončali su 
me...« 

Gospođi Adelaidi Mestri pisao je mje¬ 
seca srpnja, Stelli pak u kolovozu, a Bun- 
senu u rujnu, da »mu se živci raspadaju«, 
da »nema mira ni danju ni noću«, da »mu je 
život pravi purgatorij, i da mu je jedina 
utjeha sjećati se negdašnjih prijatelja« ... 
»Naopako sam s mojim očima i sa čitavim 
tijelom. Ne mogu ni čitati, ni pisati, ni di¬ 
ktirati, ni misliti... Zbog nestašice sredsta¬ 
va osuđen na ovaj prokleti boravak, već 
mrtav za svako uživanje i svaku nadu, ne 
živim do li za stradanje i ne čeznem do li 
za pokojem u grobu«. 

Kad mu je Colletta predložio, da se pre¬ 
seli k njemu u Toskanu, L. mu je otpisao: 
»Prisižem vam, da ne vidim ni mogućnosti 
ni nade, da ostavim ovo prokleto boravište, 
premda užas i očaj moga položaja mogu me 
prisiliti, da se odrečem starog ponosa i da 
prigrlim svaku odluku, svaku ponudu; ali 
ne vidim nikakve druge odštete osim da 
umrem, jer nisam sposoban za išta«. — Pri¬ 
jatelj Colletta uspio je da sabere među in¬ 
timnim prijateljima nekakvu svotu, koju će 
on predati nesretnom prijatelju u 12 mje¬ 
sečnih obroka, pa mu je predložio: »Ovisi 
o vama da dođete u našu sredinu, da se po- 
brinete za svoje zdravlje, da ugodite svojim 
prijateljima. Jednom ste mi prilikom rekli, 
da bi vam bilo dosta za život mjesečno 18 
frančeskona 3 . Pa dobro, vi ćete primati 
mjesečno 18 frančeskona za jednu godinu, i 
to, ako pristajete, počevši od 1. idućega tra¬ 
vnja ... Bit će to zajam, ako budete htjeli 
povratiti, a bit će manje od zajma, ako vam 
se ne desi prilika da povratite: nitko ne bi 
znao, od koga bi mogao da traži, a vi ne 
biste znali, komu da povratite. Nitko vam 
ne nameće nikakav propis. Neka dobra 

3 francescone je toskanski srebrni novac, 
vrijedan £ 5.60. 

sreća Italije pomogne, da, ozdravivši, napi- 
šete djela dostojna vašega uma: ali ova 
moja nada ne smije da vas obveže na išto«. 

Leopardi je prihvatio stidljivo i veledu- 
šno dobročinstvo, pa je otpisao: »vaše pi¬ 
smo, poslije šesnaest mjeseci užasne noći, 
poslije življenja od kojega neka Bog oslo¬ 
bodi moje najveće neprijatelje, bilo je za 
me kao zraka svijetla, koju sam blagoslovio 
više negoli se blagosliva prvi tračak svijetla 
u polarnim krajevima«. — Otputovao je 29. 
travnja, da se u Recanati ne vrati nikad 
više. 

Zaustavio se kratko vrijeme u Bologni 
pa je 10. svibnja 1830. bio opet u Firenze. 
Tu je pozivom na pretplatu sabrao 700 ime¬ 
na i prodao za 108 cekina rukopis novog 
izdanja prvih svojih pjesama uz nekoliko 
novih. Došao je 1. listopada 1831. u Rim, 
gdje se je osjećao vrlo nesretan i gdje ga je 
sve umaralo. Čeznuo je da se povrati u Fi¬ 
renze, kamo ga je dopratio najvjerniji pri¬ 
jatelj Raineri. Ali u metropoli velike vojvo¬ 
dine prilike su se međutim bile pogoršale. 
Tiranska vlada postupala je okrutno, a 
vjerni Colletta je umro nekoliko sati prije 
uručenja dekreta, kojim je prognan iz Tos- 
cane. Otac mu je povrh svega uskratio 
svaku novčanu pomoć. U najvećoj nevolji 
pisao je tada ocu najdirljivije pismo, iz ko¬ 
jega vadimo nekoje stavke: »Ovih sedam 
godina pokušao sam sve napore da proži- 
vim ... Sad više ne mogu ni čitati, ni pisati, 
ni misliti (a više od godine dana ni govoriti) 
pa ipak, uz pomoć prijatelja, uznastojao 
sam da pribavim nekakva sredstva za život. 
Ta bih sredstva bio i našao, djelomice u 
Italiji, djelomice izvan Italije, da se nisu 
neobično nesretna vremena pridružila osta¬ 
lim teškoćama ... Nalazim se dakle, kako se 
i sami možete domisliti, bez sredstava za bu¬ 
duće. Ako je ikad itko želio sebi smrt 
iskreno i živo kao što je već dulje vremena 
želim ja, nije mogao da je želi jače od mene. 
Bog mi je svjedok, da govorim istinu... Da 
smrt ovisi od mene, Bog mi je svjedok, da 
vam nikad ne bi ovo progovorio; jer mi je 
život, bilo gdje mu drago, odvratan i pun 
muka .... Ja sam neopozivo odlučio da se 
tamo (u Recanati) ne povratim do li 
mrtav... a vi ćete mi oprostiti, ako moje 
snage i moja odvažnost ne dostaju da pod¬ 


nosim život, koji se ne da podnijeti. Ne 
znam, da li će vam obiteljske prilike dopu¬ 
stiti, da mi doznačite sitnu mjesečnu pomoć 
od dvanaest škuda. S dvanaest škuda ne 
može čovjek da živi ljudski niti u Firenzi, 
makar je najjeftiniji grad u Italiji. Ali ja ne 
tražim da ljudski preživim. Toliko ću si 
uskraćivati, da mi na koncu dvanaest škuda 

bude dostajalo. Ako vam, moj dragi 

oče, prilike ne dopuste da zadovoljite ovoj 
mojoj molbi, iskreno i toplo vas molim, da 
je bez daljnjega odbijete.... Konačno, ja 
sam želio, i želim još i sada, da mi se one¬ 
mogući da se utečem obitelji, ne bi li, ne 
imajući načina da se sam uzdržavam, i ne 
budući mi moguće da prosjačim, dospio u 
pravu, strogu materijalnu nuždu da umrem 
od gladi.« 

Otac bi bio rado pomogao sinu, ali nije 
mogao ni da mu što obeća, a kamoli da mu 
doznači, bez pristanka škrte i lakome bla¬ 
gajnice, svoje žene. Stoga on savjetova 
Giacomu, da se izravno njoj obrati. Koliko 
god mu je taj korak bio odvratan, ipak ga 
je nužda prisilila. »Vjerujte mi, draga maj¬ 
ko, da je tisuću puta teže meni da vam 
s ovim dosađujem, negoli je vama«. Uz to 
nije tražio ništa više od onog iznosa što do¬ 
biva Karlo, koji živi u Recanati. Kontesa je 
odgovorila s par redaka, koji su potresli 
nesretnika, ali se ganula nije. 

Sad je živio boležljiv i tužan u Firenzi. 
Početkom g. 1833. teško je obolio. Raineri 
mu je pomagao novcem, što je sam posuđi¬ 
vao. Tad je pisao prijateljima i rođacima 
koji su bili zabrinuti: 

»Drage duše, Bog vidi, da ne mogu pi¬ 
sati. Ali, primirite se: ja umrijeti ne mogu. 
Moj stroj (kako kaže i moj čestiti liječnik) 
ne raspolaže dovoljnim životom, da u njem 
proklija smrtna bolest«. 

Prijatelj Raineri tada ga je odveo u 
Napulj, prema liječničkom savjetu. Tu se 
je donekle oporavljao. Tu se je s njime upo¬ 
znao August Platen, koji je u svojem »Dia- 
rio« pod nadnevkom 5. rujna 1834. zabilje¬ 
žio: »Prvi pogled na Leopardija, kojemu 
me je doveo Raineri isti dan kad smo se 
upoznali, doista je užasan, kad ga netko 
sebi predstavlja prema njegovim pjesmama. 
Leopardi je malen i grbav, lice mu je bli¬ 
jedo i boležljivo, a on pogoršava svoje 

zdravstvene prilike svojim načinom života, 
jer obraća dan u noć i obratno. Kako ne 
može da se pomiče ni da se čim bavi, poradi 
svojih živaca, provodi život najbjedniji što 
čovjek može da pomisli. Ali, kad ga pobliže 
upoznaš, iščezava što je neugodna u njego¬ 
voj vanjštini, te finesa njegova klasičnog 
odgoja i njegova posvemašnja srdačnost 
obraćaju duh njemu u prilog... Leopar¬ 
di je u gorim odnosima (negoli 
Raineri), ako je uopće to moguće, prema 
svome ocu, koji budući i sam 
spisatelj, zavidan je svome si¬ 
nu... Izgleda da on uskraćuje 
sinu svaku pomoć. Njegovamaj- 
ka valja da je još gora.« 

Isti Platen piše 25. studenoga jednomu 
prijatelju: »Leopardi je sjajan lirski pje¬ 
snik. Po svoj prilici si čitao nešto njegova. 
On je rodom iz Recanati. Tjelesno je slabo 
razvijen i još slabijega zdravlja... te ne 
može da se ničim pozabavi. On čitav božji 
dan sjedi u svojoj spavaonici, plaši se svake 
i najmanje zračne struje i ne laća se baš 
nikakve knjige. Razgovor mu odaje visoku 
erudiciju i ugodan je. Po načinu kako živi 
ne bi ga više bilo, da nije našao prijatelja, 
koji se za nj žrtvuje i sve radi mjesto 
njega«. 

God. 1835. zdravlje se Leopardija po¬ 
boljšalo, tako da je mogao po malo i čitati 
i misliti i pisati. Dapače je zaželio da pu¬ 
tuje u Pariz, gdje bi se zadržao kakvih šest 
mjeseci, i održao na sveučilištu tečaj o go- 
vorništvu. Ipak do toga putovanja nije 
došlo. 

U jeseni 1836. javila se u Napulju epi¬ 
demija kolere. Leopardi i Raineri su se za¬ 
klonili u jedan ljetnikovac na podnožju 
Vezuva. Tu su bili prisiljeni da ostanu či¬ 
tavu zimu. U ožujku 1837. povratili su se u 
grad. Ali prije toga, Leopardiju je desna 
noga naglo otekla i postala dvaput deblja 
od lijeve. Liječnika nije mogao da dozove, 
jer je za to trebalo potrošiti kakvih 15 du¬ 
kata. Kasnije se razvila prsobolja s grozni¬ 
com. U gradu se je počeo oporavljati. Ali u 
svibnju 1837. navalila je zagušljivost, koja 
mu je sprječavala hodanje, ležanje, pa i 
spavanje. Kolera, koja je jenjala u zimi, ja¬ 
vila se ponovno u travnju još žešća. Stoga 
27. svibnja piše ocu: »Umaknem li koleri, i 


netom mi moje zdravlje dopusti, uznastojat 
ću da vas opet vidim, u bilo koje godišnje 
doba. Moram se požuriti, jer su me činjenice 
osvjedočile, da konac moga života, što je 
Bog propisao, nije baš daleko. Moje fizičke 
neizlječive boli godinama su dosegle toliku 
jakost, da ne mogu rasti dalje. Nadam se, 
kad one svladaju maleni otpor što im protu- 
stavlja moje umiruće tijelo, privesti će me 
vječnomu počinku, što no ja žarko zaziv- 
ljem svaki dan, ne iz kakova junaštva, već 
poradi oštrine muka, koje osjećam ... Vama 
i majci ljubim ruke, grlim svoju braću i 
molim ih sve, da me preporuče Bogu, da, 
pošto ih opet vidim, čestita i brza smrt do¬ 
krajči moje tjelesne boli, koje su inače ne¬ 
izlječive.« 

15. svibnja javile su se na nesretnom 
pjesniku nove boli, koje je liječnik označio 
kao predznake hidroperikardije i savjeto¬ 
vao Raineriju, da dade prenijeti svoga pri¬ 
jatelja u okolicu Vezuva, najbolje u Torre 
del Greco. Dan 14. lipnja bio je utanačen 
za prijevoz nemoćnika u Villa Ferrigni na 
obronku Vezuva. Kočija je već čekala pred 
kućom, prijatelji su baš namjeravali da se 
malo okrijepe za put, kad se Giacomo naje- 
dared potuži, da ga zagušljivost jače davi 
i zaželi liječnika. Malo zatim rastvori ne¬ 
obično oči, upilji pogled u svoga prijatelja, 
i uzdišući promuca: »Ja te više ne vidim,« 
te izdahne. Poslaše po fratra u susjedni sa¬ 
mostan bosih Augustinaca, ali taj dospije 
da tek blagoslovi njegovo mrtvo tijelo. 

Kako je u gradu bjesnila kolera, svaka 
je smrt bila sumnjiva, te su dopuštali poka¬ 
panje samo na groblju za kolerozne. Raineri 
je ipak spriječio, da smrtni ostaci velikoga 
pjesnika ne dospiju u zajedničku jamu. Na 
temelju liječničke svjedodžbe, da je Leo¬ 
pardi svršio uslijed hidroperikardije, te iz¬ 
jave spomenutog redovnika, da je nad njim 
izmolio zadnje molitve za umiruće, župnik 
suburbanske crkvice u Fuorigrotta dopustio 
je da njegovi smrti ostaci budu sahranjeni u 
onoj crkvici. Pogreb je obavljen noću. Oko 
desete u noći lijes je postavljen na kola, 
koja su pratila dvije kočije. Kad su pri¬ 
spjeli u Piedigrotta, carinske su straže za¬ 
ustavile kola i pratnju, zahtijevajući pisme¬ 
no dopuštenje ministra policije. Kad je 
uspjelo zadovoljiti i tome zahtjevu, nasta- 

više vožnju, ali kad su došli do crkvice sv. 
Vitala, župnika nije bilo. Ponoć je bila pro¬ 
šla, i on se povukao u svoj stan. I tako prije 
zore idućega dana, 15. lipnja, bio je sahra¬ 
njen lijes s ostacima najvećega pjesnika 
svoga vijeka u podzemnu izbicu, namijenje¬ 
nu za grobnicu svećenstva, na desnoj strani 
glavnog žrtvenika. Odatle su ga prenijeli u 
malo predvorje iste crkvice. Natpis na spo¬ 


meniku slavi Leopardija kao filozofa i pje¬ 
snika ravna onima stare Grčke. 

Mjeseca lipnja 1897., kad je bila na đo- 
maku prva stogodišnjica rođenja najvećega 
pjesnika poslije Dante-a, talijanski senat i 
zastupnička komora posebnim zakonom od- 
rediše, kako treba čuvati i uzdržavati pje¬ 
snikov grob, koji je kraljevim dekretom od 
4. srpnja i. g. proglašen narodnim spome¬ 
nikom. B. P. 


TONELLIJEV LEOPARDI 


U nizu publikacija o stogodišnjici Leo- 
pardijeve smrti izašla je i dosad najpotpu¬ 
nija monografija o tom genijalnom duhu*). 
Autor joj je poznati kritik i književni hi¬ 
storik Luigi Tonelli, profesor sveučilišta u 
Rimu, koji je već dao četiri slična portreta 
(V e r g a 1927; M a n z o n i 1928 i II izd. 
1936; Petrarca 1930; Tasso 1935). 

Koristeći se svom literaturom o pred¬ 
metu, Tonelli promatra Leopardija sa ra- 
zličnih gledišta. Rekonstruira njegovu cijelu 
pojavu, i čovjeka i književnika. 

Kao čovjek Leopardi je imao dušu stvo¬ 
renu da ljubi. »Sono nato ad amare, ho 
amato, e forse con tanto affetto quanto puo 
mai cadere in anima viva.« 

Pregio non ha, non ha ragion la vita 
Se non per lui (Amore), per lui ch’alF 

uomo e tutto. 


Due cose belle ha ii mondo: 

Amore e morte. 

I on je usprkos svih nedaća ipak ljubio cio 
svoj život, pa makar i nesvijesno. Ljubio je 
obitelj, žene, prijatelje, narod, čovječanstvo. 
S toliko sposobnosti da ljubi, Leopardi je 
prirodno morao biti optimist. Ali njegovi fi¬ 
zički nedostaci, kojekakva moralna iskustva, 
opreke između idealnog i realnog svijeta, 
između čarobnih sanja i bijedne stvarnosti, 
prouzročile su mu intimne muke i gorka ra¬ 
zočaranja te su ga dovele do bolnih konsta¬ 
tacija. Pa ipak nije izgubio svoje prirođene 

*) Luigi Tonelli, Leopardi. Milano 1937, 
str. 493. L. 15. 


dobrote ni plemenitosti, niti se zato ikada 
odrekao svojih ideala. Dapače, ona priro¬ 
đena ljubav pretvara se u herojski osjećaj, 
a zatim u ljudsku samilost. Zbog ta dva 
osnovna osjećaja ovaj osamljenik ne postaje 
mizantrop; zbog toga, iako skeptik za akciju 
i svijestan svoje fizičke nesposobnosti, ne 
postaje kukavica nego čovjek spreman na 
žrtve; iako je mučenik, ne mrzi čovječan¬ 
stvo ni prirodu. A kada se kasnije odalečio 
od prirode, indiferentne i neprijateljske, 
srdačno se i bratski približio čovječanstvu. 
Jer je uistinu neiscrpljiva njegova sposo¬ 
bnost altruističkog osjećanja. Njegovo je 
srce otvoreno za opću bol na svijetu. 

Interesantan je i složen duševni razvoj 
Leopardija. Što on nije proživio u svojoj du¬ 
ši, a sve to u svom kratkom vijeku od 39 
godina i u dosta ograničenom društvenom 
krugu u tri četiri grada? Ni mladosti nije 
imao, jer nakon djetinjstva prelazi odmah 
u zrelu dob opterećen teškim duševnim pro¬ 
blemima općeg interesa. 

Io piango ... 

. .. che mia via 

Ove l’altrui comincia ivi e finita. 


... poco da vecchiezza si discorda 
II fior del’eta mia. 

On se na pr. već na pragu svoga života in¬ 
tenzivno bavi pojavom smrti, koja ga više 
ne napušta, te se on na koncu u svojoj tuzi 
utječe »religiji ljudskog bola« XIX. stoljeća 
i općem bratstvu bijednih smrtnika na svi¬ 
jetu. U općoj relativnosti i ispraznosti, za 
nj je jedina stvarnost i istina (»Faccerbo 

vero«): bol; a smrt mu je jedini lijek ne- 
izbježivoj ljudskoj boli. 

Leopardi je bio veoma učen i svojim se 
pronicavim duhom istaknuo osobito u su¬ 
vremenoj filologiji, koju je naskoro napu¬ 
stio. Srećom, jer ga je nauka i erudicija mo¬ 
gla skrenuti sa pravog puta: on je iznad 
svega i u prvom redu velik pjesnik. Stra¬ 
stveno je volio knjigu, koja mu je bila je¬ 
dina utjeha (»unico divertimento e quello 
che mi ammazza: lo studio; tutto ii resto 
e noia« ... »Voglio piuttosto essere infelice 
che piccolo, e soffrire piuttosto che annoi- 
armi«.) Da nije bio rođeni učenjak, vidi se 
i po tome, što je odbio četiri ponuđene mu 
katedre (na sveučilištima u Rimu, Parmi, 
Berlinu i Bonnu). 

Izvanredan je mislilac zbog bogatstva i 
originalnosti pogleda, zbog raznolikosti in¬ 
telektualnih interesa, zbog neprestanog do- 
tjeravanja svojih idealnih koncepcija. To se 
najbolje očituje u sedam svezaka njegova 
»Zibaldone«, zbirke svakovrsnih bilježaka 
sabranih kroz mnogo godina dubokog razmi¬ 
šljanja i učenja. Usto i u njegovim dotje¬ 
ranim »Operette morali« i u »Pensieri« na¬ 
laze se brojni biseri originalnih misli, ma da 
ih nije sistematski povezao niti izgradio. 

Bio je oštrouman, ali ne sistematski mi¬ 
slilac, i nije tim fragmentima stvorio kakvu 
svoju filozofiju. Svojim često originalnim i 
genijalnim idejama potiče na razmišljanje, 
ali ne otvara nove horizonte misli. »Zibal¬ 
done« je štampan prvi put tek na početku 
XX. stoljeća, pa zato Leopardijeva misao 
nije oplodila razvoj filozofije prošlog vije¬ 
ka, kako je mogla: njegova je misao kao 
otočić u širokoj i dubokoj rijeci moderne 
filozofije. 

Ta je Leopardijeva proza skup zapravo 
psiholoških i moralnih više negoli filozof¬ 
skih opažanja. On je kao malo tko pronicao 
u ljudsku dušu zapažajući njene mane, sla¬ 
bosti i protuslovlja. Analizirao je majstor¬ 
ski, a i porazno, čovjeka i u njegovim od¬ 
nosima prema drugima. Jednom na pr. ka¬ 
že: »domando se la felicita de’ popoli si pilo 
dare senza la felicita degli individui«; a je¬ 
dnom uspoređuje ljude s muževima: ako 
muževi hoće mirno živjeti, treba da su uvje¬ 
reni, kako je svakome vjerna njegova žena; 
i oni tako misle, iako pola svijeta zna, da 


to nije istina; jer ljudski rod ne vjeruje 
istinu, nego ono, što mu se čini da mu je 
u prilog ... Zato se donedavno, gotovo opće¬ 
nito, smatrao Leopardi za tipičnog pesimi¬ 
stu. Međutim u posljednje se vrijeme počeo 
isticati njegov optimizam, a nekoji su ga 
proglasili čak »učiteljem života«. Tonelli 
hoće da ublaži taj pretjerani sud. Leopar¬ 
di jevo uvjerenje, da je bol neizbježiva nu¬ 
žda čovječanstva i svega, njegova osuda 
prirode neumoljive i neprijateljske čovje¬ 
ku, njegova kritika glupog, zlobnog, deka¬ 
dentnog čovječanstva, sve to ne sačinjava 
pravi pesimizam, jer su ti nazori kod njega 
odjek plemenitog protesta i indignacije 
s očitom težnjom da se spasi barem duša, 
t. j. da se u svojoj savjesti sačuvaju naj- 
čišći ideali. Leopardijev odnos prema svi¬ 
jetu karakterizira evanđeoska izreka »Va- 
nitas vanitatum et omnia vanitas«, koja, 
istina, pretpostavlja kraljevstvo Božje prav¬ 
de i providnost Božju, dok kod Leopard i ja 
toga nema. No ipak on živo osjeća apsolut¬ 
nu pravdu, istinu i dobrotu kao ideale, koji, 
usprkos toga što su nedostiživi, mogu sve¬ 
jedno pokretati srca svih ljudi, pa i samo 
njegovo srce. Tonelli stoga drži, da bi bilo 
točnije govoriti o Leopardijevoj kršćanskoj 
etici, negoli o njegovu pesimizmu. 

Pri kraju života, u jednoj od najjačih 
pjesama, »La ginestra o ii fiore del deserto«, 
Leopardi je ostavio svoju duhovnu oporuku, 
koja je uza svu melankoliju, sarkazam i 
tragično raspoloženje, prožeta toplinom 
ljudske srdačnosti, jakim osjećajem simpa¬ 
tije za sve one što trpe i čežnjom za općim 
bratstvom na svijetu. Pjesnik uznosi taj 
mirisni žuti cvijet (brnistra ili žuka), jer je 
u svojoj osamljen os ti ona gotovo jedina 
utjeha pustoši, u kojoj raste. 

Odorata ginestra, 

Contenta dei deserti... 

... Or tutto intorno 
Una ruina involve, 

Dove tu siedi, o fior gentile, e quasi 
I danni altrui commiserando, al cielo 
Di dolcissimo odor mandi un profumo, 

Che ii deserto consola . 

Svojim čarobnim jezikom pozivlje na uza¬ 
jamnu i bratsku »pravu ljubav«, koja po¬ 
tječe od opće boli; jer ljubeći svog nesret- 

nog bližnjega olakšavamo i svoj vlastiti 
križ. 

Leopardijeva poezija nije samo u stiho¬ 
vima, nego i u nekojim njegovim sastavcima 
u prozi. U nekojim pismima (»Epistolario«), 
na nekojim stranama »Zibaldona«, u neko¬ 
jim crticama i skicama ima na pr. pjesnič¬ 
kih opisa pejzaža, mladenačkih uspomena, 
ispovijesti i izliva »ex abundatia cordis«. U 
njegovim »Pensieri« i u »Operette morali« 
nalazimo brojne aforizme i majstorske mo¬ 
ralne portrete, koji nas podsjećaju na du¬ 
ševni lik samog pjesnika. U nekojim dija¬ 
lozima, u fuziji plača i smjeha, u nježnoj 
melankoliji i finom humoru, u bogatstvu 
slika, koje stvaraju neku tajanstvenu atmo¬ 
sferu, u lirskom patosu i t. d. Na pr. u 
»Elogio degli uccelli« i u »Cantico del gallo 
silvestre«, gdje govori o »pticama kao naj¬ 
sretnijim bićima na svijetu«, gdje pozivlje 
u zoru: »Ustajte, smrtnici; sviće: vraća se 
istina na zemlju a nestaju varljive poja¬ 
ve« ... Zato se Leopardi smatra majstorom 
i proze, ne samo u Italiji, nego i prvim au¬ 
torom pjesme u prozi u Evropi, prije Tur- 
genjeva, Baudelairea, Rimbauda i dr. 

Najbolju poeziju ovog bogodanog lirika 
nalazimo ipak u njegovim stihovima, u ma¬ 
loj zbirci »Canti«. Tu su rodoljubni, mi¬ 
saoni i ljubavni motivi, obično posve origi¬ 
nalni i lični, elegične uspomene, melodiozne 
idile, mitske pojave prirode, sudbine čovje¬ 
čanstva i cijelog svemira. Sve je prožeto čas 
elegičkim ili tragičkim osjećajem, čas rezi¬ 
gniranim ili buntovnim osjećajem bola i 
općeg misterija. Zanos se izmjenjuje s klo- 
nućem, s tragikom, očajem. 

Što je bitno u Leopardijevoj lirici i kako 
je treba definirati? Teško je odgovoriti na 
ta pitanja, pogotovo nakon dosadašnjih ra- 
znoličnih kritika. Tonelli ne prihvaća sud 
nekojih kritika, po kojima bi epikurejska 
»ljubav samoga sebe«, »amor sui«, bila osno¬ 
vna crta Leopardijeve poezije. On priznaje 
osobitu važnost pjesnikova ja, ali ističe ta¬ 
kođer njenu kozmičku stranu; a u toj ko¬ 
zmičkoj lirici trepti duša jednog čovjeka i 
ujedno duša čovječanstva (»L’inifinito«, 
»Canto notturno«). Ni osjećaj prirode ne 
zahvaća sve Leopardijeve poezije, jednako 
kao ni ljubav. Leopardi nije samo »pje¬ 
snik neizmjernosti«, jer je u njemu jednako 


živ osjećaj male svakidašnje realnosti, jer 
kod njega nema mistike ni religioznosti. 
Leopardi se ne može definirati ni kao »pje¬ 
snik uspomena«, ni kao »pjesnik izgubljene 
mladosti«, ni kao »pjesnik izgubljenog ra¬ 
ja«. On nije samo to. 

Tonelli drži, da je još najbolje karakte¬ 
rizirati Leopardija kao »stvaratelja pje¬ 
sničkih mita« (tj. nečega, što prelazi sva 
ograničenja vremena), kao autora općih i 
vječnih ideala, sanja i fantazija. Zato se on 
pita, nije li učinak velike poezije baš to: 
pretvarati sve u mit? nisu li Homer, Virgil, 
Dante, Goethe i dr. veliki pjesnici bili upra¬ 
vo stvaratelji mita? 

Na koncu Tonelli dolazi do zaključka, 
da je Leopardija najtočnije definirati kao 
pjesnika bola. Jer se u njegovoj lirici bol 
nikada ne dijeli od istraživanja svoje nu¬ 
trine, ni od promatranja prirode, smrti, 
ljubavi, ljudske i opće sudbine, ni od obna¬ 
vljanja ličnih uspomena, ni od stvorenih 
mita. Što više, svu tu sadržinu pjesnikova 
bića obojio je bol u bezbroju svojih nijansa: 
čas kao žaljenje i melankolija, čas kao tuga 
i strah, čas kao nostalgija, kao žarki plan, 
kao očaj, rezignacija, titansko bunjenje, 
mučna sumnja, herojska patnja, teško pro¬ 
kletstvo, okamenjeno zaprepaštenje ... 

Posljednja Leopardijeva pjesma »11^ tra- 
monto della luna«, na kojoj je radio još par 
sati prije svoje smrti, daje nam pjesničku 
sliku njegovih karakterističnih pogleda. Ži¬ 
vot je u sebi zlo; ali dok traje mladost sa 
svojim iluzijama i nadama, dotle se može 
podnositi i ljubiti. Tada život izgleda kao 
noć na mjesečini, u kojoj vrve svijetla i 
sjene, kao noć koja je nejasna i sugestivna, 
te inspirira sanje i fantazije. Nije kao žarki 
i sjajni sunčani dan, kada su sve stvari kon¬ 
kretne, realne i plodne. U mladosti je dakle 
život barem lijepa noć. Ali, ta blijeda mje¬ 
sečina brzo prestaje, i pošto mjesec zapad¬ 
ne, svijet odjednom postaje jednobojan, 
mrk i strašan. Tako se i život, pošto prođe 
mladost te nadođu zrelost i starost, otkriva 
u svojoj realnoj grozoti: nema više sanja, 
ni iluzija, ni nada, iako su ostale iste neza- 
dovoljene čežnje; presušili su izvori uživa¬ 
nja; nestale sve mogućnosti kakvog dobra; 
nema više nikakve veze između čovjeka i 
čovječanstva i prirode. U ljudskom životu 

nema druge zore ni drugog dana, kao što 
ih ima priroda. 

... la vita mortal, poi che la bella 
Giovinezza spari, non si colora 
D’altra luče giammai, ne d’altra aurora. 
Vedova e insino al fine ... 

U tom je raspoloženju dovršio jedan pleme¬ 
niti život, koji su stalno vodile dvije stroge 
muze: harmonija i patnja. 

Pjesnik bola dakle, iz koga osjećaja po¬ 
tječe velik dio njegove poezije. To nije ka¬ 
kva estetska crta, ali je kod njega izvor na¬ 
dahnuća i pjesničke ljepote. A kako je bol 
prva i posljednja riječ Leopardija mislioca, 
može se kazati, da ona karakterizira i ci¬ 
jelu njegovu ličnost. Zar nije kršćanstvo re¬ 
ligija bola? 

Time dakako nije označeno estetsko obi¬ 
lježe pjesnikova lirskog izraza. Ožet, pre- 
gnantan, muzikalan, proziran, sugestivan, 
jednostavan a dotjeran. Baš u majstorskom 
stapanju i divnoj harmoniji te raznoličnosti 
Tonelli vidi čar njegove genijalne i perso¬ 
nalne lirike. To je neki melodiozni samotni 
glas u pustoši, pod misterioznom neizmjer- 
nosti noćnog neba, u tajanstvenoj, gluhoj 
tišini bez odjeka ... 

Zaključujući portret, Tonelli postavlja 
(za kritiku suvišno) pitanje: je li Leopardi 
bio klasicist ili romantik? Ali i on je sam 
uvjeren, da se poezija ne da svrstati u bilo 
kakve kulturno historijske kalupe, da pje¬ 
snik prelazi sva ograničenja »škole« i sve 
književne struje. Nego on drži, da je roman- 
ticizam nešto drugo: misaoni i osjećajni 
pokret, koji je zahvatio i Leopardija. Zato 
hoće da objasni te odnose, kako bi se mo¬ 
glo odrediti Leopardijevo značenje u du¬ 
hovnoj povijesti XIX. vijeka, u Italiji i u 
Evropi. Po njemu je Leopardi bio veliki 


romantik, iako je stvarao držeći se talijan¬ 
ske tradicije u duhu klasične kulture, iako 
je mnogo držao do njene harmoničnosti 
i dotjeranosti u izražavanju. To nije bio 
plod izvještačenosti, nego posljedica profi¬ 
njenog ukusa, koja nije ohladila toplinu 
spontanosti. Zato je Leopardijeva lirika brzo 
prešla granice Italije te su je osjetili i za¬ 
voljeli i najbolji romantici u Evropi. Tako¬ 
ve odjeke njegove poezije nalazimo rano i 
kod hrvatskih i srpskih književnika, kako 
je pokazao G. Maver u svojoj odličnoj stu¬ 
diji »Leopardi presso i Croati e i Serbi« 
(1929). 

Tonelli je u toj lijepoj knjizi dao cio Leo- 
pardijev portret, ali je pritom donekle za¬ 
postavio ono, što je najvažnije. Jer, crtajući 
hronološki i uporedo biografiju i misaoni i 
pjesnički razvoj, njegova je estetska kritika 
nekako rasparčana. Ma koliko je interesan¬ 
tna cijela pojava Leopardija, ipak nas on 
najviše privlači zato, što je genijalni pje¬ 
snik trajne vrijednosti, iako ga danas po¬ 
vršni posmatrač možda smatra nesuvreme¬ 
nim. Osim toga, čini se da autor nije uvijek 
dosljedno odvajao biografiju od pjesničkih 
doživljaja: realni život ne objašnjuje bo¬ 
žansku poeziju, koje je geneza obično ta¬ 
nanom, gotovo nevidljivom niti povezana sa 
svijetom zbilje i logične misli. 

Trebalo je možda jače istaknuti najbolje 
pjesme, čistu poeziju, a ne hvaliti manje vi¬ 
še sve njegove stihove (autor umanjuje čak 
i pjesnikovu fizičnu rugobu; a zašto?). Leo¬ 
pardi ne treba apologije. 

Premda je teško prihvatiti sve Tonellije- 
ve rezultate, osobito nekoje ocjene lirike, 
ipak je to vrijedna studija, ne samo infor¬ 
mativna za nestručnjake, nego je višeput 
sugestivna i za one, koji znadu velikog pje¬ 
snika mučenika. 

Mirko Deanović 


STOGODIŠNJICA SMRTI G. LEOPARDIJA 

O velikom talijanskom pjesniku ne pišu 
mnogo samo u Italiji, gdje ne prođe dan u 
tjednu, a da se ne pojavi koji članak, studija, 
-esej ili pjesma najvećih talijanskih suvreme¬ 
nih stvarača, kao što su: Panzini, Pancrazzi, 
Cechi, Papini, Caprin — posvećeni njegovu 
geniju. 


Za Italijom nimalo ne zaostaje Francuska. 
Prigodom te stogodišnjice našlo se nekoliko iz¬ 
vrsnih priloga po novinama. L’Institut d’Etu- 
des Italiennes održao je kod otvorenja služ¬ 
benu komemoraciju. Lijepa revija, koju uredi 
rofesor talijanskog jezika i književnosti na 
orboni Berida, posvećena je Leopardiju. Kod 
izdavačke kuće Daran objavi Alberto Tallone 
veličanstveno izdanje Leopardijevih pjesama 

pod natpisom »Canti«. Ta je knjiga štampana 
samo u tisuću primjeraka i predstavlja pravu 
bibliofilsku rijetkost, jedno od najljepših zna¬ 
kova štovanja prema pjesniku. Napokon, dao 
je ovih dana u javnost izdavač Boivin prije¬ 
vod tih pjesama, popraćen biografijom Leo- 
pardija, koju napisa vanredan poznavač tali¬ 
janske književnosti, francuski »talijanac« Re- 
my Canet. Dvije pjesme u toj zbirci preveo je 
sam Canet. Osim toga napisala je za »Nou- 
velles litteraires« Juliette Bertrand (koja od 
časa do časa daje sjajne poglede na talijan¬ 
sku literaturu i njene vrijednosti) članak pod 
natpisom: »Hommage a Leopardi«, koji preve- 
dosmo. 

RECANATI 

Mali gradić Recanati drži se trista metara 
visokog brežuljka i gospodari dvjema ravni¬ 
cama. Do Jadranskog mora imade od njega po 
prilici 10 kilometara. Pogled od Recanatija na 
polje je prostran. More se pokazuje i iščezava 
iza planina: pred njim se pojavljuju, na je¬ 
dnom izdanku, tornjić i pozlaćena kupola 
Lorette; vide se brda Dalmacije. 

To polje je neizreciva ljepota. Gradine, što 
krune brežuljke, kamenosive su boje, nešto za- 
gasitijih crepova. Zemlja je iste boje: čista, 
mrka, od nijanse do nijanse gotovo potpuno 
tamna. Zemlja grbava, složena relijefa — kraj 
primitivan — ali nipošto neplodan. »Prava ba- 
šča«, govore u okolici; i ne bez prava. Subotnji 
dan u Renacatiju jedan je od najglasovitijih. 

More, daljine (kao u leopardijevskoj poe¬ 
ziji) čine se vrlo udaljeni, jer je' zrak odviše 
osvijetljen, nalik na bijelo velo. Ali to osvje¬ 
tljenje daje pejzažu vječitu vedrinu. U svemu 
prebiva ljupkost. Malo toskanske idile, malo 
umbrijske prijatnosti, nešto golema rimskog 
mira. 

Kuća Leopardija nalazi se u četvrti Monte- 
morello, kraj male crkvice, u kojoj je krŠten 
Giacomo. Starih krstionica nema. Ali smeđe 
obojane klupe nisu izmijenjene. Prve lijeve 
određene su za djevojke, Sestre Milosrdnice, a 
rve desno za starice iz sirotišta. Sasvim uz 
or, pokraj zida, dvije druge klupe, iste mrke 
boje, s ovim natpisom: Gentis Leopardae. To 
se nalazi lijevo od mjesta, gdje je bolestan 
Leopardi, izgubivši vjeru, klečao sa svojom 
obitelji za svečanosti zvonjenja. Recanati je 
hladan, crkva je studena, a od tih klupa, pri¬ 
bili] 1 uza zid, udara mrzlina. Ovdje se moglo 
vidjeti kako se penje Leopardi, oborene glave, 
u pelerini s podignutim ovratnikom. 

OBITELJSKA KUĆA 

Soba Giacoma nalazi se na sjevernom krilu. 
Ali on je u toj sobi stanovao svega devetnaest 
ih dvadeset godina. Čitavog je djetinstva dije¬ 
lio sa svojom braćom jednu od triju pregrada 
s krevetom u atrijumu. 

Soba, gdje se rodio, nalazi se u drugom 
katu. Bijaše nekada tapetirana ružičasto-bijelo 


ispruganom svilom, koju je Paolina, sestra pje¬ 
snikova, bezrazložno promijenila. Kako se otac 
Giacomov zvaše Monaldo, majka Adelaida, na 
vrlo ukrašenom stupu, punom cvijeća vidi se 
plava Medora u kacigi ukrašenoj perjanicom 
ruže, gdje bilježi na kori jednoga drveta slovo 
»A«, dok lijepa Anđelika lagano riše na kamen 
nepažljivom rukom slovo »M«. 

Atrium. Stepenice od prekrasnoga kamena 
djelo su brata Monaldova djeda, svećenika, ko¬ 
jega je mučila preosjetljiva savjest, ali neobi¬ 
čno nadarena arhitekta. Giacomo ga poznavaše 
u najranijem djetinstvu. Napisi i "antikni bas- 
relijefi, pravilno uglavljeni u zidove, upotpu¬ 
njuju plemenitost toga ulaza. 

Nalijevo su manje upadljiva vrata bibliote¬ 
ke. U drugoj sali biblioteke pomišljamo, da će¬ 
mo ugledati slabašna pleća pjesnika, sagnuta 
nad malen stolić, gdje je zaboravio svoju po- 
luporcelansku bijelu tintarnicu, i njegov siro¬ 
mašni vuneni pokrivač, kojim je zimi ogrtao 
mramor na ostalim stolovima, da izbjegne nji¬ 
hovu ledenost. 

OBITELJ 

Porodica Leopardi pripadaše najstarijem 
plemstvu markiza. Ona se uvijek naročito odli¬ 
kovala svojom odanosti Crkvi. Kroz generacije 
pripremala je ta obitelj svoje mlade nasljed¬ 
nike, jednoga ili drugog spola, za redove ili sa¬ 
mostane. Većina članova obitelji umrla je go¬ 
tovo svetački. Monaldo, otac pjesnikov, spomi¬ 
nje kao prirodnu stvar slučaj s djedom i bra¬ 
tom, koji od raskalašena mladića postade pre- 
savjestan muž. Početkom XVI. stoljeća brojila 
je porodica Leopardi 15 crkvenih pripadnika; 
devetorica od njih živjeli su zajedno u istom 
manastiru dvadesetak godina. Nešto kasnije, 
da ne izumre loza, morao je Vito Leopardi osta¬ 
viti red. Šestero od njegove djece: dva dje¬ 
čaka i četiri djevojčice, uđoše u samostan. 

UKUĆANI 

Kada se Giacomo rodio, 30. lipnja 1798. go¬ 
dine* od oca grofa Monalđa Leopardi i markize 
Adelaide Antichi, njegove žene, koja pripadaše 
drugoj velikoj obitelji Recanatia, — članovi 
porodice bijahu već brojni, jer su se u njoj 
nalazili: dva brata Monaldova djeda, ekscelen¬ 
cija kanonik Carlo Crazio, taj svećenik-gradi- 
j- e U’ J e mučila osjetljiva savjest, i njegov 

brat Paolo, koji se također nakon raspojasane 
mladosti vratio u ćeliju krute savjesti; dva 
ivV a ^ a ’ majka Monaldova; contesa Virgin ia 
Mosca; jedan od njezine braće; jedna sestra; 
zatim učitelj Monaldov, neki meksikanski je- 
zuita Giuseppe Torez, jedan južnoamerički 
eklezijast Serano; i, na kraju, ostali odbjegli 
francuski svećenici, kao abbć Borne, de Molt- 
kojega i e Giacomo neuljudno nazvao 
»Abbe Borne« (Ograničeni. Glupi.) 

Brojni ukućani, ali nipošto ugodni. Veći dio 
tih ekleziastika bijahu starci i po njihovu mi¬ 
šljenju trebalo je čuvati od svake revolucije i 
svih naprednih ideja sve one, koji ne bijahu 

stari. Uistinu pravi užas! Kad bi prebrojili uku¬ 
ćani, pretežno osobenjaci, zapali u izuzetne 
novčane teškoće, mladi grof i njegova žena 
smatrali su, da je svaki od tih starih crkve- 
njaka njihov osobni učitelj. 

Godinu dana nakon Giacomova rođenja, 12. 
srpnja 1799., Adelaida Antichi rodi drugog sina, 
Carla, i, dvije godine kasnije, kćerku Paolinu. 
Imala je još sedmero djece, koja su pomrla, 
osim Luigja i Pier-Franceska. Drugovi maloga 
Giacoma i njegovi kasniji prijatelji bijahu na¬ 
ravno Carlo i Paolina, čije se godine poduda¬ 
rahu s njegovima. 

Zanimljivo je, da su djeca po ručku po¬ 
bjegla iz nenaravne klerikalne atmosfere, iz 
proturevolucionarnog obiteljskog kruga, da se 
zagnjure sasvim u osamnaesti vijek, u potpuni 
nehaj. Druga žena Carla, brata Giacomova, 
ostavila nam, po sjećanjima svoga muža, pri¬ 
jatnu sliku takovih osjećanja, na francuskom 
jeziku. 

»S večeri su uvijek išli na jedan sat k nji¬ 
hovoj baki, contessi Virgini-i, koja se nastanila 
u međuspratu, pod apartemenom njezina 
sina ....« 

Ujutro bijaše još bolje: Giacomo pričaše 
Carlu pripovijetke, koje trajahu kroz tjedne. 
I ne bijaše nipošto neprirodne osjetljivosti. Da 
manje pati, on se klonio od ljudi. Ali kadšto ga 
i vanjski svijet tištao. Tada je u vrtu tražio 
utjehu, odakle se vidjelo samo polje iza crkvice 
Montemorello, koje mu je dočaravalo sve 
ostalo. On gledaše nijemo zvijezde, prislušku¬ 
jući pjesmu zrikavca i sanjaše o tisuću stvari 
s one strane polja, s one strane toga zvjezda¬ 
nog svjetlucanja i te pjesme. 

TROSTRUKA KRIZA 

Monaldo, otac Giacomov, spiskavši u svojoj 
mladosti mnoštvo novaca, uspio je, oženivši se, 
povratiti obiteljsko imovno stanje. Škrta i mir¬ 
na grofica Adelaida uspje popraviti okrnjeno 
imanje — ali po cijenu strogosti, kojom je za¬ 
uvijek rastužila rodbinu, i škrtošću, koja je 
morila njenog starijeg brata kroz čitav njegov 
život. 

U toj kući bez radosti postade Giacomo ipak 
mladićem svoje volje. Knjižnica bijaše njegovo 
kraljevstvo. Tu je sam učio grčki i hebrejski. 
Nije mu bilo ni četrnaest godina, a njegov 
učitelj uvidje, da ga više nema šta naučiti. U 
tim godinama napisao je jednu tragediju. U 
šesnaestoj godini pokaza svojemu ocu krasnu 
Porphyrovu studiju o životu Plotina, popra¬ 
ćenu prijevodom latinskog teksta. Pisaše sti¬ 
hove, studije, eseje i odgovor (klasičnim jezi¬ 
kom, da on jest i da će ostati) u Biblioteca 
Italiana, u pismima gđi Stael o romantizmu. On 
poče pisati svoj Esej o zabludama starih na¬ 
roda. Pokraj toga, poslije, u savršenoj isto- 
mišljenosti ideja s ocem, poslije bitke kod To- 
lentina, budući nacionalni pjesnik Ode Italiji, 
pozdravlja triumf Austrije talijanskim govo¬ 
rima. Opijen idejama, izoštrena duha francu¬ 
skim filozofima, poznavaše euforiju u prote- 


gnutom svijetu, bez veze sa životom. Trostruk 
i žestok kontakt s njom (nije potrebno govoriti 
o »iskustvu«) oteo mu bučno to krhko utočište 
i slomio ga u dvadesetoj godini. U tom godištu, 
mozga gotovo postarog, pedantnog genija, srca 
bez mladenačke obrane, ponešto djetinjastog, 
— poznavaše Giacomo prvo strasno prijatelj¬ 
stvo, ljubavni sudar, koji je poremetio sav nje¬ 
gov red vrijednosti, i otkriće, koje nije nikada 
filologija imala u sebi. Prošlost, sadašnjost i 
budućnost toga krhkog i prikrivenog postojanja 
uništene su. Ništa nije bolnije od toga isku¬ 
stva. Prijatelj, četrdesetgodišnji neurastenik, ta¬ 
lentirani pisac, otkriva odmah naročiti genij 
Giacomov, u svoj njegovoj veličini. Ali umjesto 
da mu bude model i pomoć, on mu piše^ bez¬ 
voljna i žalosna pisma, tražeći od sušičava 
dvadesetgođišnjaka, koji je potrebovao sam 
ohrabrenja, da ga čeliči. Žena, sestrična na pro- 
putovanju, krasan stvor dvadesetipetih godina, 
u čijim se prekrasnim očima jednostavno odra¬ 
žavala slika slabog bića, pomalo rahitičnog, ra- 
stuženog grbom, što bijaše radost derana u Re- 
canatiju ( — Grbavac iz Montemorella! Grbavac 
iz Montemorella! — vikahu za njim, kada se 
odvažio izaći u maglu). Razmažen francuskim 
filozofima i čitanjem svježe autobiografije Alfi- 
erija, naš mladi zlovoljnik raščinja svoje utiske 
vanredno darovitom introspekcijom, ali i raz¬ 
dražljivom afektacijom objektivnosti. Drugi 
put on spominje lakonički u svom dnevniku, 
strašnim stidom, kojim su pisane sve te bi¬ 
lješke: »Udarili glavom o zid!« Brat Carlo, ko¬ 
jega je Giacomo vrlo volio, govori nam o zna¬ 
čenju te bilješke. Prateći sestričnu u samostan, 
kamo je vodila svoju kćerčicu, naglo, na po¬ 
lovici hodnika, Giacomo je kušao razmrskati 
lubanju. Za filologiju su Homer, Virgil, Hesiod 
sigurno krasni, ali podsjećaju na potresne 
predstave, koje gledaše Leopardi sa svoga 
prozora, slušajući pjesme mlade tkalje, koja 
mora umrijeti; ili prisluškivaše sve manjoj i 
manjoj buci kola, koja para srce, kao i sve, 
što se udaljuje. 

Doista, sada, kad su ga prijateljstvo, ljubav 
i poezija oduševili, ili bolje, sada, kada ga 
uznemirila kasna sentimentalnost (kao poslje¬ 
dica prerana puberteta, koji bijaše čisto du¬ 
ševna karaktera) nastade osjećaj prijateljstva, 
ljubavi i poezije, i Giacomo ne će više biti filo¬ 
log, on je pjesnik. Ali taj poziv ne donosi sa 
sobom drugo, nego bol. 

Monaldo videći da je stariji sin nježna ti¬ 
jela i sklon knjizi, poče se zanositi idejom, da 
ga učini visokim crkvenim dostojanstvenikom 
(prelatom), onakvim kakav je bio Angelo Mai. 
Poeziju je smatrao razbibrigom dostojnom je¬ 
dnoga plemića, ali ona ne bi mogla postati 
služlDom ili, što više, misijom. Promjena Gia- 
comove orijentacije bila je, dakle, zlo tuma¬ 
čena. Prijateljstvo s Giordanijem, slobodarom 
i bezvjercem, još je samo povećalo sumnju i 
tiraniju porodice. Giacomo, njegov brat i setra 
žive u buntovnom osjećanju i očajavaju. Poku¬ 
šaj bijega, koji je poduzeo Giacomo, bude osu- 

jećen — te je njime samo pokvario stvar. Kako 
da budeš pjesnik u malom trgovištu, usred 
nevesele i tiranske porodice, nošen čuvstvom 
gorčine i bijesa? I kako da budeš zadovoljan 
sam sa sobom, kada oči ne podnose lektiru, a 
živci nisu sposobni, da ih valjano upotrijebiš? 
Giacomo prisluškuje odbijanje satova u svojoj 
sobi, a onda, uveče, išeće van podruku s Pao- 
linoin, koja se, po godinama mlađa, nije mogla 
sjetiti tih muka, a da je ne prođu trnci. 

Ipak, u vrijeme pokušaja bijega, dade Gia¬ 
como već lijepih pjesama: dvije »canzone«, pa¬ 
triotske pjesme, kojima je u dvadesetoj godini 
uzet u rang nacionalnog pjesnika, dvije stvari, 
koje je kasnije isključio pri izboru svojih pje¬ 
sama, i njegove tri prve idile, koje pripadaju 
najnježnijim i najkristalnijim njegovim pje¬ 
smama. 

Nakon toga neuspjelog pokušaja Giacomo 
još radi. Pjeva o otkriću, koje je izvršio An- 
gelo Mai s izgubljenim knjigama Ciceronove 
»Reipublicae«, napisao je tri nove idile, gdje su 
ispričane i gdje se isprepleću sve teme leopaiv 
dijevske poezije: onu, koja naznačuje Bes- 
krajnost i koju će kasnije veličanstveno razviti 
u Žutilovki, s nešto previše vjere u više sud¬ 
bine ljudi i naroda, u skladu sa svemirom, i 
drugu, koja govori o nedostojnoj meki, o obe¬ 
ćanjima, što ih daje život opčaranom mladiću. 

Na osnovu izmjene zanosa i stalne depre¬ 
sije, koju doživljavaju nervozni ljudi, i u uza¬ 
jamnosti s godišnjim dobama, napisao je Leo¬ 
pardi, nakon Prokletstva Brutovih, ljupku 
Himnu Proljeću. Dva mjeseca nakon što je 
našao zadovoljstvo u crnom očajanju pjesniki¬ 
nje Safo, za koju je misterij sve, osim moral¬ 
nog osjećaja, koji nas osuđuje na bol, Leopardi 
napisa Himnu Patrijarsima, nostalgičnu čežnju 
za zlatnim dobom. 

NAKON KRIZE 

Nakon što je uzalud tražio neko mjesto, Leo¬ 
pardi prvi put napusti u dvadeset četvrtoj go¬ 
dini Recanati. Ali taština Rimljana sablaznila 
ga; treba da od sebe učini »malen grad u unu¬ 
trašnjosti velikoga«. Kod holandijskog ministra 
nađe se po prvi put u društvu, koje mu je 
odgovaralo. Tamo se upoznao s Jacobsenom, 
koji postade jedan od najnježnijih njegovih 
prijatelja, i s tajnikom pruskog poslanstva Karl 
JBunsenom, koji se također veoma sprijatelji 
s njime i svakom prilikom činio mu usluge. Ali 
njega su cijenili prije svega zbog filološkog 
znanja; zanimahu se za učena mladića, a on 
to više nije bio — bijaše pjesnik. Štoviše, po¬ 
nuđene usluge njegovih prijatelja promašile su 
svoju svrhu. I sam Niebuhr se prevario u svom 
sudu o njemu. Smatrao ga rođenim za poslove, 
kojih se on zasitio, i kojima se vraćao, samo 
da se prilagodi rimskom ukusu. Prije nego 
ostavi Rim, trudio se da nađe mjesto svom mla¬ 
dom prijatelju; Leopardi pisaše ponizno, u tom 
smislu, državnom podtajniku. Ali bilo je uza- 
man. 


Leopardi se vraća u Recanati koncem tra¬ 
vnja. Srce mladog provincijskog samotara nađe 
tako malo zadovoljstvo u Rimu, te se vrati 
ogorčen. Pobjegavši od Rimljana pjesnik se 
opijaše krasotom rodnoga brda. Proljeća su ga 
uvijek ganula. I brzo je ova žalost procvala u 
poeziju. 26. kolovoza, jedna bilješka u Dnev¬ 
niku za naglih lirskih i filozofskih nadahnuća, 
omogućuje nam ustanoviti gotovo i datum kon¬ 
cepcije, ili bolje, objavljenja himne Alla sua 
Donna, krilate himne, napisane koncem rujna, 
u šest dana. Nakon te provale nježnosti opaža 
se, da misli u Dnevniku ponovno ohlađuju, da 
mršave. I krajem siječnja, bez nagla nadahnu¬ 
ća, ali nakon dugih razmišljanja o stilu, po¬ 
činje svoje Operette Morali, lukijanske dija¬ 
loge, u kojima njegova proza dosiže savršen¬ 
stvo, s kojim se može jedino usporediti Makija- 
velijev stil. Razmišljajući u Dnevniku o ideal¬ 
noj prozi, Leopardi bilježi, da prirodnost mora 
biti na prvom mjestu, pa i pred jasnoćom; ali, 
da ta prirodnost ne bude oskudna i prostački 
neuka; ona znači slobodni izraz svjetskoga 
čovjeka. Ta njegova ljupka udobnost daleko 
je od toga da zanemari pravila, ona je savršeno 
vladanje ovim pravilima, ona je druga priroda. 
To vrijedi i za samu njegovu prozu. Grčki je 
to stil, neelastičan, ali upotpunjen vanrednim 

f ijesničkim čuvstvom. Zima ga oslabi. S pro- 
jeća čita Pregled postanka svih kultura, od 
Dupuis-a, suhi, kritički osvrt na kršćanstvo; 
ponovno čita Volneyev katekizam. Dosađuje 
se. Izdavač Stella zove ga u Milano. Najprije se 
svraća u Bolognu, gdje sluša Giordanija i gdje 
mu se sve čini dobro i lijepo. Bilo je to protiv 
njegove volje da dalje putuje i, razumije se, 
Milano mu se ne sviđa. Tamo on ponovno na¬ 
lazi onu »uzvišenost« i onu »diplomaciju«, koje 
su toliko djelovale na njegove živce u Rimu. 
Vraća se u Bolognu. Neko vrijeme daje dvije 
pouke. No, ipak, Leopardija umara Bologna i 
on se ljuti videći, da su propali svi pothvati, 
koje poduzeše njegovi prijatelji, da mu nađu 
neko mjesto. Nespretna objava njegovih triju 
dijaloga pod imenom Antologija, kojima nije 
mjesto u toj knjizi, priskrbi mu pakosni napa¬ 
daj Tommasea. Ali proHeće, kao uvijek, po¬ 
pravi mu raspoloženje. On se sprijatelji i za¬ 
ljubi u neku naobraženu gospođu, koja se ba¬ 
vila prevođenjem Cicerona: u kontesu Terezu 
Carniani Malvezzi. Nakon kratkog boravka u 
Raveni, odluči popustiti svojima, koji su ga 
uporno pozivali u Recanati. Nema sumnje, da 
je nerado napuštao grad, u kome je bio voljen 
i obožavan. Bojaše se bolesti, naslućujući, da 
će skora zima biti jednako oštra, kao i minula. 
Vraća se u Bolognu 23. travnja i ponovno se 
sastaje s prijateljicom Malvezzi, koja ne okli¬ 
jevaše da mu protumači, kako su njegovi po¬ 
sjeti prečesti; 20. lipnja odlazi u Florencu. 
Tamo se okoristi pozivima, koji su mu priba¬ 
vili giordanijevu književnu popularnost. No 
Leopardi pati od očiju i zuba, te radi u poti- 
štenosti, tako, da sanja povratak u Recanati, 
gdje će umrijeti u krugu svojih. Na sreću, »po- 

nedjeljci« (sastanci svakog ponedjeljka) ^ kod 
Vieusseux-a, (direktora Antologije) izvrše u 
njemu promjenu, ako i ne u patnjama, promi- 
jeniše njegova sumorna raspoloženja. Kod Vie- 
usseux-a upozna se s Manzonijem, »vrlo lijepa 
duša i vrlo dobar čovjek« pisaše Leopardi na¬ 
kladniku Stelli. 

No sada mu je gotovo trideset godina. Valja 
stvoriti zaključak. Njegova filozofija nije pre¬ 
stala kolebati između onoga, što su nazivali 
Leopardijevim »historijskim pesimizmom«, t. j. 
Rousseau-ovim optimizmom: zlatno dobaci zla¬ 
tan čovjek, pokvaren razmišljanjem^ i društvom, 
a bilo je u toj filozofiji i onoga, što nazivaju 
njegovim »kozmičkim pesimizmom«: priroda 
pakosna i svoja, po svoj prilici prkosna, nje¬ 
gova filozofija treba da se završi. Kao i svi pe¬ 
simizmi, ona ne može doseći drugo, no jedan 
moral milosrđa. Žrtve jedne te iste zle sudbine 
daleko su od toga da optuže zbog naše nesreće 
posve neznatne okolnosti i bližnje, koji su je¬ 
dnako nesretni kao i mi, pomognimo jedan 
drugoga, i premda nam dovoljno kaže zakon, 
kako može biti pobijeđen vrijedan život, odr¬ 
žimo srdačnu vezu, da se okrijepimo i da se 
podupremo međusobno u podnošenju patnje. 
Takav je zaključak divnoga dijaloga između 
Plotina i Porphyre. 

Vjetrovita zima Florence preplaši Leopar¬ 
di ja i on otputu je u Pišu. Kada je 9. studenog 
stigao, sve mu se svidjelo, a nadasve vrlo ugo¬ 
dna klima. Prihvati simpatije stanovnika Piše 
i njihove pozive; nije izbjegavao duboko po¬ 
štovanje, koje su mu iskazivali đaci. U svibnju 
je za Stellu — uprkos svem poslu — napisao 
dvije pjesme, od kojih prva, Preporod, govori, 
za Leopardija neobičnim ritmom, o radosnoj 
pjesnikovoj smetenosti prije ustajanja, a nakon 
devetgodišnjeg mrtvila, koje vladaše njegovim 
srcem i njegovim osjećajima. Druga pjesma, 
Silviji, koja nastade sedam dana kasnije, t. j. 
20. travnja 1828. god., jest jedna od njegovih 
glavnih djela. 

Ali boravak u Recanatiju bijaše sve tužniji. 
Giacomo stiže srvan, bez novaca i bez nade, 
da će ga odsada steći. 

Ljeto je oduševilo kažnjenika i potaklo ga 
da zapjeva. Sredinom lipnja 1828. napisa dir¬ 
ljivu pjesmu Vrabac Samotar i Uspomene (Le 
Ricordanze), može se reći najsavršeniju od 
svih svojih pjesama. Istoga mjeseca napiše još 
dvije male stvari: Tišina prije bureci Subota 
na selu, obje ispjevane na isti način: veseo 
prizor s gorkim svršetkom. A malo zatim dade 
Nokturno nomadskog pastira u Aziji. To djelo, 
zajedno s Uspomenama, spada među njegova 
glavna djela. 

Prijatelji Giacomovi iz Florence osjećaju 
pjesnikovu bijedu u daljini, naročito dobričina 
Vieusseux, koji nije osobito bogat, i neki pro¬ 
gnani Napolitanac, general Colletta. Leopardi 
se još jednom nada: nagradi Academije de la 
Crusca, jer mu se čini, da Dialozi zaslužuju tu 
nagradu. Međutim, doživio je, da je nagrada 
dosuđena Carlu Botti za djelo Povijest Italije. 


Colletta, posve jednostavno, nudi Leopardiju 
osrednju svotu, kao kolektivni zajam, koji na- 
baviše prijatelji. Giacomo je pri kraju svojih 
sila i prihvaća. 

Ostavlja Recanati 30. travnja 1830. u jutro. 
U Florenci ga srdačno primaju. Tamo se upo¬ 
zna s blagim švicarskim filozofom De Sinne- 
rom. Taj mu postade vrlo dragim prijateljem. 

Međutim, odmor se pokaza brzo iluzornim. 
Kad je primio novčanu pomoć, učinio je to 
zato, jer je bio siguran, da će se pomoću pet 
novih djela, koja je ponio iz Recanatija, na 
vrijeme osloboditi duga. Colletta mu izabere 
najnemarnijeg izdavača, koji tako zlo upra¬ 
vljaše tim poduzećem, da mu je donosilo vrlo 
malo koristi. Kad je Leopardi isplatio prija¬ 
telje, nije mu preostalo ništa, a njegovo prija¬ 
teljstvo sa svadljivim Collettom, koji je svojom 
egocentričnosti bio strašniji od egoiste — pot¬ 
puno se raspade. 

PRIJATELJSTVO S RANIERIJEM 

Evo drugoga Napolitanca, mladića od 24 
godine, koji je osvojio srce pjesnikovo — i 
više ga nije ostavljao sve do njegove smrti: 
Antonio Ranieri. 

Zaplašen očajanjem i fizičkim propadanjem 
Leopardijevim, Ranieri mu obeća, da ne će 
dopustiti, da se Giacomo živ zakopa u mrsku 
mu Recanatiju. Imat će zajedničku blagajnu i 
zajednički život. 

Leopardi bacaše krv. Ranieri se nije zado¬ 
voljio time, da ukloni njegove nevolje^ danju 
i noću dvorio je bolesnika, na svoj trošak po¬ 
zivao najbolje liječnike. Ali politički i obitelj¬ 
ski zapletaji učiniše doskora, da je ovaj, boga¬ 
tiji od njih dvojice, postao siromašniji. To je 
upravo ono vrijeme, kada Leopardi pati od 
bolne strasti prema lijepoj Florentinci Fanny 
Targioni Tozzetti. Da li se ova zabavljala time, 
da pod jari u pjesniku ljubav, za koju je čvrsto 
odlučila, da je ne će nikada uzvratiti? Da li 
je ona mislila u početku iskoristiti siromašnog 
bolesnika uz lijepog Ranierija, koji joj se svi¬ 
đaše? Bez sumnje ni jedno ni drugo, ili oboje, 
ali nesvijesno. Leopardi se trsio da šuti. Ali, 
nema sumnje, u ovo je doba napisao kratku 
stvar Samome sebi — i ona je čisti jecaj nje¬ 
gov. Ranieri nije oklijevao, da bolesnika odvuče 
u Rim, kuda je ovoga vukla vulkanska strast. 
U prosincu javlja Yieuseux Giacomu, da je 
izabran akademikom Cruscae. Ali, malo ka¬ 
snije, pojavljuju se čuveni dijalozi Monalda 
Leopardija, pjesnikova oca, bez imena autora, 
kojima je Lamennais morao priznati,^ da »u 
formi, koja je sad nezgrapno lakrdijaška, sad 
priprosta i grozna, iznose čitav sistem apsolu¬ 
tizma«. 23. svibnja 1832. godine uviđa siromašni 
Giacomo, da je prisiljen u Antologiji deman¬ 
tirati, da je on autor tih dijaloga, ^zatim se 
moraše opravdati pred ocem. U iščekivanju 
uzmanjka obojici prijatelja novac za povratak 
i Giacomo se obrati na Monalda. Nakon toga 
piše u Florenci Osnovnu misao. »Kao toranj 
u pustoj ravnici, ti se, gorostase, uzdižeš sam«; 

govori o svojoj ljubavi; to je unutarnje iživlja¬ 
vanje, mučno snatrenje o lijepoj Fanny, koja 
ga u mašti pratila u Rim, a bijaše opasnija od 
one prave Fanny u Florenci. 

Još osmoga lipnja prisiljen je obratiti se 
ocu molbom, da mu dodijeli stalnu svotu od 
12 talira. Siromašni Monaldo odmah mu šalje 
dvije mjesečne plaće, potaknuvši ga, da se na 
majku obrati zbog mjesečne pomoći. 

Pismo Giacoma ocu bijaše puno bijede i 
stida. Pismo majci bilo je također potresno, — 
ali kolike razlike! To ne bijaše pismo pobije¬ 
đenog, jednom rukom svladanog čovjeka. Bila 
je to razumna molba čovjeka s malo sreće za¬ 
štitniku, koji je odviše škrt. Ovaj je način bio 
oštrouman i odobrenje uslijedi. 

Svom prijatelju De Sinneru piše francuskim 
jezikom jedno plodno pismo: »Prosvjedujem 
protiv izmišljanja slabosti i vulgarnosti i molim 
čitače, da radije nastoje oboriti moja zapažanja 
i moje sudove, nego da zbog njih bacaju kri¬ 
vnju na moju bolest.« 1 to napisa u vrijeme, 
kada je stvorio dijalog između Tristana i je¬ 
dnoga prijatelja. 

Saziva smrt, i vjerujući, da je blizu, skicira 
Himnu Ahrimanu, zloj sili, koja upravlja svi¬ 
jetom, ali nije napisao nego 4 stiha, jer ga 
svlada ona druga razorna snaga, ljubav, »zlo¬ 
slutnom radošću«, koju on dobro poznavaše. 
Napisao je Ljubav i Smrt, djelo puno nježnosti 
i ludila, revolta i rezignacije, koji ga u to vri¬ 
jeme zahvaćahu. Poslije, za boravka Ranierija 
u Napulju, napisa Consalvo. Consalvo ima 
prije smrti toliko hrabrosti, da prizna svoju 
ljubav Elviri. Prima cjelov i umire zadovoljan. 
Kompozicija ove pjesme završena je sa zna¬ 
cima iscrpenosti. Drugoga rujna putuju obo¬ 
jica u Napulj, ali se zadrže u Rimu čitav 
mjesec. Napuljska proljeća nađahnuše Leopar¬ 
di ja, a^ vratiše mu bolne uspomene strasti i 
bijes, što je svoj genij predao nevrijednoj 
ženi, koja mu pomogne u saznanju, da je loše 
utjelovio svoj san. U to vrijeme napiše Aspa- 
ziju, gdje ponovno proživi ju je svu povijest 
strasti prema Fanny Torgioni Tozzetti. 

Zimi i s proljeća 1835. godine ispjeva dvije 
pjesme: Na jedan tužni bas-relief i Nad por- 
treom lijepe žene, isklesanom za njen nad¬ 
grobni spomenik i Palinolidu, satiru na poli¬ 
tičku ekonomiju, industriju i na ludu oholost 
jednoga stoljeća. Pozabavio se i dodacima Ba- 
trachomyomachije, političke satire bez živa- 
lmosti. Neki Baldacheni napao je pjesnika, a 
ovaj, u času zla humora, odgovori mu drugom 
satirom I Nuovi Credenti (Novi vjernici). 

Oba prijatelja žele otputovati' u Pariz — 
ali nemaju novaca. A Ranieri nije ekonom. 
Ranierijeva sestra došla je da stanuje s njima. 
Ona sve do konca požrtvovno njeguje siroma¬ 
šnog bolesnika. Polovicom travnja (godine 
1836.) preseli se Leopardi s Ranierijem i nje¬ 
govom sestrom u vilu, koja pripadaše njegovim 
roditeljima, a nalazila se na obronku Vezuva. 
Tu sluša legende o vulkanima, koje mu je pri¬ 
čao zakupnik Giuseppe. Tamo napiše Žuti- 


lovku, svoj pjesnički testament, inspiriran 
Pompejinia i pustošenjem Vezuva. 

U svibnju ili lipnju diktira Ranieriju (oči 
su mu gotovo slijepe) nježni nokturno Zalazak 
mjeseca. 

SMRT 

Putuje u Capodimonte, da nađe morsku 
svježinu. Ali jedva je nekoliko kiša osvježilo 
zrak i on se želi vratiti u visine. Onamo se 
vrnu 20. srpnja. Pošto u Napulju zavlada ko¬ 
lera, pjesnik se ne usuđuje vratiti u nj. A i 
vila ne bijaše uređena za zimovanje, puštaše 
vlagu. Oteklina na nozi ga uznemiri. Pred¬ 
osjeća skoru smrt i piše o tome De Sinneru. 

Prvoga veljače prikuje ga uz krevet ote¬ 
klina na grudima. Polovicom svibnja nadode 
kriza astme i zaprijeti potpuna sljepoća. Ti¬ 
jelo^ mu preplaviše uši. I tada strepi pred 
smrću. A kad se uvjerio, da pošast kolere pada, 
zaželi povratak u Napulj, gdje mu se stanje 
naglo pogorša. Htjeli su ga odvesti natrag u 
Torro di Greco. Ali on se protivi. Zastoj mo¬ 
kraće, sve teže disanje. Putovanje je određeno 
za 12., a zatim za 14. lipnja. 

Četrnaestog lipnja, pošto je uzeo dvije ili 
tri žlice goveđe juhe, zatraži od Paoline limu¬ 
nadu, zatim pokuša opet uzeti juhe, ali nije 
mogao. Izjavljuje, da se ne osjeća dobro. Kad 
je Ranieri htio dovest' liječnika, ovaj savje¬ 
tuje, da pozove svećenika. Leopardi rastvori 
oči, pogleda čvrsto Ranierija i reče s uzda¬ 
hom: »Ne vidim više« — i dah mu naglo stade. 
Kad je brat augustinac ušao u sobu, mogao je 
pročitati tek molitvu za mrtve. 

Tijelo, priča nam Ranieri, bude uz velike 
napore spaseno iz zajedničke rake, koja je iz¬ 
miješala sve mrtvace od kolere, i smješteno 
najprije pod žrtvenik male crkvice San Vita, 
a zatim u predvorje iste crkve. U stvari, za 
ekshumacije, izvršene 1.900. godine, nađena je 
samo lubanja i nekoliko zuba. Poslije par go¬ 
dina objavi Ranieri površnu i oskudnu knjigu 
o zajedničkom životu kroza sedam godina s je¬ 
dnim od najvećih pjesnika, koji su ikada ži¬ 
vjeli. (Preveo — igk — ) 

B. CROCE O LEOPARDIJU 

Kod nas još uvijek mnogi misle, da je kri¬ 
tika panegirik i da je patriotska dužnost sva¬ 
kog kritičara, da bude — nekritični panegiričar. 
Ova predrasuda izlazi iz nepoznavanja dviju 
činjenica:^ prvo, da je poezija vrlo delikatan i 
zato prilično rijedak cvijet; drugo, da su ne¬ 
gativni, nepoetični momenti u umjetničkom 
stvaranju, pa i kod najvećih, ne samo neizbje- 
živi, nego katkada i — potrebni. 

Pošto je Croce porekao pjesnički karakter 
mnogim slavljenim Leoparđijevim pjesmama, 
piše: »Gdje je, dakle, Leopardi jeva poezija 
(pitat će se): ovdje nije, tamo nije, na onom 
trećem mjestu također nije: želi li se možda 
podmetnuti, da Leopardi nikako nije bio pje¬ 
snik?— Pa dobro, gdje se nalazi Leopardijeva 
poezija, već je pokazala opća kritička savjest, 

koja, pošto je hladno primila »Moralna djelca« 
(Operette morali), odbila »Paralipomene« i 
»Palinodiju«, optužila s prozaičnosit »Žutilovku« 
(Ginestra) i druge pjesme, s odlučnom gestom 
i posredstvom De Sanctisa, i tim izazvala viku 
patriotskih fanatika (od Settembrinija do Car- 
duccija), priznala je, s druge strane, da su prve 
Leopardijeve pjesme oratorske, i to oratorske 
u smislu jedne škole, da od onih parenetičkih 
i od onih, u kojima provaljuje pjesnikov bijes, 
pjesnički se spašavaju samo poneka mjesta, da 
treba biti uzdržijiv s ostalim, te je skrenula 
udivljenje osobito na tako zvane »idile«, iz 
mladenačkog, a i kasnijeg vremena, na male i 
na »velike idile«. Dovoljno je, čini mi se, ču¬ 
vati se od materijaliziranja ove predilekcije u 
isključivu i općenitu pohvalu danu nekim po¬ 
jedinim sastavcima, i shvatiti je u njenom ide¬ 
alnom i dubokom značenju, da se postigne kri¬ 
terij, kojim se odvaja prava Leopardijeva poe¬ 
zija. Koji, kako smo rekli, bio je »izopćenik iz 
života«, ali ne tako, da ne bi bio u prvo mla¬ 
denačko doba sanjao, nadao se. ljubio, radovao 
se i plakao i da mu se duša ne bi bila ponovno 
otvarala drhtavim ganućima. U ovim časovima, 
u kojima se je on, u bližim ili daljim uspome¬ 
nama, ponovno vidio spojen sa svijetom, nje¬ 
gova se fantazija pjesnički pokretala: jer poe¬ 
zija može biti sve što se hoće, ali nikada le¬ 
dena i akozmička. To su časovi »Blagdanskog 
predvečerja«, »Samotnog života«, »Neizmjerno- 
sti«, »Seoske subote«, »Tišine poslije oluje«, 
»Sjećanja«, »Silvije«. Tada njegova riječ dobiva 
boju, njegov ritam postaje sladak, savitljiv i 
pun harmonija i prisnih srokova, ganuće dršće 
odrazujući se u čistoj i blistavoj rosnoj kaplji 
poezije. Efekt je to veći, ukoliko više oni ča¬ 
sovi života, oni pogledi obraćeni okolnom svi¬ 
jetu, ne u namjeri odbacivanja nego u namjeri 
primanja, oni zaleti želje, one ljubavne nade, 
ona raznježenost, ona blaga slatkoća, imaju 
nešto kao kradomice uzeto, ukoliko su otrgnuti 
tvrdom usudu, koji naokolo pritiska, ledu koji 
navaljuje, te dolaze do izraza s uzdržanošću, 
čednošću, djevičanstvom svojstvenim onome, 
koji govori stvari, na koje nije više navikao. 
Odatle njihova osobita čarolija, lagano rume¬ 
nilo u bljedoći ove poezije, u čijem poređenju 
blijede mnoga književna djela bogatih i živah¬ 
nih boja... 

Jer... ne treba se dati zavesti savršenom 
korektnošću, pristalošću i elegancijom, u koji¬ 
ma se javlja Leopardijeva poezija, nego treba 
gledati preko toga. Opazit će se onda, da ispod 
one literarne neporočnosti, iako se ne primje¬ 
ćuje nikada praznina u mišljenju i osjećanju, 
ipak, pjesnički, nalazi se sada snaga a sada 
mlitavost, sada punoća a sada isprekidanost, te 
će se doći do zaključka, da je Leopardijeva 
poezija plod napora više nego se misli i više 
nego se vjeruje. Ima u njoj suhoće, ima proze, 
ima vrlo mnogo literarnoga, ali ima ujedno i 
preslatke, i prečiste, i preharmonične poezije; 
i možda je ona zapreka, koja prethodi i slijedi 
slobodnim pokretima fantazije i ritma, uzrok 
da se bolje osjeća čudo pjesničke 
kreacije.« A. H-r. 


KRONOLOGIJA LEOPARDIJEVA ŽIVOTA 

1798. Rođen 29. lipnja u Recanatiju. 

1809. Prevodi četiri Horacijeve ode. 

1811. Prevodi Horacijevu »De arte poetica«. 

1813. Počinje učiti grčki jezik (u lipnju). 

1813. Počinje učiti hebrejski jezik (u stude¬ 
nom). 

1814. Sastavak o bičevanju Spasitelja (10. 
ožujka). 

1814. Sastavak o osudi Spasiteljevoj (24. 
ožujka). 

1815. Prevodi »Batrahomiomahij u«. 

1815. Politički govor Talijanima. 

1815. PI i m n a Neptunu (u svibnju). 

1816. Kuša prevesti Odiseju. 

1816. Kuša prevesti E n e i d u. 

1816. Uzdiše za rodicom Gertrudom Cassi. 

1817. Elegia. 

1817.11 primo amore. 

1818. II passero solitario. 

1818. Zaljubljen u Terezu Fattorini (S i 1- 
v i a). 

1818. Umire mu Tereza Fattorini. 

1818. Canzone ali’ Italia. 

1818. Canzone Per ii monumento 
d i Dante. 

1819. La sera del di di fešta. 

1819. A 11 a luna. 

1819. II s o g n o. 

1819. La vita solitaria. 

1820. Canzone ad Angelo Ma i. 

1820. Štampa u Bologni nekoje pjesme. 

1821. C o n s a 1 v o. 

1821. Nelle nozze della sorella 
P a o l i n a. 

1822. Počinje pisati Le Operette mo¬ 
rali. 

1822. Polazi iz Recanatija u Rim (u stude¬ 
nom). 

1823. Traži državnu službu (u ožujku). 

1823. Vraća se u Recanati (u svibnju). 

1823. Ministar Niebuhr nuđa mu katedru za 
filologiju u Njemačkoj. 

1823. Prevodi Simoniđovu satiru protiv žena. 
1823. Pjeva: A 11 a Primavera. 

1823. Pjeva: Inno a i Patriarchi. 

1823. Pjeva: U 11 i m o canto di Saffo. 

1823. Pjeva: Ali a su a d o n n a. 

1824. Štampa u Bologni svoje pjesme. 

1825. Stella mu nudi redakciju izdanja Ci- 
ceronovih djela. 

1825. Polazi u Milano k Stelli (u srpnju). 
1825. Traži mjesto tajnika u Akademiji lije¬ 
pih umjetnosti u Bologni. 

1825. Dolazi iz Milana (26. rujna). 

1825. Dolazi u Bolognu (29. rujna). 

1826. Epistola A1 conte Carlo Pepoli. 
1826. Zaljubljen je u Terezu Carniani Mal- 

vezzi u Bologni. 

1826. Novo izdanje njegovih pjesama u Bo¬ 
logni. 

1826. Saggi di operette morali (Mi¬ 
lano). 

1826. Novo izdanje različnili njegovih pje¬ 
sama. 

1826. Vraća se iz Bologne u Recanati. 

1826. Interpretazione delle rime 
del Petrarca (za nakladnika Stella). 

1827. Vraća se iz Recanatija u Bolognu. 

1827. Polazi iz Bologne u Firenzu (u lipnju). 

1827. Odlazi iz Firenze u Pizu (u studenom). 

1827. Umire mu Marija Belardinelli. 

1827. Izlazi veći dio »O perette morali«. 

1828. Pjeva II Risorgimento. 

1828. Pjeva a S i 1 v i a. 

1828. Vraća se iz Pize u Firenze (u lipnju). 

1828. Prestaje honorar nakladnika Stella. 

1828. Vraća se iz Firenze u Recanati (u stu¬ 
denom). 

1829. Stella mu štampa la Crestoinazia 
p o e t i c a. 

1829. Pjeva Le ricordanze (u rujnu). 

1829. Pjeva La quiete dopo la tem- 
p e s t a. 

1829. Pjeva II sabato del villaggio. 

1829. -30. Canto notturno d’u n p a- 
store errante d e 11’ Asia. 

1830. General Colletta nudi mu pomoć za no¬ 
vo izdanje njegovih C a n t i. 

1830. Dolazi u Firenze. 

1830. Sklapa prijateljstvo s Rainerijem. 

1830. Lettera a g 1 i amici di Tosca- 
n a (u prosincu). 

1831. Pogoršava mu se očna bolest i glavo¬ 
bolja. 

1831. Prestaje pomoć generala Collette. 

1831. Pjeva II pensiero dominante. 

1831. Zaljubljen u Fanny Ronchivecchi-Tar- 
gioni-Tozzetti. 

1831. Izlazi fiorentinsko izdanje njegovih 
C a n t i. 

1831. Zaljubljen u Magdalenu Signorini. 

1831. Odlazi iz Firenze u Rim (u listopadu). 

1831. Izabran je članom Akademije della 
Crusca. 

1832. Vraća se iz Rima u Firenze. 

1832. Moli od oca mjesečnu pomoć od 12 
škuda. 

1832. Pjeva: A more e morte. 

1833. Pjeva: A se stesso. 

1833. Polazi s Rainerijem u Napulj. 

1834. Pjeva »A s p a s i a«. 

1834. U Bonnu izlaze Excerpta ex 
schedis criticis Jacobii Leopardi. 

1834. Počinje: I Paralipomeni della 
Batrahomiomachia (u listopadu). 


1835. Ugovor s napuljskim nakladnikom S a- 
veris Starita za štampanje njegovih djela. 

1835. Pjeva: Palinodia. 

1835. Povlači se u villu ispod Vezuva (ko¬ 
lovoz). 

1836. Pjeva: II tromonto della luna. 

1836. Pjeva: La ginestra. 

1837. Vraća se iz ville u grad (Napulj, u ve¬ 
ljači). 

1837. Svršava i Paralipomeni (u lipnju). 

1837. Umire 14. lipnja. 

BILJEŠKA UZ LEOPARDIJA 

Povodom stogodišnjice smrti recanatskog 
pjesnika-filozofa objelodanjeno je u svjetskoj 
dnevnoj i periodičkoj štampi mnoštvo studija, 
prikaza, bilježaka, članaka i t. d. Razumljivo 
je, da je pjesniku Leopardiju najviše pažnje 
posvetila talijanska štampa, ali nisu mnogo za 
njom zaostali ni drugi romanski narodi: Fran¬ 
cuzi i Rumunji. Nemoguće bi bilo zabilježiti 
sve, što je tim povodom izišlo u Francuskoj, 
ali već i članak, što ga prenosimo iz »Les Nou- 
velles Litteraires«, svjedoči o tom velikom in¬ 
teresu. Poznata revija »D a n t e« (br. 7.—8.) po¬ 
svećena je u cijelosti Leopardiju. Tu se uz 
brojne članke i studije iz pera Paul Hazarda, 
Henri Buriot-Darsilesa, Lionella Fiumia i dru¬ 
gih nalaze i dvije n e o b j e 1 o d a n j e n e Leo¬ 
pardi jeve pjesme (s komentarom), jedan sjajan 
portrait Leopardija od nepoznatog slikara nje- 
ova doba, faksimila nekoliko njegovih naj- 
oljih pjesama, dokumenti i čitav niz prijevo¬ 
da njegovih pjesama na francuski. — Na ru¬ 
munjski su prevedene mnoge Leopardijeve pje¬ 
sme, izišlo je nekoliko studija (Eminescu, Mi- 
nar), a održane su i komemoracije. Tako su u 
Valeni-de-Munte na visokoj školi održali pre¬ 
davanja o Leopardiju i njegovoj filozofiji dr. 
Mariano Baffi (sveuč. prof. iz Napulja) i gdja 
Anna Colombo-Rieti (iz Genove). U Bukureštu 
‘je u društvu »Prieternii Istorici literare« odr¬ 
žao vrlo zanimljivo predavanje o Leopardije- 
vim bilješkama što ih je zapisivao o balkan¬ 
skoj folklori, rumunjskom jeziku i podrijetlu 
rumunjskog naroda. Sve je to gotovo u cijelo¬ 
sti objelodanjeno u studiji Aleksandru Marcua 
»Romanticii italienisi romanii«. — U svesku 
»L/Europa Orientale« za srpanj—kolovoz obje¬ 
lodanio je dr. Ivan Bulić članak »Giacomo 
Leopardi i Branko Radičević«. 








STARIJA HRVATSKA KNJIŽEVNOST 
U DANAŠNJIM SREDNJOŠKOLSKIM UDŽBENICIMA 


1 

U misterij hrvatske književnosti najnovija 
pokoljenja hrvatskih srednjoškolaca ne uvode 
više udžbenici Fr. Petračića, F. Ž. Milera, Đ. 
Zagode, Dav. Bogdanovića, Br. Vodnika, Drag. 
Prohaske, a ne uvode ih s jednostavnoga raz¬ 
loga, jer su svi oni iz upotrebe u srednjoškol¬ 
skoj nastavi uklonjeni. A zašto? Zar možda što 
ne odgovaraju više naučnom stanju današnje 
literarne historiografije, ili možda još gore, što 
ne ispunjaju zahtjeva naučne osnove? Istina, u 
naučnom pogledu oni i nisu više na visini po¬ 
sljednjih rezultata nauke, jer su svi više ili ma¬ 
nje zastarjeli, ali u tom pogledu u korak s nauč¬ 
nim rezultatima novije naše literarne historio¬ 
grafije ne koračaju ni najnoviji udžbenici isto¬ 
ga predmeta, pače u mnogočem ovi posljednji 
samo klipšu za onima prvima, ispisujući iz njih 
i pabirčeći po njima. A kad ovi najnoviji nipo¬ 
što nisu bolji od starijih, tada je u starijim 
udžbenicima moglo koga smetati možda još sa¬ 
mo to, što se u starijim udžbenicima hrvatska 
književnost dosljedno nazivala hrvatskom, srp¬ 
ska srpskom, slovenska slovenskom, što bi po 
onoj »reci popu pop a bobu bob« i bilo jedino 
opravdano; naprotiv, u ovim najnovijim udžbe¬ 
nicima zavedena je u tom nazivanju prema sta¬ 
rijima novost: »plemenskim« imenima u ovim 
najnovijim udžbenicima bez okolišanja nazivaju 
se samo srpska i slovenska književnost, dok je 
hrvatska u njima postala i književnošću »za¬ 
padnog dela našega naroda« i književnošću 
»zapadnih«, »centralnih« strana, književnošću 
kajkavskom i čakavskom, dalmatinskom, dubro¬ 
vačkom i primorskom, samo ne i imenom kojim 
su je nazivali i Splićanin Marulić i Hvarani 
Lučić i Hektorović, i Zadranin Zoranić i Du¬ 
brovčanin Zlatarić i Francuz Bruerević i t. d. 
Ipak ta činjenica, makar sam i nju zapazio, 
nije me ponukala, da sam odlučio osvrnuti se 
s nekoliko riječi na najnovije srednjoškolske 
udžbenike »historije jugoslovenske književnosti« 
— povod je samo to, što ti najnoviji udžbenici 
pružaju i odviše dokaza, da njihovi autori do¬ 
voljno i ne poznaju svoga predmeta. Jer ako su 
od hrvatskih upokojenih udžbenika i najmlađi 
nastali još prije četvrt stoljeća, opet u naučnom 
pogledu oni su znali kazati o toj danas vrlo 
maćuhinski tretiranoj hrvatskoj književnosti i 
više i bolje, nego ovi, što bez svake stvarne po¬ 
trebe nastaju u posljednjim godinama, a bez 
dovoljne kritike odmah zauzimaju pozicije od 
sebe boljih starijih hrvatskih srednjoškolskih 
udžbenika. 

Autori ovih danas privilegiranih udžbenika 
zovu se: Đorđe Anđelić, Franjo Poljanec, Mo- 
mir Veljković i Miloš Savković. Prvi od pome- 
nutih autora, g. Anđelić dao je »Istoriju jugo¬ 
slovenske književnosti« (Beograd, 1932), drugi, 
g. Poljanec, »Istoriju stare i srednje jugosloven¬ 
ske književnosti« (Beograd, 1932, 2. prerađ izd. 
Zagreb, 1937), treći, gg. Veljković i Savković 


»Jugoslovensku književnost« (Beograd 1932). U 
»Istoriji jugoslovenske književnosti« od Anđeli- 
ća kao autora nude se na prodaju još i »Pro¬ 
blemi savremene estetike« i »Teorija književ¬ 
nosti«, prof. Poljanec kao školski udžbenik izdao 
je još i »Istoriju srpskohrvatskoslovenačkog je¬ 
zika« (4. izd. Zagreb, 1936.), a kao pomoćnu 
školsku knjigu »Repetitorij istorije jugosloven¬ 
ske književnosti« (Zagreb, 1936). Od posljednje 
dvojice autora udžbenika »Jugoslovenska knji¬ 
ževnost« kao istraživača novije srpske i hrvatske 
književnosti znam samo g. Savkovića. 

Ovo posljednje istakao sam naročito zbog 
toga, jer odmah ovdje na početku ovoga svoga 
osvrta želim kao činjenicu utvrditi i to, da se 
od autora pomenutih udžbenika trojica uopće i 
nisu ogledala u naučnom obrađivanju bilo ko¬ 
jega pitanja iz oblasti onih književnosti, što ih 
njihovi udžbenici obuhvaćaju. Pa kako se oni 
ovakim pitanjima nikad nisu bavili, zar onda 
može koga iznenaditi činjenica, da se u različ- 
nim mišljenjima o osnovnim pitanjima razvitka 
starijih južnoslavenskih književnosti ti autori 
nisu ni znali ni umjeli snaći i opredijeliti. Na¬ 
ime, oni se u njima nisu znali snaći zbog toga, 
jer proces, kojim se o osnovnim pitanjima raz¬ 
vijanja pojedinih južnoslavenskih književnosti 
kroz stoljeća — u našoj naučnoj literarnoj hi¬ 
storiografiji dolazilo i došlo do različnih, često 
i vrlo oprečnih mišljenja, ti autori i ne znaju, a 
čini se, nisu ni marili da ga prođu i proniknu. 
Već kako koji od njih, oni će se danas priklo¬ 
niti jednom mišljenju, spremni da se sjutra pri¬ 
klone opet drugom, čak i u pitanjima, koja su 
kao jedinstveni lanac međusobno neraskinuto 
povezana, oni će pri jednoj karici prihvatiti 
jedno, pri drugoj bez ikake veze opet drugo 
mišljenje. 

Kako se ja u ovom svome osvrtu mislim 
uglavnome pozabaviti pitanjem, kako je hrvat¬ 
skim srednjoškolcima prikazana u pomenutim 
udžbenicima starija (stara i srednja) hrvatska 
književnost, to ću od njih najviše pažnje posve¬ 
titi udžbeniku »Historija stare i srednje jugo¬ 
slovenske književnosti« prof. Fr. Poljanca, jer 
poslije god. 1932. ove (1937.) godine doživio je 
on i drugo prerađeno izdanje, i jer baš on 
ili već i preoteo ili preotima maha nad starijim 
pa i nad najnovijim udžbenicima. On će mi 
napokon moći najbolje poslužiti i za primjer, 
kako su pomenuti autori najnovijih udžbenika 
doista ne snalaze uvijek ni u samom predmetu, 
a ni u naučnom aparatu, što o njemu postoji. 

U objašnjenju svog rada prof. Poljanec iz¬ 
rijekom ističe samo to, da »Istorija« doduše ne 
donosi bilo kake novine, ali inače da je ogle¬ 
dalo utvrđenih činjenica: »Što se tiče literarno- 
historijskog gradiva, udžbenik, dakako ne do¬ 
nosi novina, jer je zadatak svake škol¬ 
ske knjige u prvom redu u tome, da 
jasno i pregledno iznese već utvr¬ 
đene činjenice.« Ali da autor školskog 

udžbenika s obzirom na gradivo doista dade 
vjerno ogledalo naučno utvrđenih činjenica, ne 
dostaje — kako je to u osvrtu na ova tri udžbe¬ 
nika kazao recenzent g. Kr. Georgijevic — da 
»pisac udžbenika bude u predmetu dobro »pot¬ 
kovan«, jer »potkovanost« u materijalu svakog 
nastavnog predmeta idealan je zahtjev nastave 
što ga ona stavlja na učenika. Na autora udž¬ 
benika treba zbog toga stavljati veće zahtjeve. 
Kad je u pitanju historija književnosti, autor 
će morati da znade bibliografiju odnosne knji¬ 
ževnosti, a od njene naučne historije mnogo više 
nego tek koji stariji udžbenik ili i predavanja 
svojih učitelja. U stručnoj bibliografiji pred¬ 
meta on treba da poznaje naročito take radove, 
koji mu utvrđuju opseg i najkrupnije pojave 
historijskog razvitka. A naučni proces, kojim 
je sve to utvrđeno, u nutrini autorove duševno- 
sti mora biti i prokuhan i staložen, jer samo 
taka sprema i priprava bit će garancija, da 
udžbenik, i bez iznošenja bilo kakih novina, 
pruža učeniku doista činjenično stanje odnosne 
književnosti. 

I bez straha da činim i najmanju krivicu 
bilo kojemu od autora pomenutih udžbenika — 
mogu reći, da su me pobrojani udžbenici uvje¬ 
rili, da s takom spremom i pripravom ni jedan 
od pomenutih autora nije pristupio svome po¬ 
slu. Ni jedan od njih ne vlada ni bibliografi¬ 
jom pojedinih južnoslavenskih književnosti ni 
naučnom literaturom bar u najkrupnijim pita¬ 
njima njihova opsega i razvitka. Udžbenici po¬ 
menutih autora uglavnome su rađeni prema 
upokojenim udžbenicima, a kako procesom i 
metodom rada, kojima su ti stariji udžbenici 
nastali, ne vladaju ni Anđelić, ni Poljanec, a ni 
Veljković-Savković, njihovi su udžbenici, što se 
tiče hrvatske književnosti, ispali slabiji i mr¬ 
šaviji od udžbenika Petračić-Milerovih, Bogda- 
novićevih, Prohaskinih i Vodnikovih. U doba 
svoga nastajanja ovi stariji udžbenici doista su 
bili na visini naučne hrvatske literarne historio¬ 
grafije, autori udžbenika iz god. 1932.—1937. za 
današnje stanje hrvatske literarne historiografije 
nisu, međuto, razbijali sebi mnogo glave. A u 
čemu je nesklad tih najnovijih udžbenika hi¬ 
storije južnoslavenskih književnosti sa činjenič¬ 
nim stanjem starije hrvatske književnosti, ja ću 
zasad pokazati samo na ova tri krupna pitanja, 
t. j. na pitanjima: 

1. opsega hrvatske sredovječne književnosti, 

2. geneze hrvatske renesansne književnosti, i 

3. reformacije u hrvatskoj književnosti. 

2 

Opseg hrvatske sredovječne 
književnosti 

U prerađenom izdanju »Historije stare i 
srednje jugoslovenske književnosti« g. Poljanec 
je o pitanju ovoga poglavlja govori u više gla¬ 
va, tako naročito pod ovim natpisima: Književ¬ 
ni rad hrvatskih glagoljaša i njihovo značenje 
(str. 66—69), Uloga samostana u našem kultur¬ 


nom i književnom životu (str. 74—77), Rad na 
crkvenoj književnosti (str. 78—84), Pjesništvo 
(str. 86—87), Crkvena drama (str. 89—91), Ro¬ 
mani i pripovijetke (str. 106—109), Apokrifi (str. 
112—114), Životopisi (žitija) svetaca (hagiogra- 
fija) (str. 118—119), Historijski i drugi spisi 
(str. 146—150) i napokon Karakteristika naše 
srednjovjekovne književnosti (str. 150—152). 
Hrvatska sredovječna književnost ne sastoji sa¬ 
mo od književne radnje hrvatskih popova gla¬ 
goljaša, kako hoće sva tri autora, ona nije ogra¬ 
ničena samo na područja Istre, Kvarnerskih oto¬ 
ka, PIrvatskoga primorja i Sjeverne Dalmacije 
i ne sastoji samo od glagolicom pisanih misala 
i brevijara. Ako to pomenuti autori udžbenika 
nijesu znali do god. 1932., jer prije te godine o 
tome nije bilo lako pristupna kompendija, za 
spremanje II. izdanja mogao se g. Poljanec oba¬ 
vijestiti bar poslije god. 1934. iz knjige »Vati¬ 
kanski hrvatski molitvenik i dubrovački psaltir, 
dva latinicom pisana spomenika hrvatske proze 
14. i 15. cijeka«, što je g. 1934. ugledala svijetlo 
u 31. knjizi »Djela Jugoslav. akademije«. 

U dalekom srednjem vijeku, kako se odatle 
može razabrati, na cjelokupnom prostranstvu 
hrvatskoga naroda postojala je u osnovi jedin¬ 
stvena crkvena književnost, jedinstvena po iz¬ 
vorima svojim i jedinstvena po sadržaju svome, 
a trojna po pismu, t. j. po glagoljici, ćirilici i 
latinici kojima se služila: s ćirilicom kao 
običajnim pismom susrećemo se već u četvrtoj 
četvrti 12. vijeka na krajnjem hrvatskom za¬ 
padu, na otoku Braču u povaljskom natpisu i 
povaljskoj ispravi od god. 1184. — njen ćirilski 
splitski prijepis načinjen g. 1250. i s latini¬ 
com, koliko se danas zna, god. 1345. u Zadru, 
a od druge polovine 14. vijeka još i u Šibeniku, 
Korčuli i u Dubrovniku. Od 15. vijeka u nekim 
su hrvatskim stranama, kao u Dalmaciji, Po¬ 
savskoj PIrvatskoj i Bosni, u narodnoj pismeno¬ 
sti bila baš tako običajna pisma latinica i ćiri¬ 
lica kao u Sjevernoj Dalmaciji (zadarski krug). 
Hrvatskom Primorju, Kvarnerskim otocima i 
Istri glagoljica. Ne znajući ništa o tome, gosp. 
Poljanec uvjerava čitače svojim udžbenikom 
upravo protivno, t. j. da se u hrvatsku pisme¬ 
nost latinsko pismo sve više uvodilo tek od 16. 
vijeka: najstariji je latinicom pisani naš spo¬ 
menik t. zv. Šibenska molitva iz sredine XIV. 
vijeka (upravo oko god. 1387.). Latinica je s vre¬ 
menom sasvim preotela maha, tako da od toga 
doba (t. j. 16. vijeka) glagoljica postepeno gubi 
ono značenje, što ga je imala nekada« (str. 69). 

Prema tome u jednom novom udžbeniku 
sredovječne hrvatske književnosti, makar i u 
okviru »Historije jugoslovenske književnosti«, 
pod natpisom kao »Književni rad hrvatskih 
glagoljaša i njihovo značenje« trebat će kao 
utvrđenu činjenicu kazati upravo to, da 
se na književnom radu hrvatskih glagoljaša već 
davno prije 14. vijeka izgrađivala književnost 
zajednička svim hrvatskim stranama, od kojih 
su samo sjeverozapadne ostale vjerne Ćirilovoj 

glagoljici, dok je u drugim stranama još od 
12./13. vijeka preotimala pa u 14. vijeku ko¬ 
načno i preotela mah ili ćirilica (Bosna, Zagor¬ 
je srednje i južne Dalmacije) ili latinica (dal¬ 
matinski gradovi i Posavska Hrvatska). Jer da 
se ovdje doista radi o jednom sasvim pouzdano 
utvrđenom novom činjeničnom stanju, osim iz 
pomenute knjige Akademijinih »Djela« g. Po- 
ljanec mogao je razabrati i iz referata prof. M. 
Rešetara u XIV./1955./6. god. »Slavije« (strana 
244—248), iz kojega mu skrećem pažnju samo 
na zaglavne riječi: »Ovim sam riječima htio sa¬ 
mo svratiti pažnju na ovo znamenito izdanje, 
koje će i svojim tekstom i svojim bogatim uvo¬ 
dom dati povoda, da se u detalju još intenziv¬ 
nije proučava pitanje o najstarijoj srpskohrvat- 
skoj latiničkoj pismenosti, što ga je prof. F. po¬ 
krenuo i uglavnome uspješno riješio.« 

A važnost ovih proširenih područja hrvatske 
sredovječne književnosti za razvojnu liniju od 
crkvenoslovenskog odsjeka preko pučko-narod- 
noga u renesansni umjetnički odsjek starije hr¬ 
vatske književnosti upravo je golema. Prijelaz 
od crkvenoslovenske pismenosti u narodnu pi¬ 
smenost na živom jeziku izvršen je u pot¬ 
punosti baš u oblasti hrvatske latiničke i ći¬ 
rilske pismenosti, kao što su na ovoj pismenosti 
bili izgrađeni i temelji hrvatske renesansne 
umjetničke književnosti 15./16. vijeka. Kod kon¬ 
zervativnih popova glagoljaša, baš kao i kod 
srpskih pravoslavnih kaluđera, baština ćirilo¬ 
metodske pismenosti stoljeća i stoljeća čuvala 
se u pismu i u jeziku bez većih promje- 
n a, naprotiv u onim hrvatskim stranama, gdje 
je još možda za vladanja hrvatskih narodnih 
vladara slovensko bogoslužje uzmicalo pred la¬ 
tinskim, tekstovi stare crkvenoslovenske pisme¬ 
nosti, bez kojih u smislu redovskih statuta 
ni redovnici zbog raznih pobožnosti internoga 
karaktera, a ni svjetovno svećenstvo zbog vjer¬ 
nika nisu mogli biti, počeli su se prepisi¬ 
vati u običajnije im latinsko pismo, pri čemu je 
crkvenoslovenski jezik bio zamijenjen živim go¬ 
vorom vjernika i redovnika nižih stepena. A 
kako je taj proces bio najprije vršen u oblasti 
crkvene pismenosti čakavske Dalmacije, u jezi¬ 
ku najstarije hrvatske sredovječne književnosti 
na bazi živih govora čakavsko je narječje do¬ 
bilo i imalo prevlast nad druga dva hrvatska 
narječja. Tako su na pr. tragovi nekadašnje ča¬ 
kavske prevlasti u pismenosti i štokavskoga Du¬ 
brovnika mogli biti likvidirani tek u toku 16. 
vijeka. 

Unapredak dakle u historijama južnoslaven¬ 
skih književnosti moći će biti govora samo o 
općoj hrvatskoj sredovječnoj književnosti, koja 
se u jednim stranama sve do 18./19. vijeka slu¬ 
žila glagoljicom, a u drugim u pravilu ćirili¬ 
com i latinicom, a kad je riječ o ranom srednjem 
vijeku, tada glagoljaštvo ni u svom historijski 
poznatom odsjeku nije stajalo ograničeno samo 
na sjeverozapadne hrvatske strane, kad ga je 
sasvim sigurno bilo i u dubrovačkoj oblasti (još 
i u 13. i 14. v.) i u splitskim stranama (u Polji- 


cama valjda bez prekida do 19. vijeka), a spo- 
radički i u Bosni pa i u Posavskoj Hrvatskoj. I 
već u tim dalekim vremenima u svim je hrvat¬ 
skim stranama postojalo puno jedinstvo hrvat¬ 
ske sredovječne književnosti. Karakteristično je 
to jedinstvo prije svega za sve vrste biblijskih 
tekstova kao lekcionara, psaltira i oficija, ka¬ 
rakteristično za crkvenu poeziju i crkvena pri¬ 
kazanja, a napokon od česti i za ostalo pobožno 
i zabavno štivo. »Rumanac trojski«, preveden 
sa latinskoga predloška negdje na Hrvatskom 
Primorju vjerojatno još na samom kraju 13. vi¬ 
jeka — jer iz god. 1556./62. on se našao već i u 
jednom bugarskom prijepisu — na hrvatskoj je 
strani sačuvan u prijepisima i glagoljskog Pe- 
trišova zbornika od g. 1463. i dubrovačkog ći¬ 
rilskog zbornika od god. 1520. i hrvatskog kaj¬ 
kavskog (po pravopisu) zbornika Ivana Dereč- 
kaja od god. 1620.—1622. Isto tako i »Život 
Aleksandra velikoga«, preveden također u 14. 
vijeku negdje na dalmatinskom primorju — jer 
ga je Zadar imao već prije god. 1389. — saču¬ 
van je i u jednom poljičkom prijepisu iz kraja 
15. vijeka, dubrovačkoćirilskom od god. 1654., 
a u latiničkom prijepisu u već spomenutom zbor¬ 
niku Ivana Derečkaja. S glagoljskim i ćirilskim 
prijepisima Derečkajev zbornik ima napokon 
zajednički i »Premudroga Akira«. 

Svi hrvatski lekcionari od 14.—17. vijeka, 
kao Korčulanski fragmenat 14. v., Zadarski lek- 
cionar iz 15. vijeka, Bernarđina od g. 1495., 
Ranjinin od god. 1508., i oba ćirilska prijepisa 
Bernarđina iz 16. v. pa dalje »Evanđela« i u 
protestantskim »Postilama« od god. 1562. i 1567,. 
i u Vramčevoj Postili od god. 1586. i u Bandu- 
lavićevim »Pištulama« od god. 1613., i u Kraja- 
čevićevim »Evangeliomima« od god. 1651. i t. d., 
i t. d., sve su to samo varijante, kadšto među¬ 
sobno i nezavisne, jedne pramatice još iz daleke 
sredovječne hrvatske književnosti. To isto vrije¬ 
di i za nekoliko prijepisa iz 14. i 15. vijeka 
hrvatskih oficija kao i za njihova štampana iz¬ 
danja od god. 1495., 1512., 1571. u anonimnim 
priredbama ili u priredbama biskupa Kažotića 
od god. 1531., Nikole Dešića od god. 1560., Ma- 
teja Albertija od god. 1617., Bernarda Sorkoče- 
vića od god. 1693. i t. d. A i parafraze pokor¬ 
nih i inih psalama jednog Šimuna Budinića, 
Dum Mavra Vetranića, Nikole Dimitrovića, pa još 
i velikog Ivana Gundulića, sve su one rađene 
po predlošcima koji su već u sredovječnoj hrvat¬ 
skoj književnosti bili zajednička imovina svih 
hrvatskih strana a bez obzira jesu li se one slu¬ 
žile glagoljicom, ćirilicom ili latinicom. 

Sve to su danas dokumentarno i naučno 
utvrđene činjenice, koje moraju znati i pozna¬ 
vati i autori srednjoškolskih udžbenika, i o nji¬ 
ma, kao bitnim i karakterističnim za razvojnu 
liniju cjelokupne hrvatske sredovječne književ¬ 
nosti voditi računa. Ili zar je hrvatska sredo¬ 
vječna književnost, pisana latinicom i ćirilicom, 
za hrvatske srednjoškolce manje važna od stiš- 
kog rukopisa od g. 1428. i još druga dva sloven¬ 
ska kratka rukopisa iza kraja 15. vijeka. Ili zar 






592 


HRVATSKA REVIJA 


u književnom pogledu ona tijesna veza što je 
postojala između hrvatske glagoljaške književ¬ 
nosti i latiničke i ćirilovske književnosti u osta¬ 
lim hrvatskim pokrajinama nije od takva inte¬ 
resa kao veza »slovenačkog dijela našega naro¬ 
da s glagoljašima«, koje se tu naročito spominju. 
Za sve to prof. Poljanec ni u jednom od svojih 
udžbenika nije imao baš nikakvo razumijeva¬ 
nje, i zato nije ni čudo, što je odatle i povlačio 
sasvim naopake zaključke. Tako na pr. proces 
udaljavanja od mrtvog crkvenoslovenskog jezi¬ 
ka slovenskoga bogoslužja u živi narodni vjer¬ 
nika, po mišljenju prof. Poljanca u historiji 
srpskohrvslov. knjiž. jezika« (isp. str. 69—70) 
»nije gotovo nikako uticao na formaciju knji¬ 
ževnoga jezika, kao što se to dogodilo na istoku, 
kod Srba«. »Zbog svega toga, pa i zbog večitih 
borbi s klerom latinskog obreda i zbog sve ma¬ 
njeg područja slovenske službe, popovi glago¬ 
ljaši — kako još jednoč tvrdi g. Poljanec — nisu 
mogli kod Hrvata imati onu ulogu i vršiti na 
hrvatsku narodnu kulturu onakav uticaj kao 
što su ga vršili kod Srba učeni i materijalno 
obezbeđeni kaluđeri i popovi. U svemu tome leži 
i razlog zašto je jezik hrvatskih glagoljskih knji¬ 
ga iz toga doba mnogo bliži narodnome nego u 
knjigama ćirilske recenzije«. Ovaki i slični 
izvodi na adresu hrvatske sredovječne književ¬ 
nosti u udžbenicima gosp. Poljanca kod mene 
su ostavljali utisak, kao da je on upravo i išao 
za tim, da bi ta hrvatska književnost ispala što 
bjednija i što siromašnija i po opsegu i po sadr¬ 
žaju a i po važnosti za hrvatsku narodnu kul¬ 
turu.. To neko neraspoloženje prema njoj g. Po¬ 
ljanec je zasvjedočio i u nekim detaljima njena 
prikazivanja. 

Već u uvodu ovoga poglavlja ja sam kazao, 
da se g. Poljanec hrvatskom sredovječnom knji¬ 
ževnosti bavio u 11 glava, ali bi se prevario, tko 
bi očekivao, da je g. Poljanec u svakoj od tih 
glava i hrvatsku književnost prikazivao bar po 
najznatnijim spomenicima. Kako ni tu doista 
nije išao za cjelovitošću, evo dokaza u nekolikim 
pojedinostima. 

Pod natpisom »Prilike u Hrvatskoj — Borba 
za slovensku liturgiju« g. Poljanec zna ne samo 
za zabrane slovenskoga bogoslužja od nekih 
rimskih papa, već tobože i za djelotvornu po¬ 
moć, što su je tima zabranama pružali hrvatski 
vladari i hrvatsko plemstvo uopće. A ipak 
osim hrvatskih benedektinaca, kojima je kralj 
Zvonimir poklonio ledinu na kojoj su oni po¬ 
digli crkvicu Sv. Lucije a na crkvicu za spomen 
kasnijim pokoljenjima stavili glagoljicom pisa¬ 
ni »Bašćanski natpis«, rogovska benediktinska 
zadužbina hrvatskih kraljeva Petra Krešimira i 
Zvonimira možda je već u tom času dobila svoj 
statut u glasovitom hrvatskom prijevodu »Re¬ 
gula sv. Beneđikta«: glagoljašku pramaticu tog 
hrvatskog teksta izdavač prijepisa iz 14. vijeka 
prof. Arm. Pavić staja vi jao je čak u 11. vijek: 
»Ja bih prvi prijevod, koji je u našem rukopisu 
tek u prijepisu, stavio čak u 11. stoljeće, kad 
još bijaše obla glagolica u Hrvatskoj običajna«. 


Iz prepiske između pape Inocenta i krčkoga bi¬ 
skupa Fruktuosa od god. 1251. jasno slijedi, da 
je i omišaljski benediktinski samostan, »ab im- 
memorabili« bio samo glagoljaški, a on je svoju 
opstojnost zahvaljivao velikaškom rodu Krčkih 
Frankopana. Hrvatski su glagoljaši za svoje do¬ 
brotvore imali dakle i hrvatske kraljeve i hrvat¬ 
sku vlastelu. Šta više, u sudbini hrvatske sredo¬ 
vječne književnosti g. Poljanec, tobože kao utvr¬ 
đenu činjenicu zna i to, da je ona i poslije pa¬ 
pinskih dozvola od g. 1248. i 1251., koje su u pape 
Inocenta IV. izradili biskup senjski Filip i krčki 
Fruktuoso, »živjela i dalje povučeno, prepuštena 
sama sebi, pretežno u nižim slojevima koji su u 
njoj gledali svoju narodnu svetinju.« Kao po¬ 
sljedak tih dozvola, kako misli V. Jagić, hrvat¬ 
sko je glagoljaštvo »dobilo time veliku moralnu 
potporu i poticaj na književnu radnju, koja je 
zbilja u tom razdoblju proizvela veliku množi¬ 
nu crkvenih knjiga: među njima bijaše pre¬ 
krasno pisanih egzemplara, uzora kaligrafske 
vještine, s bogatom ornamentacijom, koja još 
nije u svom stilnom razvitku dovoljno prouče¬ 
na, ali svakako služi na čast Dalmaciji, Hrvat¬ 
skom Primorju i Istri. To su priznali inostrani 
ispitivači tog predmeta kao Stasov u Petrogra- 
du i Wickhoff u Beču (isp. Br. Vodnik, Pov. 
hrv. književnosti, str. 22). Ali koja korist od Ja- 
gićeva priznanja činjeničnom stanju hrvatske 
glagoljske književnosti, kad ga ne priznaje 
(— jer ga i ne zna —) autor srednjoškolskoga 
udžbenika g. Poljanec. Prema Poljančevu mi¬ 
šljenju hrvatska glagoljska književnost ostat će 
još uvijek jednako bijedna i siromašna i na kra¬ 
ju 15 i u počecima 16. vijeka, jer »popovi gla¬ 
goljaši, ostavljeni sami sebi, bez svoje crkvene 
organizacije, većinom siromašni i zapušteni, nisu 
se mogli dovoljno koristiti skupim štampanim 
knjigama, nego su i dalje sami prepisivali što 
im je bilo potrebno za crkvenu službu. Ali jti 
rukopisi su slabi, bez ukrasa, te jasno svjedoče 
o propadanju glagoljske pismenosti«. Ni jedan 
od tih Poljančevih prikaza hrvatske glagoljske 
književnosti ne odgovara utvrđenim činjenica¬ 
ma. Ali osim zlovolje prema toj dići i ponosu 
hrvatske sredovječne književnosti, sve to poka¬ 
zuje i dokazuje Poljančevo nepoznavanje njena 
bogatstva, ma da se o njemu mogao lako uvjeri¬ 
ti iz »Hrvatske glagoljske bibliografije« prof. 
Ivana Milčetića... I uzme li g. Poljanec bar 
sada naknadno u ruke Milčetićevu »Bibliogra¬ 
fiju«, i sam će morati priznati istinu, što ju je, 
na osnovu te iste »Bibliografije« još god. 1915. 
naglasio veliki poznavalac sredovječnih slaven¬ 
skih književnosti Vatroslav Jagić u svom krat¬ 
kom i zbijenom prikazu »Hrvatske glagoljske 
književnosti«: »U tom nevelikom prostoru^ mo¬ 
ra se priznati, radilo se za čudo mnogo tečajem 
XIV. i XV. stoljeća; kad bi se sve one knjige 
sačuvale bile, kojih se sad veći, sad manji frag¬ 
menti u hrpama nalaze danas u Zagrebu, u 
Ljubljani i Petrogradu, zatim u Beču, Pragu, i 
u privatnim rukama, valjalo bi pohvaliti hrvat¬ 
ske glagoljaše kao uzor marljivosti u prepisiva- 

nju glagoljskih knjiga; pače, kad bi jednom do¬ 
šlo do toga, da se u fotografskim snimcima sa¬ 
stave i izdadu najkrasnije pisani, s ornamenti¬ 
ma u početnim slovima ukrašeni primjeri ove 
književne produkcije, divio bio se i domaći i 
strani bespristrani svijet jednoj stranici 
sredovječne hrvatske kulture.« 

Da,, činjenično stanje sredovječne hrvatske 
književnosti samo je takovo, ali o njemu je kao 
u općim prikazima tako i u detaljnim vrlo malo 
vodio računa g. Poljanec. Ne znam, koliko je 
recenzija u srednjoškolskoj stručnoj literaturi 
doživjelo prvo izdanje »Istorije«, a ne marim 
znati ni to, koliko su referenti Glavnog pro¬ 
svjetnog savjeta uložili truda, da doista ukazu 
na sve nedostatke prvoga odnosno drugoga iz¬ 
danja Poljančeva udžbenika. Recenzija g. Kreš. 
Georgijevića u slučaju Poljančeva udžbenika 
više je benevolentna nego stvarna — stvarno on 
se u recenziji »Tri udžbenika Istorije jugoslo- 
venske književnosti« (isp. Prilozi za Književ¬ 
nost... god. 14./1934., str. 216 i dalje) bavio 
samo udžbenikom g. Andelića. Očito ni ostali 
recenzenti, ako ih je bilo više nego sam g. Ge- 
orgijević, a isto tako ni službeni relerenti Glav¬ 
nog prosvjetnog savjeta nisu mnogo razmišljali 
o Poijančevim prikazima Hrvatske sredovječne 
književnosti, jer u protivnom slučaju ovaKove, 
KaKvi su, om m ne bi mogli odobrili, odnosno tra¬ 
žili bi, da se u njima isprave bar očite pogrješke, 
ako već i ne da se u njima dopune svi manj¬ 
kavi i nedostatni prikazi. Zar za jednu školsku 
knjigu nije latalno, da se na pr. kroz dva iz¬ 
danja (1. izd. str. 41, ii. izd. str. 81) tvrdi do¬ 
slovce, da se »glagoljskih brevijara sačuvalo 
dosta i potpunih i u odlomcima; medu najsta¬ 
rije ide Vrbnički ćasoslov (iz poć. XV vijeka)«, 
a istina je, da su se potpuna časoslova sačuvala 
upravo 22, a od tih lb 14. vijeku pripada 
sedam, a sam najstariji, vrbnički ćasoslov, 
ide možda čak i na kraj XIII. vijeka. Od 12 
potpunih sačuvanih i nekih šezdeset Iragmenata 
glagoljskih misala g. Poljanec spominje samo 
dva: »misal kneza Novaka, gospodara Krbav¬ 
skog, pisan god. 1368., i misal Hrvoja Vukčića 
iirvatinića, vojvode splitskoga, koji je pisan 
negdje prvih godina XV. vijeka, a odlikuje se 
lijepim inicijalima«. Dok je firvojev misal, više 
od svoga ukrasa, važan po tome, što je pisan u 
splitskoj sredini od dijaka butka vje¬ 
rojatno Omišanina, važnost misala kneza No¬ 
vaka opet je u tome, što je i pisan kneže¬ 
vom rukom, kako to pokazuje ovaj njegov 
zapis: »Let gdmh č(l)H3)m(6)dz(8) ja knez 
Novak, sin kneza Petra, vitez silnoga i velikoga 
gospodina Loiša krala ugrskoga, njega polače 
vitez, v to vreme budući knez na Ugrih šol- 
govski a v Dalmaciji ninski, napisah te knige 
za svoju dušu i onoj crkvi da se dadu, y koj 
legu vekivečnim ležanjem. I pomisli vsaki kri- 


stjanin, da sa svet ništare ni 
ere gdo ga veće ljubi, 
ta ga brže zgubi. 

Nu ošće pomisli vsaki sada, 
ča se najde ot nas tada, 
gda se duša strahom smete 
a dila nam se skriti ne te. 

Zato kada nam se dela skriti ne te, tada 
vsaki pridi z dobrimi deli pred strašnoga i sil¬ 
noga vekivečnago sudca. A sada prošu vsakoga 
popa i dijaka, ki budet va te knige oficijati, 
moli milostivoga i dragoga i slatkoga gdna boga 
i vspomeni moju dušicu v molitvah svojih i moli 
gospodina boga za nju.« 

Kad prikazu hrvatske glagoljaške književnosti 
g. Poljanec ne bi bio pristupio s nekim apriornim 
neraspoloženjem, nigdje ljepša prilika nego ovdje, 
da je na vlasteoska imena splitskoga vojvode 
Hrvoja i ninskoga kneza Novaka nadovezao s či¬ 
njenicom, da je hrvatsko glagoljaštvo naročito 
jaku potporu imalo i u naklonosti hrvatskih ve¬ 
likaških rodova Frankopana i Zrinskih. Zar na 
pr. hrvatske srednjoškolce ne bi zanimalo, da je 
Klocov glagoljaš, okovan zlatom, sve do potkraj 
15 vijeka bio kućna relikvija krčkih Frankopa¬ 
na. Hi zar u ovakoj prilici ne bi bilo vrijedno 
spomenuti i svjedočanstvo Slovenca, Primoža 
Irubara, da je starina Bernardin Frankopan oko 
god. 1524 uzdržavao na svom dvoru nekoliko sve¬ 
ćenika, koji su na hrvatski prevodili Bibliju. A 
zacijelo bi godila učenicima i činjenica, da se gla¬ 
goljicom kao svakodnevnim pismom služio još i 
sigetski Nikola šubić Zrinski. 

Naročiti dokaz ili neznanja ili i brzopletstva 
u Poljančevu je udžbeniku i ovaj stavak: ^Pro¬ 
nalazak štampe u XV. vijeku razvitku naše cr¬ 
kvene književnosti nije mnogo koristio.^ Već u 
drugoj polovici XV. vijeka imamo doduše štam¬ 
panih crkvenih knjiga (glagoljski misal štam¬ 
pan je u Mlecima već god. 1483, dakle jedva 
nekih 27 godina iza prve štampane knjige, Gu- 
tenbergove Biblije); god. 1494 pojavljuje se i 
prva štamparija na Slovenskom Jugu, na Ce- 
tinju, kasnije se osnivaju štamparije i u Gra- 
čanici, Mileševu, Goraždu, Beogradu — ali su 
sve bile kratkoga vijeka«. Zar je, pitam g. Po- 
ljanca, moguće, da on pišući onako i nije znao, 
da je osim glagoljskoga misala od g. 1483., u 
Mlecima g. 1493. bio štampan i glagoljski bre¬ 
vijar, a od god. 1494.—1508. u Senju u gla¬ 
goljskoj štampariji osim misala od god. 1494. 
(od česti štampanoga i na pergameni) bilo štam¬ 
pano još nekih pet drugih knjiga, a opet u 
riječkoj glagoljskoj štampariji, modruškoga bi¬ 
skupa Zadranina šimuna Kožičić-Benja god. 
1530.-1531. još i dalje četiri knjige, među ko¬ 
jima i opet jedan misal? Ili zar je izdavački 
rad senjskih kanonika Bedričića i Baronića kao 
i izdavački i književni rad modruškoga biskupa 
Kožičića za razvitak hrvatske glagoljske knji¬ 
ževnosti bio doista bez ikakve veće važnosti? 
Ali ove kao i mnoge druge činjenice dokazuju, 
da hrvatsko glagoljaštvo, bar u odsjeku 1428. 

do 1531., nije bilo prepušteno sebi, da većinom 
nije bilo ni siromašno ni zapušteno, niti je bilo 
bez svoje crkvene organizacije. U pothvatu Ko- 
žičićevu zabilježena je želja (a možda je i bila 
ostvarena) da štampom izda i djelo svjetovnoga 
sadržaja: »Od hrvačke zemlje i od hvali njeje«. 
Kako se g. Poljanec u kasnijem 17. i 18. stoljeću 
nikako više ne vraća hrvatskoj glagolskoj knji¬ 
ževnosti, zbog potpunosti njena razvitka i njene 
konačne smrti, ovdje je bilo najzgodnije mjesto 
koju riječ kazati o naprezanjima Raf. Levako- 
vića, Iv. Pastrića, Vinka Zmajevića, Mati je Ka- 
ramana i t. d., koja su redovno savršavala tek 
kojim novini izdanjem misala (1636, 1741) i brevi¬ 
jara (1648, 1688, 1774) i samo u vezi s tim radom 
moglo se kazati, da sve to više nije moglo za¬ 
ustaviti nestajanje glagoljske književnosti, jer po¬ 
red književnosti, pa i pobožnoga sadržaja, što 
se stvarala na živom narodnom jeziku a štampala 
latinicom, još koje izdanje misala, brevijara, nau¬ 
ka krstjanskoga i azbukovidnjaka ne predstavlja 
više književnu tvorbu, a samo tvorba znači i 
književnost. Unapredak glagoljaši su prepisivali 
i Marulićeve pjesme, i Divkovićeva djela i Bara- 
kovićevu »Jarulu« i mnoga druga djela i gla¬ 
goljaške i latiničke produkcije ranijih vijekova, 
ali nisu više stvarali. Mjesto da se s njome rastao 
na takav način, g. Poljanec je držao opravdanim 
da kaže, kako propadanje hrvatske glagoljske 
književnosti »nije mogao da spriječi ni rad pro¬ 
testantskih književnika u XVI. vijeku«. Ili zar 
g. Poljanec ne osjeća besmislenost svoje tvrdnje; 
kad bi u XVI. vijeku bili uspjeli hrvatski 
protestantski književnici, tada bi već god. 1560. 
bila značila smrt hrvatske glagoljske književrtosti. 
Ove moje napomene dovoljno jasno pokazuju, 
da g. Poljanec tih činjenica ili nije znao, ili 
ako ih je znao, on ih je prešućivao — tobože 
kao nevažne — onima, kojima bi njegovi udž¬ 
benici morali biti vjerno ogledalo književne 
prošlosti pojednako svih strana današnje Ju¬ 
goslavije. 

3 

Ništa skloniji i ništa objektivniji prema 
hrvatskoj sredovječnoj književnosti g. Poljanec 
nije bio ni u prikazu njene sredovječne poezije. 
Tako je on i hladno i nevoljko u svom udžbe¬ 
niku apsolvirao jedino pravo pjesni¬ 
štvo u južnoslavenskim književ¬ 
nostima srednjega vijeka. Pošto je 
naime u glavi »Pjesništvo« prikazao najprije 
srpske »neliturgijske pjesničke sastave«, pa onda 
srpsku »crkvenu (liturgijsku) poeziju«, u pro¬ 
duženju pristupio je on prikazivanju »prilika 
kod glagoljaša«. »Ni tamo, nastavlja on, nema, 
doduše, prave svjetovne poezije, ali je zato vrlo 
dobro zastupana crkvena poezija, i to ne u 
smislu liturgijske poezije koja bi se, kao na 
Istoku, upotrebljavala u samoj službi Božjoj. 
To su većinom duhovne pobožne lirske pjesme, 
božične, uskršnje, o mukama Kristovim, po¬ 
božni uzdasi Bogorodici, himne različitim sve¬ 
cima, pogrebne pjesme i si.« Prof. Poljanec ni 


ovdje ne zna, da je već u srednjem vijeku u 
svim hrvatskim stranama postojala 
bogata i raznovrsna poezija, bilo je tu svjetovne 
i crkvene, samo dok se ova posljednja sačuvala 
u stotinama primjeraka, od svjetovnih, osim iz 
općenitoga opisa humaniste Šibenčanina Jurja 
Šižgorića, znamo, na žalost, samo za nekolike. 
Od potpunih poznate su nam na pr. zadarske 
pjesme »A ti devojko šegljiva« i »Trava reste, 
cy ate cvitak«, meni još i hrvatska kajkavska 
»Ptičice si lepo pojejo«, od kojih prva i treća 
idu zapravo u pučku poeziju, dok je druga, kako 
je sačuvana na čelu zadarskoga prikazanja 
»Muke sv. Margarete« od god. 1500., umjetnička 
tvorba u osmeračkim distisima, ali je i prema 
njoj mogla postojati i kakva pučka varijanta. 
Za prepletanje motiva sredovječne pučke poe¬ 
zije i renesansne umjetničke imamo primjera 
u poeziji Dubrovčanina Džora Držića (f 1501.), 
Zadranina Petra Zoranića (* 1508.), u umjetnič¬ 
koj epskoj pjesmi »Počinje razboj i tužba kralja 
ugarskoga« u povodu Mohačke pogibije od god. 
1526. i t. d. Pažnje vrijedan primjer ovakih 
isprepletanja predstavlja i pomenuto zadarsko 
prikazanje, i to u pjesmi »Trava reste, cvate 
cvitak« sa starijom, a prema pučkoj pjesmi »Za- 
darkinja Mare: Ovce pase Zadarkinja Mare« 
s obzirom na mlađu hrvatsku pučku poeziju. 

Hrvatsko crkveno pjesništvo, mada učenik 
ne će moći to pravo razabrati iz Poljančeva 
udžbenika, svojim je postankom vrlo staro. 
Po tekstovima poznajemo ga iz rukopisa 14.7^ 
15. i 16. vijeka, a i u mlađim zbirkama mnoga 
inače od druguđ nepotvrđena pjesma može biti 
također i stoljeća starijeg postanka nego ruko¬ 
pis, u kojem je sačuvana. Inače dokumentarno 
zasvjedočava joj se egzistencija još od 12. vi¬ 
jeka. Naime već u onim »immensis laudibus et 
canticis resonantibus in eorum sclavica lingua«, 
kojima su zadarski Hrvati g. 1177. pozdravljali 
papu Aleksandra na njegovu prolazu, imamo si¬ 
guran dokaz za opstojnost Hrvatske crkvene poe¬ 
zije. I u hrvatskoj pučkoj poeziji ima sačuva¬ 
nih refrena »krlešu« i »krilešu« (prema Kyrie 
eleison), karakterističnih, inače, za sredovječnu 
češku i poljsku poeziju. Prema stilizaciji Po- 
ljančevoj da su hrvatske crkvene pjesme »pi¬ 
sane čistim narodnim jezikom« bile raširene »po 
cijelom Primorju i u Dalmaciji, dakle i tamo 
gdje slovenska liturgija nije bila u upotrebi« 
mogli bi učenici misliti, da je to nešto neobično 
i izuzetak, međuto za sve hrvatske str a- 
n e, dakle ne samo za cijelo Primorje i cijelu 
Dalmaciju, već i za Bosnu i Slavoniju i Posav¬ 
sku Hrvatsku, to je baš tako razumljiva pojava, 
kao što je crkvena poezija u srednjem vijeku 
bila sasvim obična pojava na narodnim jezicima 
i drugih zapadnoevropskih katoličkih naroda. 

Ali za odnos gosp. Poljanca prema pojedinim 
južnoslavenskim književnostima svoga udžbe¬ 
nika značajno je ovo. Da su i kajkavski Hrvati 
na svom narodnom jeziku doista imali i crkvenu 
poeziju već u srednjem vijeku, ja sam još god. 
1923. pokušao to dokazati na jezičkim ar- 

haizmima pjesama Pavlinske pjesmarice od 
god. 1644. (isp. Sv. Cecilija, god. XVII., str. 1. 
i dalje). Moje dokaze iz toga priloga u svojoj 
knjizi »Die Bedeutung der Reformation« (isp. 
str. 170. bilj. 5.) otklonio je g. Murko riječima, 
koje a ma baš ništa ne znače, ipak valjda samo 
te riječi za g. Poljanca su bile odlučne, da kaj¬ 
kavske Hrvate u udžbeniku on prešućuje sasvim 
sve do reformacije. Samo poslije ranijega ot¬ 
klona g. Murka u hrvatsku naučnu literaturu 
uvedena je t. zv. Prekomurska pjesma¬ 
rica, pisana g. 1593. — u precrtanom datumu 
nakon mnogo kombinacija ja naslućujem upra¬ 
vo tu godinu — a u toj pjesmarici ima sa¬ 
stavaka iz prve (g. 1534.) i druge (1566.) 
polovine 16. vijeka: neke od njenih pje¬ 
sama potvrđuju se po sadržaju i identičnim 
madžarskim pjesmama također iz prve polovine 
16. vijeka. Samo pitanje, da li su ovake hrvatske 
pjesme prijevodi madžarskih ili madžarske pje¬ 
sme — kao na pr. i madžarske pjesme iz 16. 
vijeka o vitezu Francisku, o lijepoj kćeri Bank- 
bana — prijevodi starijih hrvatskih pjesama, 
to će trebati tek objasniti. Dakle i kajkavski 
su Hrvati, i prije reformacije, pored drugih 
književnih vrsta — imali i svoju svjetovnu a 
naročito još i svoju crkvenu poeziju. 

Gosp. Poljanec, kao autor nekolikih udžbe¬ 
nika i za hrvatski jezik i književnost, svakako 
bi bio dužan pratiti i našu naučnu literarnu 
historiografiju i ni jedna važnija činjenica iz 
južnoslavenskih književnosti njemu ne bi smjela 
ostati nezapažena i nepoznata. Na novo činje¬ 
nično stanje hrvatske kajkavske crkvene poezije 
prije dvije do tri godine ja sam upozorio u 
$vom izvještaju »Tragovima hrvatske kajkav¬ 
ske poezije 16. vijeka« (isp. Ljetopis Jugoslav. 
akad. za god. 1934./35. sv. 48., str. 105. i dalje), 
a u toj novonađenoj hrvatskoj kajkavskoj poe¬ 
ziji dolaze i sve one pjesme Pavlinske pjesma¬ 
rice od god. 1644., koje sam ja u već poinenu- 
tom prilogu i samo po jezičkim arhaizmima 
stavljao u 16. vijek pred reformaciju. U toj 
pjesmarici kao i u nekim glagoljskim rukopi¬ 
sima dolazi i pjesma »Narodi se kralj nebeski«. 

I dok g. Poljanec još ni g. 1937. kajkavskim 
Hrvatima ne će priznati nikakve književne dje¬ 
latnosti, bez daljega on je priznaje na pr. Slo¬ 
vencima: »Kod Slovenaca nemamo iz toga doba 
nikakvih vijesti o kakvoj profanoj umjetničkoj 
poeziji«, pripovijeda g. Poljanec u istom udžbe¬ 
niku, »ali je crkvene — neliturgijske — poezije 
svakako bilo, samo nam se ona nije 
sačuvala u potpunosti, već samo u 
malim odlomcima«... (isp. str. 87.). Ti »mali 
odlomci«, međuto, sastoje u slučaju uskrsne pje¬ 
sme »Naš Gospod je od smrti vstal« od jednoga 
stiha, odnosno ako je g. Poljanec ovdje mislio i 
na sve one slovenske predreformacijske pjesme, 
potvrđene tek iz reformacijskih pojesmarica od¬ 
nosno i kasnije, tada ne znam, kojim pravom i 
g. Murko a i g. Poljanec na hrvatskoj strani ne će 
takih pjesama priznati kajkavskim Hrvatima. Za 
slovensku predreformacijsku pjesmu »Jezus ta 


je od smrti vstal P« zagrebački kanonik g. J. 
Barle naslućuje, da je u isto doba morala biti 
poznata i kajkavskim Hrvatima, odnosno da u 
toj slovenskoj pjesmi »na hrvatski jezik sjećaju 
riječi u slovenskoj pjesmi dokonal (dovršil) i na- 
ložil (zapovedal)«. Od hrvatskih kajkavskih pje¬ 
sama Pavlinske pjesmarice od god. 1644. ja sam, 
zbog arhaizama, stavljao u hrvatska predrefor- 
macijska vremena pjesme: Glasove su na nebe- 
seh, Narođil se kral nebeski, Pohvalujmo denešni 
den, Jezuš Kristuš sinek Boši, Prosemo mi vsi 
Svetoga Duha, Blažen je v sebe človek dabo vsa- 
ki, Hote k mene veli Kristuš, Nevolja beše Da¬ 
vidu kralju, Posluhni nas gospodin. Prosim i opo- 
minam jaz vezda tebe. Prve tri pjesme ima i 
defektno sačuvana Prekomurska pjesmarica od 
god. 1593., u njoj ima i pjesama kao Hvalimo mi 
denes Boga, Te den je vsega veselja, Dete se rodi 
v Betlehemi, Denes je Jezuš nam rođen i t. d., što 
ih slovenska nauka samo naslućuje i za pređre- 
formacijska vremena. Nego sve su to pitanja 
koja iziskuju naročitu studiju i za to o tome 
drugom prilikom više. 

I ako je, prema ogradi iz prvoga izdanja 
svoje »Istorije« g. Poljanec odlučio iznositi u 
njoj »jasno i pregledno već utvrđene činjenice«, 
jedne od južnoslavenskih književnosti on je pri¬ 
kazivao i po onome, što su one za cijelo imale 
ali se to nikako nije sačuvalo, pa se za to ne 
zna, drugima pak — i to samo iz oblasti hr¬ 
vatske književnosti — poricao je i ono, što su 
one doista imale, pa se i sačuvalo do danas. 
Samo to i odviše zaudara po tendencioznosti, 
a u školskoj knjizi ipak joj ne bi smjelo biti 
mjesta. 

U hrvatskoj sredovječnoj poeziji svih po¬ 
krajina i svih narječja ima pjesničkih 
sastavaka i za potrebe bratovština (na pr. Bra- 
tja brata (sestru) sprovodemo, dijaloški Plačevi 
Marijini i t. d.), ali neprispodobivo više od tih 
ima pjesama, jednakih latinskim (ne italijan- 
skim) crkvenim himnama, prema kojima su naše 
najviše i prevođene i slobodno sastavljane, ima 
ih, koje se već u srednjem vijeku potvrđuju iz 
više strana, kao na pr. pjesme »U se vrime go- 
dišća«, »Bog se rodi v Vitleomi«, »O Marija 
božja mati«, »Proslavemo otca boga«, »Narodil 
se kralj nebeski« i t. d. S gledišta njihove upo¬ 
trebe u katoličkim crkvama one su zapravo li¬ 
turgijske, i bude li se g. Poljanec sain ikada pri¬ 
hvatio izučavanja hrvatske crkvene poezije sred¬ 
njega vijeka, uvjeravam ga, da se u tom poslu 
ne će moći s mjesta maknuti, ne bude li imao 
pri ruci djela, kao na pr. Chevalier, »Poesie li- 
turgique traditionelle de l’Eglise catholique«, 
»Repertorium hymnologicum« i slična. Svoju 
naročitu liturgijsku poeziju imala je bizantin¬ 
ska crkva a opet svoju naročitu rimska crkva, 
i hrvatska sredovječna crkvena poezija imala je 
u sebi katoličkih liturgijskih pjesama, a srpska 
sredovječna crkvena poezija bizantinskih litur¬ 
gijskih pjesama, i zato je zapravo besmislica 
uvjeravati čitače, kako u hrvatskoj crkvenoj po¬ 
eziji nije bilo pjesama »u smislu liturgijske po- 

ezije, koja bi se, kao na Istoku, upotrebljavala 
u samoj službi Božjoj« (isp. str. 87). A ti da¬ 
našnji udžbenici historije južnoslavenskih knji¬ 
ževnosti ovakvim besmislicama obiluju i inače, 
naročito kad pod iste natpise i u iste kalupe, 
stavljaju na silu književne produkte Istoka i Za¬ 
pada, kako ih, kad je na pr. riječ o sredovječ¬ 
noj bizantinskoj i o sredovječnoj latinskoj cr¬ 
kvenoj književnosti, niko pametan ne će vezati. 

U svoja inače vrlo površno sastavljena dva 
stavka o hrvatskoj crkvenoj poeziji prvi stavak 
je u potpunom protuslovlju s drugim. Prema 
prvom stavku sva je ta, tobože, neliturgijska po¬ 
ezija služila »većinom potrebama raznih cehova 
i bratovština«, a jedni i drugi su, kako se odmah 
dalje kaže, predstavljali »udruženja lajika s re- 
ligiozno-moralnim ciljevima.« I sada, kad bi se 
složili, da je to doista upravo cehovska i bra- 
timska poezija, kako onda dolaze »monasi be¬ 
nediktinskog, kasnije franjevačkog reda,« da hr¬ 
vatsku poeziju baš oni »po tuđim, najviše la¬ 
tinskim i italijanskim uzorima«, presađuju »na 
naše tlo«. I još kad bi bilo baš tako, kako to 
da najstariju zbirku hrvatskih glagoljskih pje¬ 
sama zahvaljujemo baš jednom hrvatskom Pav¬ 
linu: »Pisac kodeksa, kako tvrdi I. Milčetić *u 
»Bibliografiji« (isp. Starine, knj. 33, str. 80), bi¬ 
jaše valjda neki Pavlinac«. A zna li g. Polja- 
nec, da je pavlinski red već u srednjem vijeku 
bio najhrvatskiji (od česti i glagoljaški) red baš 
banske Hrvatske. 

Prema prvom izdanju svoje »Istorije«, g. 
je Poljanec u ovom drugom stavku kao svoju 
»novinu« dao i rješenje pitanja, tko su zapravo 
bili naši stari »začinjavci«: Pjesnici odnosno 
pjevači tih pjesama i različitih biblijskih i sve¬ 
tačkih legendi u stihu su oni »začinjavci« na 
koje se ugledao Marko Marulić kad je pjevao 
svoju »Juditu« (isp. str. 87). Ovim je riječima g. 
Poljanec u II. izdanju »Historije« mislio riješiti 
i problem odnosa Dubrovčana Š. Menčetića-Dž. 
Držića prema Splićaninu Marku Maruliću na 
jednoj drugoj bazi, nego ga je postavio bio prof. 
Vodnik, a on Poljanec, potpuno zastupao još 
g. 1936. u »Repetitoriju« (isp. str. 36). Ali o tome 
će više riječi biti u daljoj glavi ovoga moga 
osvrta. 

Gosp. Poljanec u svoju ispriku može mi ka¬ 
zati, da još ni jedna »historija hrvatske knji¬ 
ževnosti« sredovječne crkvene poezije uopće i 
ne spominje. Da, to je i istina, i to mu ja mo¬ 
ram lojalno i priznati, ali opet već dosad u 
specijalnim studijama ima o toj temi po koja 
dobra vijest, i g. Poljanec bi bar to morao zna¬ 
ti. Jer i mnogo prije no što sam ja u svojim ra¬ 
dovima, a naročito u svojim predavanjima, po¬ 
čeo voditi računa i o toj vrsti stare hrvatske 
književnosti, na njenu su veliku važnost pa i na 
pojedina pitanja iz njene prošlosti skretali paž¬ 
nju V. Jagić, M. Rešetar, R. Strohal, J. Barle 
i t. d. Tako još g. 1876. u svojoj studiji »Građa 
za slovinsku narodnu poeziju« Jagić je bio za¬ 
želio, da bi tkogod sastavio »historijski himno- 
logij Dalmacije i Hrvatske«, jer time će učiniti 


»vrlo veliku uslugu historiji literature«. Da. se 
konačno dobije ispravna slika duhovnoga živo¬ 
ta naših dalekih pokoljenja srednjega vijeka, 
pomenuti je himnologij doista velika i neodlo- 
živa potreba narodne časti cjelokupnog hrvat¬ 
skog naroda. 

4 

Površnost, kojom su autori pomenutih udž¬ 
benika u glavi »Pjesništvo« govorili o hrvat¬ 
skoj crkvenoj drami, benevolentni g. 
Georgijević u slučaju Veljković-Savkovićevu pre¬ 
korio je riječima: »Ne može se posle radova 
prof. Fanceva o crkvenoj drami održati mišlje¬ 
nje B. Vodnika — a i naših pisaca — da su. 
crkvena prikazanja postala najpre pod nemač- 
kim uticajem; talijanski uticaj bio je odmah 
direktan i to, u području Zadra« (isp. Prilozi 
za književnost, knj. XIV, str. 222). Ta zamjerka 
i bit će potakla g. Poljanca, da je u II. prera¬ 
đenom izdanju svoga udžbenika posebnu glavu 
posvetio i »crkvenoj drami«, koja se, prema nje¬ 
govu mišljenju, osim »u primorskim i dalma¬ 
tinskim« javlja »kasnije i u nekim drugim na¬ 
šim zapadnim krajevima«. Osim Hrvatskoga 
Primorja i Dalmacije, koji su to još i »neki 
drugi naši zapadni krajevi« — priznajem, iz te 
geografske stilizacije ja, stručnjak u tome pita¬ 
nju, ne mogu se dosjetiti. Gosp. Poljanec se za 
tu glavu doista poslužio jednim mojim radom 
o »hrvatskim crkvenim prikazanjima«, i 
radi toga, kad bi me za svoj udžbenik bio is¬ 
pravno rezimirao, ja mu nikako ne bih zamje¬ 
rio, ali mu zamijeram, da je i u tom jednom pi¬ 
tanju moje radove (odnosno i samo onaj jedan 
u XI. knjizi »Narodne Starine«) prošao vrlo po¬ 
vršno, jer koješta tamo bitno i važno uopće nije 
ni zapazio, a koješta je i naopako izveo. Kad 
sam ja početni razvojni stepen hrvatskih crkve¬ 
nih prikazanja stavio u sjeverodalmatinsku (za¬ 
darsku) sredinu, motivirao sam to razlozima, 
mogućnostima i vjerojatnostima. U sjevernu 
Dalmaciju ja sam s njime išao zato, jer su ugle- 
danja u organizacije talijanskih bratovština iz 
Srednje Italije tamo vjerojatnija nego za Hrvat¬ 
sko Primorje i Istru, gdje su Vodnik i drugi neki 
genezu prikazanja stavljali pod njemačke utje¬ 
caje. A u stvari mogući su ili samo talijanski 
ili samo njemački ugledi, g. Poljanec međutim, 
u rješenje toga pitanja, kao svoju novinu, unio 
je svoje specijalno mišljenje, t. j. mišljenje »da 
su na njihov postanak utjecale slične njemačke 
i talijanske drame«. 

Njemačke utjecaje ja sam odbio razlozima, 
a mjesto njih stavio sam talijanske, jer u hrvat¬ 
skoj crkvenoj drami, koja je bila i ostala na cje¬ 
lokupnom prostranstvu hrvatskoga naroda je¬ 
dinstvena u obradi i u motivima sve vrijeme 
svoga opstanka, za tekstove Hrvatskoga Primor¬ 
ja baš kao sjeverne, srednje i južne Dalmacije 
mogu dolaziti u obzir ili samo talijanski ili sa¬ 
mo njemački ugledi, ali nipošto jedni i drugi, 
jer najstariji i najrašireniji sačuvani tekstovi 
prikazanja kao od »Poroda Gospodinova«, »Mu- 

ke Isukrstove«, »Uskrsnuća Isukrstova«, od če¬ 
sti su sasvim isti i oni poznati iz Hrvatskoga 
Primorja i Kvarnerskih otoka, kao i oni iz sje¬ 
verne i južne Dalmacije. Dakle jedno isto iz Hr¬ 
vatskoga Primorja, Zadra, Hvara, Dubrovnika i 
Budve nastajalo je samo na jednom mjestu i sa¬ 
mo pod jednim utjecajem. A baš po tome što kod 
najstarijih tekstova i postoji razvojna linija 
sa ishodištem iz sjeverne Dalmacije a širenjem 
odatle i prema sjeveru i prema jugu, u razvitku 
hrvatske crkvene drame sjeverna je Dalmacija 
morala imati »vodeću ulogu«. A u takoj razvoj¬ 
noj liniji centar je s pobočnim sjeverom i ju¬ 
gom našega narodnoga područja vezan ovim 
tekstovima. Od tkonskoga (nazvan prema Tko- 
nu na otoku Pašmanu ispred Biograda) prika¬ 
zanja »Muke Isukrstove«, zadarskoga »Plača 
Marijina« nastala je hrvatsko-primorska ciklič¬ 
ka »Muka« od g. 1556., pored koje se u istom 
rukopisu sačuvao još i »Misterij od Isusa«, a 
ovaj je opet identičan s hvarskim »Skazanjem 
slimjenja s križa tila Isusova«. U cikličkoj gla¬ 
goljskoj »Muci« pjesma »Pukni, srdce, smišlja¬ 
jući« (Stph. XX, str. 42) u trogirskom »Vrtlu« 
P. Lucija dolazi i kao samostalna pjesma. Za¬ 
darsko prikazanje »Od rojenja Gospodinova«, 
osim iz jednog zadarskog teksta, znamo još i iz 
dva krčka prijepisa kao i iz prijepisa jedne 
pjesmarice, koja je prema korčulanskom pred¬ 
lošku bila napisana u Budvi god. 1640. Varija¬ 
nata zadarskog Klimantovićeva »Plača Mariji¬ 
na« ima u prijepisima i hrvatskokaikavskim i 
bosanskim (kod fra Mateja Divkovića) i t. d. 
Hvarsko »Prikazanje kako Isus oslobodi sv. oce 
iz limba« od česti bazira na istoj pramatici, na 
kojoj je Vetranović složio svoje »Uskrsnutje Isu- 
krstovo«, da kasnije od Vetranovićeva teksta na¬ 
stane ponovo bosansko »Govorenje kako Isukrst 
izvede svete oce iz limba« u Margetić-Iajčani- 
novoj »Ispovijedi krstjanskoj« od god. 1703. Sa¬ 
mo o tim i te kako zanimljivim vezama u obla¬ 
sti sredovječnih hrvatskih crkvenih prikazanja 
gotovo svih strana hrvatskih naselja uzalud će 
ma i jednu riječ obavještenja tražiti u Poljan- 
čevu udžbeniku i nastavnici historije južnosla¬ 
venskih književnosti i njihovi učenici. 

Historije južnoslavenskih književnosti znadu 
liti krokodilske suze zbog tobožnje pocijepano- 
sti starije književnosti »centralnih i zapadnih 
strana našega naroda« na pokrajine i narječja, 
međuto u oblasti hrvatske sredovječne književ¬ 
nosti u crkvenoj poeziji i u crkvenoj drami po¬ 
stojalo je apsolutno jedinstvo produkcije i je¬ 
dinstvo čakavski nijansiranog književnog jezika, 
osim u čakavskim stranama još i u Dubrovniku 
i u Posavskoj Hrvatskoj: da, ono je postojalo, 
ali literarne historije novijih datuma kao da ga 
bagateliziraju, jer ima ideologija, kojima tako 
staro duhovno jedinstvo raznih strana hrvat¬ 
skoga naroda ne ide u račun. 

U detaljima mogao bih i u daljim glavama 
PoljanČeva prikaza hrvatske sredovječne knji¬ 
ževnosti utvrđivati i površnosti i neznanja, a 
jedno i drugo iz jednostavnoga razloga, jer ni 


u starijim udžbenicima g. Poljanec više nije na¬ 
šao a za pisanje udžbenika po monografijama 
se i nije spremao. Zato sve daljnje zamjerke u 
ovim pitanjima ostavljam za drugu priliku^ pa 
prelazim pitanju, kako je u Poljančevu udžbe¬ 
niku prikazan prijelaz od hrvatske sredovječne 
književnosti u renesansnu književnost. 

5 

Geneza hrvatske renesansne knji¬ 
ževnosti 

Drugo krupno pitanje u razvitku hrvatske 
starije (srednje) književnosti, za koje ni jedan 
od autora pomenutih udžbenika historije južno¬ 
slavenskih književnosti nema svojih sigurnih i 
naučno izgrađenih gledišta, čini prijelaz od 
hrvatske sredovječne (stare) književnosti u 
umjetničku književnost hrvatske renesanse. A 
osnove njihova nerazumijevanja i neshvaćanja 
toga prijelaza temelje se na činjenici, da oni, kao 
uostalom i mnogi od njihovih uzora, drže. da je 
hrvatska sredovječna (za njih samo glagoljaška) 
književnost kroz cijeli srednji vijek bila i ostala 
ograničena na jedno uže područje hrvatskoga 
prostranstva, a hrvatska renesansna književnost 
— i opet po njihovu mišljenju, potkraj 15. vi¬ 
jeka počela se rađati na područjima onog hrvat¬ 
skog prostranstva, gdje ranije na narodnom je¬ 
ziku tobože i nije bilo nikakve književne radnje. 
Specijalno u tom vjerovanju prof. Poljancu bio 
je ugledom prof. Br. Vodnik, koji je i u svoioj 
»Poviiesti hrvatske književnosti« u izdanju Ma¬ 
tice Hrvatske od god. 1913., kao i u udžbenici¬ 
ma »Hrvatska čitanka za više razrede srednjih 
škola« (sa prvim izdanjem od god. 1916.) krono¬ 
loški na prvo mjesto stavio dubrovački pretrar- 
kizam, pa da tek iza Andrije Čubranovića dade 
mjesto Splićaninu Marku Maruliću. Jer »od na¬ 
ših gradova najjače se humanizam razvio u Du¬ 
brovniku, i ondje se u povodu renesansne tali¬ 
janske književnosti«, tvrdi B. Vodnik, »ranije 
nego drugd je pomolila te najljepše raz¬ 
vila i poezija na hrvatskom jeziku«. 
Ostala Dalmacija a s njome i Snlićanin Marko 
Manilić s književnim radom na hrvatskom jezi¬ 
ku, kako i opet doslovce tvrdi B. Vodnik, javit 
će se tek »kasnije, t. j. od samoga početka 16. 
vijeka«. Tai svot stav u pitanju kronološkoga 
ređanja pojedinih centara hrvatske renesansne 
književnosti 15. i 16. vijeka prof. Vodnik je toš 
i nanose podupro prilogom »Nacrt za hrvatsku 
književnost u ogledima«. Tako tu kaže on izri¬ 
jekom, da su »osnovne pogrješke nrotiv princi¬ 
pa«, na kojemu je on gradio svoj školski udžbe¬ 
nik, što »na prvome mjestu dolaze pojedini 
pisci, koji označuju reakciju ili na¬ 
stavak jedne struje književne, a iza njih tek 
dolaze pisci, koji su početak njen. Prema tome 
trebat će prikazati rad Džora Držića i Šiška 
Menčetića kao početak hrvatske beletristike, a 
Marulić doći će iza njih, jer nesamo da je nji¬ 
hov rad po vreTnPTni stariji i pada još u XV. 
stoljeće, već je Marulić, koji sada stoji na po- 

četku, kao predstavnik crkvene renesanse, upra¬ 
vo reakcija protiv razbujale suvremene erotike, 
prihvaćajući samo njezinu dikciju, kako sam 
kaže u posveti »Judite«, a dajući svojoj poeziji 
posve drugi sadržaj. Jednako ne će doći Hvara¬ 
ni Lučić i Hektorović, kako biva sada, prije 
Dubrovčana, jer prvi se privio uz Džora Drži- 
ća, a drugi je učenik Marulića. Ovako je eto 
potrebit potpun preokret prikazivanja već u 
počecima hrvatske umjetne književnosti«. 

Dok je prema tome u izgradnji početaka hr¬ 
vatske renesansne književnosti prof. Vodnik vo¬ 
lio na prvome mjestu gledati Dubrovčane, prof. 
Prohaska u svom udžbeniku »Pregled hrvatske 
i srpske književnosti« (isp. str. 16) u tom je pi¬ 
tanju ostao vjeran onoj tradiciji 1 ), koja je još 
od vremena Hvaranina Vinka Pribojevića, kao 
drugo svijetlo poslije sv. Jeronima, stavljala na 
čelo hrvatske renesansne književnosti upravo 
Splićanina Marka Marulića. Svoje pristajanje 
uz tu tradiciju prof. Prohaska opravdavao je 
time, da u društvenom pogledu Dalmacija isti¬ 
na » nije mogla razviti radosne, poganske hrvat¬ 
ske poezije, jer više društvo, koje je vladalo 
gradovima, bijaše mletačko, talijansko. Hr¬ 
vatski se živalj odbio od svjetske uprave i tražio 
je utočišta u crkvi, u manastiru i u bratovšti¬ 
nama. Poezija svetačkih hvalospjeva (lauđes) i 
prikazanja (reprezentacija) razvija se u toj 
hrvatskoj sredini. Cijela škola nabožnih »zači- 
njavaca« koje bezimenih, koje poznatih, obrazo¬ 
vala se u Splitu i okolici u drugoj polovici XV. 
vijeka«. I prikazavši početke hrvatske renesan¬ 
sne književnosti na taj način, prof. Prohaska 
bio je daleko bliže i istini kao i činjenicama ne¬ 
go prof. Vodnik. 

Pa iako su u starijim hrvatskim udžbenicima 
o historijatu početaka hrvatske renesansne knji¬ 
ževnosti postojale i jedna i druga teza. i svaka od 
njih u hrvatskoj sredini imala pristalica, autori 

*) U svom prikazu Hrv. književnosti u Mi- 
nervinu Leksikonu (str. 717) o tim počecima ja 
sam kazao ovo: Na čelu hrv. renes. umjetničke 
književnosti cijele Dalmacije Splićanin M. Ma- 
rulić, samo za Dubrovnik šiško Menčetić (1457. 
do 15270 i Džore Držić (1461.—1501.). Svu tro¬ 
jicu veže jedinstvena metrika, od česti i vrlo 
srodan knjiž. jezik, jer i u knjiž. štokavštini 
ima vrlo mnogo jezič. elemenata čakavske Dal¬ 
macije. To upućuje da su svi oni u jednoj ili 
dvije ranije generacije imali prethodnika, koji 
su izgradili te crte jedinstva u jeziku i u me¬ 
trici. Bar jedno pokoljenje tih prethodnika Ma- 
rulić nazvao imenom »začinjavci«. Te crte od¬ 
nose se samo na vanjski oblik književne tvor¬ 
be; ideološki dva različna smjera: u Marulićevu 
motivi sred. vjek. mistika kao i njihovo asket- 
sko naziranje na svijet, kod Dubrovčana duh 
svjetovne renesanse u smjeru uživanja zemalj¬ 
skoga života. Marulićevi uzori crkv. pisci (sv. 
Bernardo, sv. Bonaventura, sv. Toma Kempe- 
nac), uzori prvaka dubrov. Parnasa južno tali- 
jan. petrarkistička lirsko-erotska poezija. 


najnovijih udžbenika bez daljega su prihvatili 
samo Vodnikovu tezu, a baš ona za svoju opstoj¬ 
nost nije imala nikakvih, a najmanje valjanih 
dokaza. Vodnikov stav u tome pitanju može se 
opravdati samo njegovim ne dovoljnim nepo¬ 
znavanjem hrvatske sredovječne književnosti 
uopće a književne djelatnosti Splićanina Marka 
Marulića napose. Gosp. Poljanec, kad je u 
prvom izdanju svoje »Istorije« od god. 1932. u 
tom sporu pošao sasvim stopama Vodnikovim, 
učinio je to, jer valjada i nije sebi bio svijestan 
činjenica, da je u isti čas postojalo i drukčije 
gledanje na to pitanje. I za to će se »prva naša 
umjetnička poezija u Dubrovniku i Dalmaciji, 
čiji su pretstavnici šiško Menčetić i Đorđe Dr¬ 
žić«, prema uvjeravanju prof. Poljanca, morati 
javiti baš »pod uticajem te napuljske pjesničke 
škole«, koje rad u Napulju pada »u drugu po¬ 
lovinu XV. vijeka«. Prof. Poljanec zna dalje pod 
sigurno, da su pomenutim dubrovačkim pjesni¬ 
cima njihovi talijanski uzori dali i frazeologiju, 
a samo izgleda »da su i u Dubrovniku imali 
prethodnika koji su već bili izradili neku pjes¬ 
ničku dikciju, pa su je Menčetić i Držić samo 
dotjerali i usavršili.« Još uvijek u luli u Vodni¬ 
kovih zabluda, prof. Poljancu »prva naša knji¬ 
ževnost u dalmatinskim gradovima 
nastaje pod uticajem iste pjesničke struje kao 
i dubrovačka, naime italijanske petrarkističke 
ljubavne poezije. Zbog bliskih veza s Italijom, 
pjesnici dalmatinskih gradova i ostrva primili 
su poticaje za svoj književni rad direktno 
od italijanskih petrarkista, od kojih 
su uzimali već ustaljenu, konvencionalnu pjes¬ 
ničku građu, a dikciju, riječnik i formu 
našli su v e ć g o t o v u kod prvih du¬ 
brovačkih pjesnika, Menčetić a, Dr¬ 
ži ć a i drugi h«. Za sve to kao i za ono što 
je odatle i dalje izvedeno, g. Poljanec kao ra¬ 
nije i prof. Vodnik, nema doduše nikakvih do¬ 
kaza, on ih, ako izuzmemo Zadranina Petra Zo- 
ranića i Hvaranina Hanibala Lučića, Čak nema 
ni za ostali »mali broj pjesnika«, koji da su je 
gajili »samo u svojoj mladosti«. Ipak tih svojih 
vlastitih zabluda, kao i zabluda svoga učitelja, 
pokušao je prof. Poljanec osloboditi se u II. 
prerađenom izdanju svoje »Historije«. Ali jer 
g. Poljancu za drukčiji razvitak hrvatske rene¬ 
sansne književnosti, nego ga je zastupao u pr¬ 
vom izdanju, nije dostajalo vlastitoga poznava¬ 
nja i sredovječne hrvatske poezije pa i poezije 
Marulićeve a napose dokaza, na kojima jedino 
i može biti riješeno pitanje prvenstva ovog ili 
onog centra hrvatske renesansne književnosti na 
kraju 15. vijeka, i nemajući spomenutih pred¬ 
uvjeta, g. Poljanec je u svoje oslobođenje od 
pomenutih zabluda unio toliko zbrke, te se po 
njegovu udžbeniku u tim pitanjima ne će znati 
snaći ni nastavnici a ni učenici. Istina, kako sam 
kazao, prof. Poljanec se u pitanju prijelaza od 
hrvatske sredovječne u renesansnu književnost 
tek u II. prerađenom izdanju svoje »Historije« 
doista pokušao približiti gledištu prof. Proha- 
ske kao i mom ylastitom, samo to njegovo pre- 

orijentiranje i ne će svatko lako zapaziti. Ne će 
ga moći zapaziti zato, jer u natpisima »Petrar- 
kistička lirika« (str. 159—161), »šiško Menčetić— 
Vlahović i Đore Držić« (str. 165—16?) »Književ¬ 
ni rad u Dalmaciji« (str. 171—172) prof. je Po- 
ljanec o tim pitanjima baš tako govorio u II. 
prerađenom kao i u prvom izdanju. Šta više, 
jednako kao u I. izdanju u duhu Vodnikove za¬ 
blude on je prikazao i Hanibala Lučića (str. 
179—180) i Petra Hektorovića (str. 185—186), 
da napokon čak i u natpisu »Mavro Vetranić« 
(str. 204) još uvijek u duhu pomenute zablude 
zaintači: »On je prije svega lirik, ali ide u onu 
vrstu pjesnika koji su, kao Marulić i Hektorović, 
od trubadursko-petrarkističke lirike primili 
pjesnički jezik, stil i dikciju, ali su, zazirući od 
njezine raspojasane renesansne erotike, ostali u 
duhu srednjovjekovne kršćanske misaonosti«. 
Dakle još i u II. izdanju Poljančeva udžbenika 
Marulić je na ovim općim mjestima u formal¬ 
nom pogledu i dalje ostao samo sljedbenik du¬ 
brovačke »trubadursko-petrarkističke lirike« — 
a samo u članku »Marko Marulić« (str. 173) on 
to više nikako nije. Naime dok je u tom pogle¬ 
du za Marulića u I. izdanju (isp. str. 74) bilo 
kazato: »Pjesnik kaže sam u posveti da je na¬ 
pisao »Juditu« »u versih po običaju naših za¬ 
čin ja vac i jošće po zakonu ovih starih poet, 
tj. da je zakone za epsku pjesmu uzeo od starih 
klasičnih pjesnika, a metriku i pjesničku 
dikciju od suvremenih dubrovač¬ 
kih trubadur a«, u II. prerađenom izda¬ 
nju na ovom posljednjem od mene istaknutom 
mjestu čitamo: a metriku i pjesničku 
dikciju od sastavljača popularnih 
svetačkih i biblijskih legenda u 
stihovima«. Ova izmjena na tome mjestu 
izvedena je prema onome, što je kao novina u II. 
izdanju kazato i o sredovječnoj crkvenoj 
poeziji na str. 87. istoga udžbenika: »Pjesnici 
odnosno pjevači tih pjesama i različitih biblij¬ 
skih i svetačkih legendi u stihu su oni »zači- 
njavci« na koje se ugledao Marko Marulić kad 
je pjevao svoju »Juditu«. Samo ove posljednje 
konstatacije o hrvatskoj sredovječnoj poeziji i 
dalje o Marulićevoj poeziji u pitanju stiha i 
pjesničkoga jezika logičkom bi nuždom bile 
morale povući za sobom izmjenu i svih ostalih 
malo prije nabrojenih članaka o predstavnicima 
renesansne književnosti Dubrovnika i ostale Dal¬ 
macije iz kraja 15. i početaka 16. vijeka. Tih 
konzekvencija s obzirom na ta pitanja g. Polja- 
nec nije povukao, i u temeljima izgradnje pri¬ 
jelaza od sredovječne u renesansnu književnost 
samo u vezi s Marulićem on je gradio na čvrstom 
tlu, dok je u vezi s dubrovačkim petrarkistima 
ostao zapravo lebdjeti u zraku, zato to njegovo 
zdanje, jer u svim temeljima ne počiva na čvr¬ 
stome tlu, morat će se samo u sebi srušiti. A čvr¬ 
sta i neoboriva izgradnja prijelaza od hrvatske 
sredovječne književnosti u renesansnu književ¬ 
nost sa danas raspoloživom književnom gra¬ 
đom ne može se ni zamisliti, ako se prije ne 
objasne ova tri pitanja: 1, odakle hrvatskoj re¬ 


nesansnoj poeziji na cjelokupnom prostranstvu 
od samih početaka — kao tipični stih — njen 
dvostrukorimovani dvanaesterac, 2. odakle hr¬ 
vatskoj renesansnoj poeziji njen pjesnički jezik, 
koji je i opet na cijelom prostranstvu od Senja 
do Hvara samo čakavski, a u Dubrovniku, i po¬ 
red mjesne štokavštine, bio čakavski nijansiran, 
i 3. na što se u daljoj prošlosti naslanja književ¬ 
na djelatnost Marulićeva, a na što književna 
djelatnost Dubrovčanina šiška Menčetića i Džo- 
ra Držića. 

Pitanje odakle hrvatskoj renesansnoj knji¬ 
ževnosti odmah u prvim počecima a na pro¬ 
stranstvu od mnogo stotina kilometara dvostru¬ 
korimovani dvanaesterac, toliko je važno i teško 
shvatljivo, da je uopće bilo veliko lakoumlje, 
kako ga je objašnjavao Vodnik, t. j. i bez do¬ 
kaza za međusobna poznavanja i vremenske mo¬ 
gućnosti (bez štampe i bez novina i časopisa) da 
ga i Marko Marulić i Hvarani preuzimlju na 
prvi glas od svojih suvremenika Dubrovčana, 
pa dalje kako ga je tobože Marulić primio od 
Dubrovčana, tako da ga i opet bez ikakovih 
teškoća odmah preuzimaju i Zadrani, prema čemu 
bi on za samih 20—30 godina zavladao hrvatskom 
poezijom od Dubrovnika do Zadra pa i Senja, 
— ovdje s obzirom na jednu g. 1508. u glagolj¬ 
skom »Transitu sv. Jerolima« štampanu a inače 
mnogo stariju versifikaciju legende o sv. Jero¬ 
nimu*). Pitanjem geneze toga ne naročito lakoga 
stiha još u 90.-tim godinama 19. vijeka bavila 
su se dva Jagićeva učenika, gg. Dav. Kovače- 
vić i P. Kreković, a bavio se njime i sam V. Ja- 
gić, ali definitivno i odlučno ni tada a ni poslije 
nije ono riješeno. Dok mu je prema tome pita¬ 
nje geneze još uvijek otvoreno, svojom upotre¬ 
bom potvrđuje se najranije iz teksta sredovječne 
legende o sv. Katarini, provenijencijom iz Zadra: 

Biči bi bijena i da ju glad mori, 
u tamnicu vržena pod tvrdi zatvori, 
svitlost joj progori s nebeskoga stana, 
s mirisnimi stvori tu bi brašnovana (i t. d.) 

i iz jednog fragmenta u dubrovačkim carinskim 
knjigama od god. 1420.—1430: 

Sada sam ostavljen srid morske pučine, 
valom moćno bijen; daž dojde s visine. 

Kad dojdo na kopno, mnih da sam... 


*) Isp. Prof. Stj. Ivšića »Hrv. glagol, dva- 
naesteračka legenda o sv. Jeronimu, štamp. 
1508«, Nastav. Vjesnik, sv. 39/1930. — Ta legen¬ 
da, poznata mi i iz jednog splitskog prijepisa 
svetačkih legendi, pa onda dvanaesterački stiho¬ 
vi u legendi sv. Katarine, dalje u jednakim đva- 
naestercima versificirane legende sv. Ivana 
Zlatousta, sv. Aleksija, sv. Jelene i t. d. bili su 
odlučni za me, da sam u objašnjenju Maruli- 
ćevih »začinjavaca« kazao, da je Maruliću to 
bio »naziv za pjesnika — versifikatora biblij¬ 
skih i svetačkih legendi starijih vremena«. 

Poslije toga kao tipični stih hrvatske renesansne 
književnosti on se javlja i u pomenutoj staroj 
legendi iz Senja, i kod Zadrana i kod Splićana 
i kod Hvarana i kod Dubrovčana. Do tolike ra¬ 
širenosti već potkraj 15. vijeka on je mogao doći 
samo uz predpostavku, da se u pomenutim knji¬ 
ževnim centrima pored osmerca upotrebljavao 
on decenije i decenije najmanje u 15. vijeku još 
prije pomola na književnom poprištu i Splića¬ 
nina Marka Marulića i Dubrovčana Š. Menčeti- 
ća i Džora Držića, i niti ga je Marulić morao 
primiti od Dubrovčana uopće, niti Dubrovčani 
od Marulića napose. Dakle s obzirom na početke 
hrvatske renesansne književnosti d^ostrukori- 
movani dvanaesterac predstavljao je u njima 
baštinu iz vremena, koja su danas poznatim po¬ 
čecima u književnoj baštini Marulića, Menče- 
tića i Držića prethodila možda i za jedno cijelo 
stoljeće ranije. 

Što se tiče pjesničkoga jezika hrvatskih knji¬ 
ževnika čakavske Dalmacije, u svakom pojedi¬ 
nom centru on se od samih početaka potpuno 
pokrivao sa živim čakavskim govorom sredine. 
Sasvim drukčije stoji to pitanje s obzirom na 
Dubrovčane šiška Menčetića i Džoru Držića. U 
pitanju njihova pjesničkoga jezika objektivna 
nauka dokazuje, da se njegovo čakavsko nijan- 
siranje razvilo pod utjecajima književnih stru¬ 
janja, koja su u Dubrovnik dolazila iz čakavske 
Dalmacije, t. j. u toku 15. vijeka definitivno 
pohrvaćeni Dubrovnik pjesnički jezik svoje po¬ 
ezije izgradio je pod utjecajima starije hrvatske 
poezije čakavske Dalmacije. Prema tome Maru¬ 
lić kao hrvatski pjesnik nije ni morao znati za 
dubrovačke leutaše Menčetića i Držića, a i Džo- 
re Držić kao hrvatski pjesnik zacijelo nije znao 
za splitskog patricija Marulića, kako je za nj, 
s obzirom na »dubrovačko« izdanje »Judite« od 
g. 1522. sasvim sigurno znao Dubrovčanin šiško 
Menčetić. Samo pri rješavanju pitanja prijela¬ 
za u renesansno doba hrvatske književnosti ta 
posljednja mogućnost nije nikako važna. 

Splićanin M. Marulić, prihvativši se epske 
obrade biblijske »Judite«, u tehnici se ravnao po 
zakonima staroklasičnih poetika, ugledom u izra¬ 
žajnim sredstvima (naročito stihu i dikciji) bili 
su mu stariji hrvatski začin ja vci (ne sači- 
njavci, kako ih prof. Poljanec god. 1936. sasvim 
pogrješno zove u »Repetitoriju«, str. 36). I naći 
značenje termina »začinjavac«, znači isto koliko 
i riješiti pitanje Marulićevih ugleda u versifi- 
kaciji uopće. Prof. Vodniku »začinjavac« zna¬ 
čilo je isto, što i trubadur — leutaš: »...stiho¬ 
ve, pjesničku dikciju«, kako objašnjava Vodnik, 
»uzeo je Marulić od naših začinjavac, t. j. od 
suvremenih hrvatskih trubadura« (isp. Povijest 
hrv. knjiž., str. 106). Pored tog Vodnikova ob¬ 
jašnjenja ima još i drugih: za jedne (prof. 
Skok) začinjavac — sačinjavac bio bi klasično 
obrazovani renesansni pjesnik uopće, nekim 
drugima začinjavac je isto što i nučki pjesnik, 
pjesnik — pjevač. U slaganju s mišljenjima prof. 
Rešetara i prof. Prohaske moje tumačenje, kako 
sam ga bio stilizirao za Minervin »Leksikon«, u 


štampanom dijelu glasi: Začinjavac (prema Ma- 
ruliću) naziv za pjesnika — versifikatora bi¬ 
blijskih i svetačkih legendi starijih vremena (re¬ 
nesansni se pjesnik naziva poet, pjesnivac, pje- 
snilac, pjesninac i t. d.)«. Taj u »Leksikonu« okr¬ 
njeni člančić imao je još i ovo objašnjenje: Ime¬ 
nica »začinjavac« izvedena je od glagola »zači- 
nati«, što znači praecinere, canere, cantare i 
napokon versificare. Prema lat. Praecinite u psal. 
146. 7 crkvenoslov. ima: Načnite, stari hrvatski 
psaltiri: Počnite, začnite, začinajte. U »Regula¬ 
ma sv. Benedikta« iz 14. vijeka »začeti« varira 
u značenju s »peti«, t. j. kad 1. pjevač (cantans, 
abbas) »začne«, »počne«, samostanska braća pri¬ 
hvaćaju: peti — pjevati. Prema tome »začina- 
ti« iskonski je značilo početi, začeti pjevati (u 
smislu intonirati i improvizirati; u tom smislu 
ima i Marulić: »redom z a č i n a j e, zdravicu 
obnose«, »ne sliš ča začinje«, »privrtahu grlom 
začinjući«), zatim kasnije pjevati uopće, pa tako 
i versificare. U značenju versificare, compone- 
re naši su renesansni pjesnici upotrebljavali po¬ 
red peti naročito »skladati«, za imenicu versifi- 
catio, compositio i dalje poemata uopće našu 
riječ »skladanje« — »skladanja« (isp. Marulić: 
hupeći ča skladam od poetskih tašćin, Vetra- 
nović: čijem spojem sve pjesmi, ke mislim 
skladati«, Han. Lučić: »da tebe uzvišu 
skladanjem ja mojim u pisneh, ke pišu«, i 
onda: »Skladan ja izvrsnih pisan razlicih«, P. 
Hektorović: skladajući u pisni po pridnjem 
običaju mojem i t. đ.). 

Splićanin Marko Marulić u svojoj hrvatskoj 
pjesničkoj djelatnosti nije samo autor »Judite«, 
niti je svoje hrvatsko pjevanje započeo tek god. 
1501., kako je mislio prof. Vodnik. God. 1501. 
Marulić daje pače siguran dokaz, da je on tada 
i te kako bio već rutiniran u hrvatskoj versifi- 
kaciji, kad je za samih 6 nedjelja mogao da na¬ 
piše tu Istoriju svete udovice Judit u versih 
hrvački složenu, epsku pjesan od 2126 dvostruko 
rimovanih dvanaesteraca. A u mom prilogu »No¬ 
va poezija Splićanina Marka Marulića (isp. 
Rad, knj. 242) mislim, da mi je na osnovu nove 
građe pjesničke djelatnosti pošlo za rukom utvr¬ 
diti i same početke Markove versifikacije, pa 
možda i decenij (između god. 1470.—1480.) u 
koji padaju. Prema Džori Držiću, koji je rođen 
god. 1461., Marulić, rođen god. 1450., bio je sta¬ 
riji za 11 godina, i najmanje u tom omjeru mo¬ 
gao je pred Džorom biti i sa počecima svog 
hrvatskog književnog rada. Drugi je razlog u 
tome, jer se samo Marulićeva hrvatska ^književ¬ 
na djelatnost organički naslanja i na hrvat¬ 
sku sredovječnu književnost uopće: na nju on 
se naslanja preko dvanaesteraČkoga stiha po¬ 
ezije sredovječnih začinjavaca. Njegovo preno¬ 
šenje rime iz distiha u distih imaju i pomenuti 
stihovi u sredovječnoj legendi o sv. Katarini, ali 
ga, osim u jednoj Menčetićevoj pjesmi, nikako 
nemaju Dubrovčani. 

Na sredovječnu hrvatsku književnost Maru¬ 
lić se u svojoj poeziji naslanja i po temama koje 
najradije obrađuje. Napokon s vida se ne srni- 

je pustiti ni ta činjenica, da je Marulićev knji¬ 
ževni jezik u djelima pisanim prozom kao i u 
stihovima jedan isti u sebi i jedan isti s knji¬ 
ževnim jezikom svih književnika čakavske Dal¬ 
macije onoga doba. Marko je Marulić duhovno 
bio sav u srednjem vijeku, samo humanistički 
njegov odgoj, neki suvremeni događaji i stav, 
koji je zauzimao protiv suvremene renesansne 
razuzdanosti, čine ga i književnikom hrvatske 
renesanse ali ne i poezije. Prema tome jer Maru¬ 
lić u razvitku književnosti ne obilježava reakci¬ 
ju na petrarkistiČku poeziju Dubrovnika, jer u 
njegovoj književnoj djelatnosti i nema uopće bilo 
kakvih jezičnih dubrovačkih utjecaja, a njome 
upravo završuje odsjek naše sredovječne, to on. 
a ne Dubrovčani, predstavlja i prijelaz i most od 
naše sredovječne u našu novovjeku renesansnu 
književnost. Samo to su činjenice i samo u tome 
ima logičke povezanosti svih književnih centa¬ 
ra hrvatske renesansne književnosti u jednu je¬ 
dinstvenu zajednicu. U toj zajednici ne samo po 
različnim talijanskim utjecajima već i po tema¬ 
ma bilo je i nijansiran ja i diferenciranja, ali po 
odjeći kojom se odijevala, po izražajnim sred¬ 
stvima, po stihu i po pjesničkom jeziku na cje¬ 
lokupnom hrvatskom prostranstvu ona je bila 
baš tako jedinstvena, kako je u svim svojim vr¬ 
stama, a naročito u crkvenoj poe 2 iji i crkvenoj 
drami pri svom završetku bila jedinstvena i 
hrvatska sredovječna književnost. 

6 

Reforma čija u hrvatskoj književ¬ 
nosti 

U svom dijelu članka »Hrvatska književ¬ 
nost« u Minervinu »Leksikonu« o reformaciji ja 
sam kazao ovo: »Reformacijski pokret u strana¬ 
ma primorskim i graničnim prema Sloveniji 
imao je samo pojedinačne pristaše, dok je 
hrvatskom narodu kao cjelini ostao potpuno 
stran. Svi istaknutiji pristaše reformacije emi¬ 
grirali su ili u Kranjsku ili u Njemačku. To su 
popovi glagoljaši A. Dalmatin, Stj. Konzul, Ju¬ 
raj Turčić. Juraj Cvečić, koji su na račun nje¬ 
mačke reformacijske propagande spremali za 

1 ) Istina je, da bi tiibinški reformatori vrlo 
rado bili imali u svojim redovima pored Lenko- 
vića i Nikolu Zrinskoga (isp. pismo M. Klomb- 
nera od 19. V. 1561.). Kako se odatle razabire, 
Lenković je prilično nepristupačan bio od sa¬ 
moga početka, Zrinski naprotiv neopredijeljen. 
Zbog toga će ga reformatori i dalje držati u evi¬ 
denciji, za nj davati naročito vezati svoja izda¬ 
nja (isp. Trubarovo pismo od 19. VII. 1562), me- 
đuto pismo S. Frohlicha od 3. XII. 1563. i u slu¬ 
čaju Zrinskoga razbistruje situaciju: delegate za 
potporu madžarskim psovkama tjera od sebe 
(»vngrische antwort er derwegen schimplich 
gegeben«), pače on, Zrinski, glavom skrivio im 
i potpuni slom: »er auch an dieser gantzen 
zerrittung schulđig. Gott verzeih imbs«. 

2 ) O svemu tome jasno govore ove riječi ba¬ 

nova pisma od 10. XII. 1563: vbersende derhal- 


izdavanje hrvatske prijevode protestantskih 
propagandističkih tekstova. Između 1560. i 1567. 
izdato glagoljicom 13, latinicom 9 i ćirilicom 8 
reformacijskih knjiga. Dokaza interesiranja za 
te knjige ima samo iz Hrv. Primorja i Istre. 
Prema tom pothvatu N. Zrinski (t 1566.) odno¬ 
sio se neprijateljski. 1 ) a njegov sin Juraj (* 1549.) 
već po godinama života nije mu mogao pružiti 
bilo kakvu potporu. Bez ikakve je veze s tim 
nokiišaj, da se iz Ugarske unese kalvinizam (Mih. 
Bučić, zagrebački crkveni sinod 1574.). Ivan 
Pergošić i A. Vramec koriste se nazočnošću 
štampara-putnika A. Hofhaltera i I. Manliusa 
i izdaju knjige bez propagande u bilo kojem 
smjeru.« 

U tako zbijeno stiliziranom članku meni 
je bilo do toga, da za izdavanje hrvatskih pro¬ 
testantskih knjiga u Urach-Tiibingenu naglasim 
isključive zasluge nekolikih popova-glagoljaša 
iz Istre i Hrvatskoga Primorja, koji su poslije 
emigriranja preko Kranjske u Njemačku bar 
jedno vrijeme (do god. 1564.) stajali u življem 
kontaktu s onom hrvatskom sredinom, iz koje 
su emigrirali. Njihova navodna veza, međuto, 
s banskom Hrvatskom preko Zrinskih bez ika¬ 
kve je podloge, kao što je bez podloge i mišlje¬ 
nje, da se na tiibinška izdanja nađovezuje rad 
kajkavskih književnika Pergošića i Vramca. 
Hrvatski ban Petar Erdođi stajao je doduše u 
prepisci s H. Ungnadom i primao tiibinška iz¬ 
danja, ali u toj vezi pružio i svjedočanstvo, da 
se za njihovo širenje u banskoj Hrvatskoj i nije 
dalo ništa učiniti u jednu ruku zbog otpora za¬ 
grebačkoga biskupa, u drugu ruku jer su se tii¬ 
binška izdanja protivila tradicijama pismenosti 
banske Hrvatske. 2 ) Da bi se, međuto, bar ova 
posljednja smetnja uklonila, Erdođi je zbog 
štampanja Ungnađu bio stavio na raspolaga¬ 
nje neki hrvatski kajkavski biblijski tekst. Zbog 
razlika u jeziku i u ortografiji pismenosti ban¬ 
ske Hrvatske izdanja Trubarova kao nepode¬ 
sna i nerazumljiva za Ilire čak i oko Zagreba, 
još prije Erđođija, u izvještaju za cara Maksi- 
milijana, bio je otklonio i učeni Zagrepčanin 
Pavao Skalić. 3 ) 

ben e. g. formam vnserer sprachen geprauchs, 
ob đieselbe also mocht imprimirn lassen, damit 
mocht etwo frucht geschafft werđen... hab aber 
sorg der neu angestanden bischof zu Agramb 
werđe sich seinen geprauch nach wiđer der- 
gleichen hart setzen. Sovil ich aber schutzen vnd 
schirmen wird mugen, soli an mir nichts er- 
winđten... 

Kad je Petar Erdodi god. 1567 umro, sahra¬ 
njen bi u katoličkoj kapelici sv. Petra u Jastre- 
barskom. 

3 ) Isp. ... Itidem de Polonis, Bohemis, Mora- 
vis, Russis, Moscovitis, Illiricis et his qui circa 
Zagrabiam sunt, sentiendum, quod videlicet 
translatio haec ab illis non intelligatur (v. Vrela 
i prinosi, sv. 6, str. 1 i dalje). 

U banskoj Hrvatskoj — koja je kao prvu 
svoju štampanu katoličku knjižicu već god. 
1560. dobila »Raj duše« od N. Dešića — kao 
reformator u duhu kalvinskoga naučanja o 
Euharistiji prije god. 1574. sa štampanom knji¬ 
žicom bio se javio međimurski župnik Mihajlo 
Bučić, a već 1574. taj je Bučićev istup bio na 
dijecezanskoj sinodi u Zagrebu osuđen. Poslije 
toga ni o Bučiću a ni o bilo kakom drugom 
kalvinističkom književnom radu u Hrvatskoj 
s Međumurjem nema ni direktnih ni indirektnih 
vijesti. O Euharistiji s gledišta katoličkoga na¬ 
učanja 1587. Varaždinac Blaž Škrinjarić izdao 
je knjižicu »De agno pascali«. Pače i rasprave 
i zakonodavstvo u vezi sa zabranom reformacije 
u banskoj Hrvatskoj god. 1590.—1608 polaze od 
pretpostavke, da protestanata u njoj uopće i ne¬ 
ma i ulaz u nju da će im se sprečavati svima 
sredstvima. 

Te konkretne činjenice od pomenuta tri udž¬ 
benika svaki je drukčije prikazao. Ono što je 
o reformacijskom pokretu u Hrvatskoj i zaštiti 
što su mu je pružali Zrinski kazao Anđelić u 
4/^ retka svoga udžbenika, bez ikakva je zna¬ 
čenja. Mnogo više o reformaciji među Ilrvatima 
diljem svih hrvatskih zemalja znadu pričati 
gg. Veljković-Savković. Kao u Slovenske zemlje, 
tako i u Hrvatsku i Istru humanizam je prodi¬ 
rao samo preko pojedinaca, »koji su se školo¬ 
vali na austriskim i nemačkim univerzitetima«, 
misle gg. Veljković—Savković, očito jer ništa, 
ne znaju o tome, da u daleko većoj mjeri od 
Beča (a nikako u Njemačkoj) Hrvati na kraju 
15. vijeka polaze samo talijanska sveuči¬ 
lišta. Prema tome oduzet je i temelj daljem iz¬ 
vodu, da je taj njemački »humani min« bio i 
»preteča reformacije«, koju je baš kao kod Slo¬ 
venaca tako i kod Hrvata izdržavalo plemstvo«. 
Ipak gg. Veljković-Savković ne znaju baš ništa, 
pa ih nikako i ne spominju, o blagodatima tii- 
binške hrv. protestantske književnosti za gra¬ 
đansku Hrvatsku, kad će u nju »nešto docnije, 
oko g. 1570.« prodrijeti »reformacija iz Ugar¬ 
ske. Na račun te reformacije štamparija Zrin- 
skoga*) počinje 1572 štampanjem protestantskih 
knjiga na hrvatskom kajkavskom jeziku. I za 
kulturnu istoriju hrvatskih kajkavaca ovaj je 
datum od iste važnosti kao datum štampanja 
prvih Trubarovih knjiga na slovenačkom. 1572. 
rađa se književnost na hrvatskom kajkavskom 
dijalektu.« 


*) U dva svoja priloga (isp. Jugoslav. Njiva, 
god. VI/1922 knj. I., str. 486—89 i Grafička re¬ 
vija, g. 4/1926, str. 226—229) s itinerarom štam- 
para-putnika Hoffhaltera i Manliusa u ruci ja 
sam dokazao, da je H. u Nedeljišće došao tek 
poslije Duhova g. 1574 a već g. 1575 ga i napu¬ 
stio, isto tako da se M. zadržavao u Varaždinu 
samo kraće vrijeme od g. 1586 na 1587, kad je 
od kolovoza posljednje godine već štampao 
madžarske knjige u Gornjoj Ugarskoj. Štampa¬ 
rija Zrinskoga uopće nikad i nije postojala! 


U prilikama kad se o jednoj stvari ne zna 
ništa konkretno i ništa pouzdano, običaje se 
govoriti zaobilazno, da neznanje ne bude odviše 
očito. Takav utisak ostavljao je u mojoj duši i 
članak »Reformacija u našim zemljama« u udž¬ 
beniku g. Poljanca. U pomenutom članku može 
se naime pratiti ovakav niz potpuno neodređe¬ 
nih izvoda. Naime tu se najprije konstatira, da 
je »nova nauka doprla do nas i zahvatila po¬ 
glavito naše zapadne oblasti... tj. Sloveniju i 
Hrvatsku«, malo dalje da su »iz slovenačkih 
krajeva luteranstvo« širili »u pravcu prema ju¬ 
gu i jugozapadu, tj. u Hrvatskoj krajini... i u 
ostaloj, građanskoj. Hrvatskoj« jedanput »mno¬ 
gi slovenački predikanti« propovijedajući »novu 
vjeru u hrvatske krajine«, kasnije će opet »mno¬ 
gi hrvatski propovjednici« prebjeći »u slove- 
načke zemlje i ondje nastaviti svoj rad«, da na 
kraju ipak svi ti protestanti u Hrvatskoj imaju 
»manje uspjeha, jer su banovi u savezu s crkve¬ 
nom vlašću stali na ođbranu katolicizma«. Kad 
konačno od svega toga ipak nije bilo nikakve 
uočljive koristi, »glavni talas reformacije u gra¬ 
đansku Hrvatsku« doći će tek »iz Mađarske«, 
ali i prije toga talasa već je moglo biti kajkav¬ 
skih knjiga, a prva, za koju znamo, jest moli¬ 
tvenik »Molitvene knjižice« što ga je god. 1560 
izdala grofica Katarina Zrinska (f 1563.), i ta 
je knjižica bila »pisana u strogo katoličkom 
duhu. Protestantske knjige javljaju se tek nešto 
kasnije.« Taj circulus u Poljančevu je udžbe¬ 
niku na kraju završen isto ovakim »činjenica¬ 
ma«, t. j. da je sve kajkavske knjige »osim 2—3 
primjerka« u Hrvatskoj »uništila katolička re¬ 
akcija, koju je uz pomoć jezuita predvodio bi¬ 
skup ban Juraj Drašković sumnjajući valjda u 
njihovu pravovjernost« (str. 261). 

U hrvatske zemlje dolaze Isusovci u Zagreb 
god. 1606., na Rijeku god. 1628., u Varaždin god. 

1632., dok je Juraj Drašković biskupovao u Za¬ 
grebu ( jedno vrijeme i kao kaločki nadbiskup) 
g. 1563.—1578., banom bio god. 1567.—1578., po¬ 
slije bio kraljev kancelar i đurski biskup, na 
kom je položaju umro 31. I. 1587. Pergošićev 
»Dekretom« bio je štampan u Nedeljišću g. 

1574., Vramčeva »Kronika«, posvećena biskupu- 
banu Jurju Draškoviću, u Ljubljani 1578., a 
njegova Postila, posvećena zagrebačkom bisku¬ 
pu Petru Herešincu, u Varaždinu god. 1586. Ma¬ 
kar je dakle Drašković napustio zagrebačku 
biskupiju prije izdanja Vramčeve »Postile«, a 
Isusovci došli u Zagreb i 20 godina poslije Draš- 
kovićeve smrti, prof. Poljanec ipak zna, da je 
primjerke kajkavskih štampanih knjiga ništila 
katolička reakcija, predvođena »uz pomoć je¬ 
zuita« baš biskupom-banom Draškovićem. A 
ako u jednom udžbeniku ovaka izražavanja i 
dokazivanja nisu brzopletstvo najgore vrste, 
onda su valjda »utvrđene činjenice«, kao i ono 
koješta u prednjim pitanjima. 

Ovaj svoj osvrt na pitanje »Reformacija u 
hrvatskoj književnosti« završavam konstataci¬ 
jom, da reformacijskog pokreta u bilo kakom 
organiziranom pokušaju u banskoj Hrvatskoj 

uopće i nije bilo, već su se sad ovdje sad ondje 
od vremena do vremena pojavljivali samo poje¬ 
dinačni pristaše reformacije. Kod tih javljanja, 
ako se spominje kakav Lutoran, obično to biva 
na Krajini u njemačkim garnizonama, radi li se 
o Kalvinu, može to biti i kakav prokriomčareni 
Madžar. I iz zbrke takih i još drugih obično 
neodređenih vijesti, iz zbrke događaja i fabula 
i 16. i 17. i 18. vijeka, kojih najviše ima u Bu- 
čarovim »Povijestima«, i nastala su pričanja o 
t. zv. razmahu reformacije baš kod Hrvata ban¬ 
ske Hrvatske. A od pojedinačnih njenih pri¬ 
staša potječe i ova hrvatska »antipapska« pjes¬ 
mica iz jedne protureformacijske mađarske 
knjige iz god. 1588.: 

Ne zna osel v gosli igrati, 
tako papa glih predekuvati, 
ne zna osel v tancu hoditi, 
tako papa glih veseliti. 

Žal je tebe papinec vetoga, 
kaj Krščenik psuje papo tvoga, 
ne maraše ni falat za njega 
ar on dobro zna, kakov je vsega. 


Kad sam sve to napisao bio, ja sam se počeo 
pobojavati, da bi zamjerano prikazivanje istak¬ 
nutih pitanja razvitka stare i srednje hrvatske 
književnosti moglo biti i posljedica kakih ne¬ 
zgodnih odredaba »Programa i metodskih uput- 
stava za rad u srednjim školama«. Proučivši ko¬ 
načno i to, uvjerio sam se, da su prema nauč¬ 
noj osnovi autori udžbenika imali punu moguć¬ 
nost i neograničenu slobodu u okviru istaknutih 
natpisa prikazivati ih samo stvarno i naučno, 
jer u »staroj srpskohrvatskoj književnosti« pri¬ 
kazi srpske i hrvatske sredovječne književnosti 


vežu se samo »ukoliko je to moguće«, autori su 
dakle, bez ikakih ograničenja mogli kazati sve 
što je važno i bitno imala srpska, a što hrvatska 
književnost. Isto tako pod b) »Primorska i po¬ 
krajinske književnosti«, naročito pod natpisom 
»Uvod, humanizam i renesans«, u najkraćim se 
potezima mogla stvarno i iscrpno dati slika 
hrvatske renesansne književnosti u jedinstveno¬ 
sti svoga stiha i pjesničkoga jezika na prostran¬ 
stvu od Senja do Dubrovnika, makar se u po¬ 
jedinostima osnove ne spominje ni Petar Zora- 
nić ni Brno Krnarutić ni mnoge druge, s našeg 
hrvatskog gledišta, značajne pojave renesansne 
književnosti, naročito koliko se njima može is¬ 
pravno predočiti prijelaz od naše sredovječne u 
našu renesansnu književnost. Isto tako ne znam, 
koja bi odredba iz naučne osnove mogla siliti 
autore udžbenika, da onako nenaučno i nestvar¬ 
no, kao Anđelić, (isp. str. 60) u općem pogledu, 
poriču opstojnost »prave renesansne književnosti 
u evropskom smislu« samo zato, jer je »sadrža¬ 
jem i duhom bila katolička«, ili da nehistorijski 
i zato svaki drukčije prikazuje reformaciju u 
hrvatskim zemljama, gotovo kao sa žaljenjem, 
što emigrantima nije pošlo za rukom bansku 
Hrvatsku učiniti poprištem vjerskih ratova. 

Kritiziranim autorima udžbenika ne mislim, 
kao konkurent, nastupiti sa svojim udžbenikom, 
niti imam pred očima bilo koji drugi udžbenik 
pa da svojim osvrtom pomognem njemu do pre¬ 
vlasti. A da sam uopće i došao u priliku da ih 
proučim, htio je samo slučaj, i on me potakao, 
da se i osvrnem na njih, kako bi bar unapređak 
autori udžbenika vodili više računa o uistinu 
utvrđenim činjenicama, a referenti njihovi, pa 
naročito mjerodavna mjesta odobravali ih samo 
po kriterijima njihove stvarne vrijednosti i ni 
po čem drugom. 


Prof. Dr. F r. F a ncev 

KAZALIŠTE 

Augusta Šenoe » Ljubica « 

Kako je netom s »Karlom Dračkim« obno¬ 
vljena i spremljena za naš stalni dramski re¬ 
pertoar najinteresantnija naša starija historij¬ 
ska drama, tako je to učinjeno s »Ljubicom« 
Augusta Šenoe kao socijalnom dramom. »Lju¬ 
bica« je ujedno jedina Šenoina drama, pak je 
njena inscenacija u neku ruku i akt zahval¬ 
nosti za Šenoin rad oko našeg kazališta. Šeno¬ 
ina »Ljubica« ima mimo toga i nesumnjivih 
umjetničkih vrlina, zbog kojih je zavrijedila 
svoju obnovu, a koje su se kao scensko djelo 
naših umjetnika pogotovu istakle ovom prigo¬ 
dom. I ona je karakterističan dokumenat iz 
Šenoinog umjetničkog djela, kad je ono naila¬ 
zilo na najveći uspjeh: savršeno iživljavanje 
njegova genija u duši naše sredine, pravoga 
našega života. Što vidimo i čujemo u Šenoinoj 
»Ljubici«, čini nam se, kao da dolazi iz Šenoi¬ 
nog svijeta, a upravo taj isti svijet je i naš. 

Najveću draž imaju za nas scene u »Lju¬ 
bici«, koje nas prenose u doba njenog posta- 
janja, u Šezdesete godine prošloga vijeka. Gdje 
se čini, da je naša sredina idealizirana, jer u 
njoj još živi idilički primitivno vjera u život, 
u neizopačene etičke zasade o dobru i zlu, o 
ljubavi, poštivanju roditelja i časti, ipak osje¬ 
ćamo, da je tako i u zbilji bilo i vjerujemo 
s autorom, da su i dramski konflikti nastali iz 
tih raspoloženja, iskreni i istiniti. 

Možda Je tek djelo redatelja g. Ka Mesarića 
i jaka karakteristika Ljubice u interpretaciji 
zrele umjetnosti gđe Ele Hafner-Gjermanović 
izdigla »Ljubicu« iz svoje idile i dala joj neke 
crte molierštine. Bilo je zato tradicionalno tea¬ 
tarske pobude: i Molierovi se tipovi kreću i 
izdižu iz primitivnog nekog društvenog men¬ 
taliteta. Ipak, ne može se reći, da je ta obnova 
Šenoinog djela, koje je njome bez sumnje, li¬ 
terarno i scenski dobilo, posve potisnula umil¬ 
nu umjetnost Šenoinu. Snaga i draž njegova 
genija nisu se dale ničim istisnuti do kraja. 

Vrlo vješto uščuvali su ono posebno našeg 
starog zagrebačkog milieua u igri: g. Sotošek, 
stari zagrebački odvjetnik, dobar otac nesretno 
zaljubljenih; g. Laurenčić — liječnik Radić i 
prijatelj staroga kova; zagrebački srrađani — 
mešetar činovnik, krznar — gg. Leljak, Kara- 
sek i Rutić; zagrebačke dame — gđe. Vavra, 
Vilhar i barunica gđa Popović; zagrebačka 
djeca — zaljubljena bogata jedinica erđica 
Kropš. te neodgojeni baruničin sinčić Braco 
Reis. Kicoša i šarlatana živahno je karakterizirao 
g. Rakuša, a g. Afrić dao je svom pomnjivo 
scenski izrađenom pjesniku i sretan prizvuk 
onodobnog našeg literatstva. Gđa Ela Hafner- 
Gjermanović učinila je od Ljubice interesantno 
lice: na tlu našega izgradila je društveni tip, 
koji socijalno ulazi duboko u poročnost dru¬ 
štva, koje se je iživljavalo u materijalnim la¬ 
godnostima, bez potreba duševnih i iznosilo na 
površinu kadikad i patološki nastrojene indivi¬ 


due. Njezina je Ljubica i u glumi i u kostimu 
vrlo uspjela kreacija iz neprebogate naše gale¬ 
rije komičnih figura. 

Alda de Benedetti-a »Crvene ruže « 

Moderno pretrpavanje pozornice svim i sva¬ 
čim prijatno se zaustavlja u Benedettijevoj 
komediji »Crvene ruže«. Samo tri lica (sa slu¬ 
žavkom zapravo četiri), na nepromjenljivoj 
sceni, bez velikih i senzacionalnih dogođaja, 
ispunjaju bezuslovno zabavno čitavu večer. 
Odmah ekspozicija puna je dramatske napeto¬ 
sti. Buket crvenih ruža i ljubavno pisamce 
s potpisom »Misterij« pale su u krive ruke: 
mjesto telefonske narudžbe namijenjene cvje- 
tarnici, a za lijepu groficu Arduini, postala su 
milošta neznanog štovatelja za gospođu Vera- 
ni. Mjesto da budu prva etapa u osvajanju 
grofice, kako je to smislio gospodin Verani, 
koji se je imao toga dana premetnuti u pusto¬ 
lovnog samca, jer se je gospođa spremala na 
put u Cortinu, postali su taj buket i Misteri- 
jeva poruka, dospjevši na krivo mjesto, ču¬ 
dotvorni mamac za gospođu Verani. Tako je 
došlo do komedije. Pismo je upalilo kod nepo¬ 
željnog adresata. »Mala besposlena željica« — 
kako raspoloženje u svake žene za takav flirt 
karakterizira gospodin Verani, — prerušila se je 
u imaginarnim odnosima s Misterijem u lju¬ 
bavnu epizodu nepredvidivih posljedica. Go¬ 
spođa Verani nije pošla na put. Neznani lju¬ 
bavnik zatravio je pravim misterijem svu nje¬ 
zinu uskomešanu dušu, a njezin čovjek, dvoj¬ 
nik, u isti čas prevareni muž i idealni lju¬ 
bavnik, našao se u okrutnoj klepki nedokučivih 
ženskih hirova. Iz fatalnosti takvih tragiko¬ 
mičnih situacija komedija se duhovito i za¬ 
bavno izvija do konačnog veselog zadovoljstva 
na objema stranama, kako to u pravoj kome¬ 
diji i treba da bude. 

Ovom je Benedettijevom sujetu osnovica 
jedno malne posve ozbiljno zapažanje: žena iz¬ 
među dva svijeta, kojima luta njezina ljubav. 
Njezinog ljubavnika iz realnog svijeta, progoni 
ljubavnik iz svijeta njezine fantazije. I onda, 
kad je i njezin čovjek slučajno oboje, nije 
izvan pogibelji. Njegov takmac ugrožava nje¬ 
govu poziciju i on postaje sebi samome stra¬ 
šilom. To, evo, zvuči gotovo kao neka duhovita 
teza Benedettijeve komedije! 

G. Grković bio je šarmantan Verani. Nje¬ 
gova svježina ostala je u dobrom tempu s ve¬ 
selim naletom komedije. Nešto više humora ne 
bi možda bilo na odmet njegovoj figuri. S tim 
se je humorom uspješno riješila gđa Greta 
Kraus, kao gospođa Verani, mnogih nepriličnih 
situacija, u koje je autor doveo njezinu toliko 
kompliciranu modernu damu. Kao Savelli, pri¬ 
jatelj Veranijev, g. Strahinja Petrović, ma da 
je njegova uloga donekle izvan događanja, za- 
premio je u okviru komedije ipak širok pro¬ 
stor. Fino iscizeliran lik, pun humora i komike, 
njegov je Savelli bezuvjetno atrakcija naše 

salonske komike najboljih kvaliteta. Tako su se 
»Crvene ruže« i u nas prikazale u najboljem 
svijetlu kao gotovo djelo iz režijske radionice 
g. Verli-a. One će sigurno naići i kod nas kao 
i drugdje na puni odziv zahvalne publike. 

B. Lio adi ć 

KNJIGA SUVREMENE STVARNOSTI 

Stjepan Mihalić: Knjiga o Mlak aru i /rugima 
— Suvremena knjižnica Matice Hrvatske, kolo 
11., knjiga 8. 

Kako je književnost, i kultura uopće- u 
uskoj kauzalnoj vezi sa socijalno-politickim 
stanjem nekoga naroda, govori nam najrječi¬ 
tije ozbiljna današnjica. Književnici ili postaju 
»besramni črčkari za placu, u kojih ima upra 
toliko sposobnosti, da zaodjenu misli pođvod- 
nika riječima telala« (T. B Macaulay) li 
ostaju konzekventni svojim idejama l vjer 
iući u njihovo ostvarenje žive najbjednije i 
primaju moralne udarce širih slojeva, koji ih 
ne shvaćaju ili jednostavno negiram. I neho¬ 
tice se pitamo, kako će jos dugo biti aktuelne 
Matoševe riječi, da književnik kao »Sjajni re- 
prezentant i zastupnik duše narodne, bas nist 
nema od svoga rada osim onog velikog sjeca : 
nja vršene najveće dužnosti i tragične svijesti 
svoga paradoksalnog društvenog položaja«. 

U vezi s time (a daleko od generaliziranja) 
možemo spomenuti interesantnu, i za pojedince 
književnike važnu Činjenicu, koja je tek 
dli'iv odraz i posljedica »paradoksalnog dru¬ 
štvenog položaja« pod sjenom kojegu ^varahu 
svoia djela već mnogi prije i poslije A. G- Ma 
toša pa tako i danas. Statistika govori: Slavk 
Kolar P nap1sao je dvije knjige novela Perkovic 
kniiffu novela, Budak novele, Go 1 ran lvT Ko ^. ac , 1 ^ 
novele, Mihalić dvije knjige novela Ne bi to 
bilo toliko važno, kad ne bismo znali teške pri 
like pod kojima ogromna većina naših knjizev 
nika stvara, ali ovako nam ta »invazija« novela 
govori o tome, kako je pod. skučenim mogućno¬ 
stima (kad se cijeli dan sjedi u uredu, a i to 
je bolje od gladovanja bohema) lakše napisati 
tovelu koja je gotova u nekoliko večeri, nego 
recimo roman, kod kojega treba mnogovise 
slobodnog vremena i koncentracije, io je tim 
značajnije, kad dalje znamo, da bi na pr. pod 
normalnim okolnostima Kolar iz svoje novele 
»Ženidba Imbre Futača« mogao stvoriti vanre- 
dan roman, Mihalić iz novele »Badnjak u Ja- 
zavčarima« također roman zamašne vrijednosti 
a mnogi drugi pisci, umjesto na brzu ruku 
stvarati solidnije, preciznije i psihološki pro¬ 
dubljenje i uvjerljivije. Kod toga ti eba, do¬ 
duše, priznati mjerodavnost individualnog shva¬ 
ćanja pisca (možda netko iz principa ne ce pi¬ 
sati roman), ali gornje Činjenice, specijalno o 
Kolaru i Mihaliću (a takvih bi našlo i vise!) 
bjelodano ukazuju, da bi ozbiljnije tretiranje 
pitanja privatnog života književnika nnalo . te 
kako plodonosnog utjecaja na kvalitativni i 
kvantitativni razvoj literature. (Da se ograni¬ 
čimo samo na književnost, iako se ta teza može 


primijeniti na sve umjetnosti, dakle na sve 
komponente, koje proizlaze iz sfere duha.) 

I Stjepan Mihalić razvija se u takvim prili¬ 
kama. Kud mu je pred četiri godine Matica 
Hrvatska izdala novele »Zapaljena krv«, kritika 
je nazrela u njemu bujan talenat i na temelju 
te knjige izrazila nadu, da će Mihalić stvoriti 
»roman de moeurs«. Međutim, Mihalić nije na¬ 
pisao nikakav roman, nego opet novele, ovaj 
put pod značajnim naslovom »Knjiga o Mla- 
karu i drugima«, u kojoj nam je otkrio svijet, 
dosad u hrvatskoj književnosti gotovo nepo¬ 
znata kraja, Pokuplja. Tako je^ i to područje 
dobilo svoga tumača i glasonošu, kao sto je 
susjedni Gorski Kotar dobio svoga u mladom 
Goranu Kovačiću. 


Najnovijom svojom knjigom Mihalić je do¬ 
kumentarno potvrdio činjenicu, da je realan 
život, u svim svojim emanacijama, u bogatstvu 
zbivanja, koja se danomice pretacu u nezausta : 
vnim fluktuacijama vremena, daleko zahvalniji 
i svrsishodniji za interpretaciju od raznih 
iskonstruiranih, imaginarnih događaja i lica, i 
da književnost jedino iznasanjem toga, stvar- 
nog, mnogostrukog života postiže svrhu i oprav¬ 
dava raison detre svoga opstojanja. Dok se 
mnogi pisci, u pomanjkanju životne stvarnosti, 
gube u besplodnim meditacijama i praznom 
verbalizmu, Mihalić je u ovoj knjizi dao toliko 
građe, vješto postavljene i zanimljivo iznesene, 
da nas upravo preplavljuje pitoresknoscu do¬ 
gađaja, koji nam jasno i bez lažne hipokrizije 
govore o prevrtljivoj današnjici, prepunoj pe¬ 
simizma, ali zato istinitoj. Život provincije za¬ 
pravo beskrupuloznost poluinteligentne birokra¬ 
cije (koju je Kozarčanin uspješno osvijetlio u 
»Tuđoj ženi«, a Kolar u humoreskama) Mihalić 
iznosi s velikim poznavanjem i uvjerljivošću. 
On je duboko zašao u bit same radnje, iznese 
je dramatskom jačinom, i sve te njegove Mla- 
kare. Bacane, Kupčince, Marake, Bukovce i ci¬ 
jelu galeriju drugih gledamo razotkrivene; sve 
su to paraziti, koji nekažnjeno piju narodnu 
krv a da se u isto vrijeme (sto je najtragi- 

koniičnije) hvale radikalnim patriotizmom glu¬ 
meći »prijatelje narodne«. Seljak je, doduše, 
nemoćan, ali je barem u dusi prozreo i ras¬ 
krinkao sve te »dobročinitelje«, koji ga tlače, 
jer imaju vlast u rukama, i ne \jeimje y 1! ? e 
frazama trpeći strpljivo i šutljivo. I bilo bi to 
stanje tužno i beznadno, da se ipak ne poja : 
viju je mlađa generacija, generacija Vuka, koji 
ima osjećaja i razumijevanja za martirij »onog 
izbatinanog seljaka, što krvav i izgladnio stenje 
u snijegu i bezimen se žrtvuje za svoju iskun- 
dačenu Hrvatsku«. Mihalić nam kroz usta Vu¬ 
ka, a naročito učitelja Opaličkog uliva pouzda¬ 
nje u bolje dane i time tešku i brutalnu stvar¬ 
nost prodahnjuje valom optimizma. Možda je 
taj optimizam i forsiran i varav ali djeluje 
svieže i bodro, jer nema ništa bolmjeg od sa¬ 
znanja, da će seljak, oslobodivši se i prezivjevsi 
trulu »aristokraciju«, posljednje ostatke teuda- 
lizma, robovati i dalje, i to svojim sinovima, 
svojoj seljačkoj krvi. 

U »Knjizi o Mlakaru i drugima« transformi¬ 
ran je suvremeni život u svojim najgroteskni¬ 
jim i najaktuelnijim oblicima. Sve ono, što da¬ 
nomice proživljuje narod, gorući problemi ne 
samo Pokuplja, već čitave Hrvatske, realno sta¬ 
nje provincinjske poluinteligencije i svih ele¬ 
menata s kojima se ona susreće u životu, a to 
su seljaci i po koji zalutali inteligenat ili neko 
visoko službeno lice, prikazao nam je Stjepan 
Mihalić u ovih pet novela objektivnošću hla¬ 
dnokrvnog opservatora. 

U prvoj noveli »Igra nad Dobrom« iznesao 
nam je dva svijeta: jedan koji umire; svijet 
plemenite gospode Bradača, i svijet seoskog 
školovanog sina, učitelja Opaličkog, predstav¬ 
nika naroda. Opalički ne će da bude sluga te 
samozvane aristokracije, već diže svoj glas, 
buni se i opire, gledajući kako Bradačevo dru¬ 
štvo (jadni beskičmenjaci i čankolizi) na gnu¬ 
snim pijankama pucaju iz kubura gađajući u 
hljebove pričvršćene na zid. Tu, u sobama, u 
kojima prebivahu nekad Frankopani, umiru 
Bradači, ostaci one kaste, koja nije mogla shva¬ 
titi novo doba i nove ljude, jer sve su to sad 
starudije, i sablje i kubure na zidovima i ra¬ 
zmetanje s poveljama, sve je to mrtvo, bez 
svrhe i cilja, a zemlju, koju oni nikad nisu ra¬ 
zumjeli, pokupovao je prezreni seljak, »da na¬ 
pokon zaokruži vuka u dvoru obručem drve- 
njara i slamnjara«. Vrijeme je pregazilo sve, 
a narod je lijepo označio taj proces propada¬ 
nja riječima: vrijeme gradi niz kotare kule, 
vrijeme gradi, vrijeme razgrađuje. 

U »Jutru na vodopadima« razotkrio nam je 
Mihalić tipičnu malograđansku porodicu općin¬ 
skog načelnika Stojkovića. Kvartet zetova, koji 
se glože među sobom, a na račun naroda, lijepo 
je okarakteriziran u sukobu izraženom vanre- 
dnim, dramatskim dijalogom, i šteta je, da uči¬ 
telj Cerovac (kao i Opalički) ispada neuvjer¬ 
ljivo, u ljubavnom odnosu prema Ruži Stojko- 
vićevoj. 

U »Meteorima« otkrio je Mihalić, nov inte¬ 
resantan tip skorojevića Karla Lippaya, koji 
se doklatario s karpatskog podnožja u našu 
blaženu zemlju kao prosjak, da nakon deset 
godina postane prva ličnost u Karlovcu. Među¬ 
tim njegovi sinovi rastaču imutak, koji preko 
škrtice i lihvara Hrčka prelazi u seljačke ruke, 
da napokon gospođa Klara Lipaj (evolucija od 
Lippay!) bude ovisna o ekonomu Budačkom, od 
kojega doznaie, da imutak posjeduje tek u 
gruntovnici. Ostatke ostataka preuzima Bu- 
dački, da započne sistematskim, konkretnim 
radom. »Govoriti i sumnjatiP Ne, nego hrvati 
se, pa i s vjetrenjačama!« To govori on, sin 
zemlje, dok razni Lippayevi iščezoše nepri¬ 
mjetno, da se izgube poput meteora u noći. 

»Badnjak u jazavčarima« najuspjelija je i 
najznačajnija novela u knjizi. U njoj nam je 
Mihalić dao cijeli niz zanimljivih, iz života 
uzetih tipova, koji u kontinuitetu osvjetljuju 
stvarno lice naše mlakarevske provincije. Gla¬ 
vni junak, Adam Mlakar, bilježnik u Jazavča¬ 
rima (inače sin postolara), školuje sina Tomu, 
koji, slijepo odgojen, i ne zna obiteljsku »tra¬ 


diciju«, i potrebno je bilo, da mu propali gi¬ 
mnazijalac (sada pisar u općini), Martin Žugac 
u jednoj probančenoj noći otkrije historijat 
Mlakara, strgnuvši mu okrutno masku s očiju 
i probudivši u njemu zgražanje nad činima oca. 
Sudbina poštarice Križanićeve i blagajnika Ba- 
juka potresa Tomom i on raskrinkava oca po¬ 
stavši novim čovjekom. Pored cijele galerije ti¬ 
pova najinteresantniji je Martin Žugac, propali 
đak, koji se guši u provincijskom blatu, svije- 
stan toga i pun gorčine, ali kolikogod je to 
saznanje pozitivno, ipak se čini jalovim pla¬ 
kanje nacl sobom i nad nesretnom Hrvatskom 
(izgleda, da je dublja koincidencija između 
njega i Hrvatske, u istovetnosti sudbina), jer 
bančenje u krčmama i patriotske tirade, ne vo¬ 
de nikakvom cilju. I opet nas Mihalić ohra¬ 
bruje, kad Tomo Mlakar shvativši služavku 
Burgu odluči svršiti filozofiju, zatražiti učitelj¬ 
sko mjesto i »posvetiti se Burgama, jer Burge 
su u temelju, a gradnja se započima od te¬ 
melja«. Mizerni provincijski ambijenat u svim 
nijansama, bojama i zvukovima, u grotesci i 
detaljima u ovoj je noveli interpretiran stvar¬ 
no, znalački i vrlo uvjerljivo. 

Posljednja u knjizi »Novela o Medvjedima« 
obrađuje aktuelan problem, problem propada¬ 
nja kućnih zadruga. Vrlo je ispravno postav¬ 
ljena dijagnoza te bolesti sudbonosne po na¬ 
rodni život. Velika zadruga livadarskih Med¬ 
vjeda propada (uz primarnu težnju seljaka za 
samostalnošću) uglavnom radi konfuznosti za¬ 
kona, koji i omogućuje i onemogućuje podjelu, 
a onda, što je najžalosnije, krivnjom advokata 
Kupčinca, koji je, da stvar bude još tragičnija, 
narodni zastupnik opozicije, što mu, dakako, 
ne smeta, da živi u dobrim odnosima sa »slu¬ 
žbenim faktorima«, jer konačno, žrtva eksploa¬ 
tacije je ista. O tome razmišlja mladi inteli¬ 
genat Vuk, sin žandara, koji je često u noćima 
slušao, kako »dolje, u mraku, u podrumu pod 
prizemljem, ječi kao u bezdanu iznemogao 
čovječji jauk«, a sad je i on zatvoren zato, 
što ie, braneći Medvjede udario Kupčinca, »pri¬ 
jatelja seljaka«, koji je zastupao naizmjenično 
zavađene stranke, guleći ih obje, a da se pored 
toga i opravdava značajno i podlo: »pa onda, 
dragi gospodine Medvjede, jer ako se i peruša, 
ne perušam jedini ja!« Ova rečenica divna je 
ilustracija raznih Mlakara i onih drugih...! I 
tu je Mihalić staroj, nenarodnoj generaciji su¬ 
protstavio mladu, Filipa i Vuka, koji su spremni 
na sve, i u ogorčenosti lako bi progutali Kup¬ 
činca i njegov »patriotizam«. 

Uopće, u cijeloj knjizi provedena je doslje¬ 
dno ideja suprotstavljanja mladih starima, 
borba idealista sa spekulantima i vjera u mlade 
naraštaje, koji bi trebali rad za narod zapo¬ 
četi na novoj humanijoj osnovi. Autor je pe¬ 
simist kad govori o starima (ili je to samo 
realnost?), a optimist kad iznaša još neiskri- 
stalizirane iskrene osjećaje mladih. Mihaliću 
je po tematici i ideji najsrodniji Kolar, i inte¬ 
resantno je, da je Kolarov doktor Kotarski ipak 
pozitivniji, jer nakon razgovora s Jankom Kla- 
snićem (u noveli »Mi smo za pravicu«) toga 



60 ? 


»narodnjaka« barem »Nešto ga je ugrizlo za 
srce. Nešto nalik na stid i zavist«. Dok Miha- 
lićev doktor Kupčinec nije još došao u takav 
duševni stadij, da bi osjetio nešto slično. U 
»Knjizi o Mlakaru i drugima« nije zahvaćen 
seljak kao kod Kolara u »Mi smo za pravicu«, 
nego je u prvom planu provincijska birokra¬ 
cija, i tek preko nje dan je refleks na selja¬ 
štvo. Čini se, da će direktno o seljaku Mihalić 
progovoriti u još neobjavljenom »Kravljem 
dolu«. Ima jedna interesantna i bez sumnje va¬ 
žna crta u ovim novelama. U gotovo svakoj 
noveli susrećemo učitelje; oni su nosioci zdra¬ 
vih ideja i gotovo jedine svijetle točke u ja¬ 
dnom, kužnom i natrulom provincinjskom 
millieu. Opalički, Cerovac, Kovač, Pogledićeva 
(Smulj u objavljenom dijelu »Kravljeg dola«) 
nisu slučajna lica, oni treba da odgoje, prosvi¬ 
jetle i podignu seljaka i da prednjače ostalim 
intelektualcima u budućoj zdravijoj epohi ne 
samo Pokuplja, već cjelokupnog naroda. Gla¬ 
vne junake Mihalić je iznesao psihološki izni- 
‘ansirano, često upravo dramatski jakim dija- 
ogom (naslućujemo autora drame »Bukovački«). 
Jezik je lijep (od drame »Bukovački« mnogo 
’e napredovao), začudo nema puno provincija- 
izama, uopće nema izrazitih karakteristika po- 
kupskoga kraja. Naročito u posljednje dvije 
novele došao je do izražaja Mihalićev talenat, 
snažan i originalan, i one će ostati važnim do¬ 
kumentom naše imponderabilne stvarnosti, 
koju proživljujemo. 

Stjepan J a k š ev a c 

f ANDRIJA MILČINOVIČ 

Ni u njegovu tuškanačkom zaklonu smrt 
nije zaboravila na Andriju Milčinovića. Krijući 
se od svega, njoj se nije umio sakriti. Jednog 
jesenskog dana, 29. rujna o. g., pronašla ga je 
ondje. 

Život se Andrije Milčinovića nikad nije dao 
posve uskladiti s njegovom naravi. Zbog toga 
se je i najradije povlačio u sebe, pa kad je 
najzad naišao na priliku, posve se je tiho po¬ 
vukao u svoj kut. Ondje je on vazda najinten¬ 
zivnije živio. Svijetli časovi toga tihog života 
bili su od početka, od vremena njegova školni- 
kovanja u Zdencima, njegovi literarni zapisi, 
ljubav za drugove, za obitelj, pa i za sve živo 
i neživo, što mu se činilo da trpi od neke ne- 
ravde ili života ili ljudi ili prirode. Za svog 
omeđi jaša, zini ju-čov jeka, kaže Milčinović: 
»... na onim mjestima, gdje se zemlje doticao, 
osjećaše kao da počiva 11 a žeravici. Ali nije se 
micao«. Od takvih je muka trpio i Milčinović, 
a nepomičnosti bilo je i u njega. Iako nije 
mnogo tražio od svijeta i života, nije se mnogo 
ni uklanjao ni odupirao zlu, ostajao je u ne¬ 
koj rezignaciji povrijeđenoga. Pitanje: »Tko 
ste vi? Tko vam je dao pravo da razarate tuđi 
život?« — bilo je vazda u ustima Milčinovi- 
ćevim, a na nj je postojano odgovarao kao i 
njegov zmija-čovjek: »Ja nisam...« Jedini od¬ 
govor, za koji se je zalagao u njemu čitavi 
čovjek. 


Iz ovih je raspoloženja dolazio i Milčinovi- 
ćev literarni rad, najuspješniji u malim crti¬ 
cama, marginalijama o životu, ljudima i o sebi 
samom. Sabrao ih je u tri knjige: »Zapisci« 
(1900.), »U areni« (1913.) i »Mali ljudi« (1919.). 
Radio je i s drugima: s Adelom Milčinović 
»Pod branom« (1903.) i s Milanom Ogrizovićem 
»Prokletstvo« (drama, u »Savremeniku«, 1906). 
U većim je pripovijestima gušila neinteresantna 
širina ono najbolje: Milčinovićeva trenutačna 
zapažanja. 

Milčinovićeve su oči bile stvorene za pose¬ 
ban način gledanja. Privlačilo ih je više nego 
išto sitno i jedva zamjetljivo. U takvom se je 
gledanju rastvarala njegova duša, na te male 
stvari on je trošio svu svoju ljubav. Kad mu 
se u crtici »Moj najveći grijeh«, Čini najvećim 
grijehom njegov propust, kad nije odmah pošao 
da spasi psića svom djetetu, koje je taj spas 
instinktivno iščekivalo od svoga oca, onda je 
to takvo gledanje u najsitnije i najskrovitije, 
tipična umjetnost Milčinovićeva. Ili, kad u 
crtici »Rijetki trenuci« opisuje mrtvu stvar, 
sat: »Sat teško ide. Kao da nosi veliki teret na 
visoko brdo. Dah ga izdaje, još malo, pa će 
stati, posve stati. Onda prevali ono najteže i 
najviše mjesto i pođe naglije, ubrzano, kao da 
bi htio dostignuti nešto, što se ne može stignuti. 
I juri dalje kao da nije bilo ništa. Samo ko¬ 
tačići, oni najsitniji zvuče, posve tiho taru se o 
nešto i to se čuje kao slabi prigušeni jecaj.« 
Takve su sitnoslikarske radnje umjetničkih ru¬ 
ku i njegovi opisi drugovanja sa životinjama, 
pa i s cvijećem. Umjetnost, u kojoj se naku¬ 
pilo obilje lijepoga, što bi se inače u životu 
izgubilo bestragom. 

Sva^ su ta Milčinovićeva literarna naprezanja 
u našim umjetničkim prilikama, gdje nema 
pažnje, zapravo, ni za što, ostala po strani. 
Kad se jednom počne voditi računa o njima, 
neka se ne zaboravi posve ni čovjek Milčinović. 
Njegove poznate uske veze s hrvatskim knji¬ 
ževnicima i umjetnicima, njegova nesamo iskre¬ 
na, nego i bezgranično požrtvovna prijatelj¬ 
stva, služit će vazda na čast njegovoj uspo¬ 
meni. »Uzmi srce moje teško izranjeno i za¬ 
motaj ga u pahuljice duše svoje,« — ovu živu 
čežnju Milčinovićeve preosjetljive duše on je 
u životu i u svojoj umjetnosti ostvarivao sam 
kao dobar drug i čovjek. 

B. Lio adi ć 

IVAN MILIĆEVIC 

{uz 70-godišnjicu) 

Hrvatsko prosvjetno društvo »Napredak« u 
Sarajevu, čuva u svojoj kulturno-historijskoj 
zbirci golemo kulturno blago. Najveći dio toga 
materijala prikupio je voditelj zbirke, književ¬ 
nik Ivan Milićević. Svojim godinama i uspo¬ 
menama na događaje u njima, predstavlja Mi¬ 
lićević živu zbirku dokumenata iz hrvatske 
prošlosti uopće, a bosansko-hercegovačke na¬ 
pose. Na stolu pok. Don Ive Prodana, radi Mi¬ 
lićević i danas neumorno i ustrajno, ko da mu 

je tek dvadeseta, ko da ništa ne mari, da je 
23. lipnja ove godine stupio u sedamdesetu. 

Rodio se u Mostaru 23. lipnja 1868. godine, 
gdje je proveo i djetinjstvo. Njegov stric žup¬ 
nik Don Frane Milićević bio ga je uzeo k sebi, 
pa Ivan polazi i svršava osnovnu školu u Skra¬ 
dinu. Kad je Don Frane premješten u Split, po¬ 
đe tamo i Ivan, gdje se upiše u gimnaziju i svrši 
četiri niža razreda. Nastavio je u Mostaru, a u 
Sarajevu je maturirao. Pravne nauke studirao 
je u Beču i Zagrebu. Služio je najprije kod 
suda, a onda u upravnoj službi po različnim 
mjestima (tako u Bos. Novom, pa u Sarajevu). 
Za ministrovanja Timotijevića bio je 1922. go¬ 
dine reduciran. Od tada pa do 1925. godine 
urednik je »Pravde«, organa Muslim. organiza¬ 
cije u Sarajevu. Sada vodi kulturno-historijsku 
zbirku »Napretka«. 

Još kao sedmnaestogodišnji mladić poma¬ 
gao je stricu kod tiskanja kalendara »Mladi 
Hercegovac«, a i u radu oko izdavanja politi¬ 
čkog lista »Hercegovački bosiljak«. U ovome li¬ 
stu izlaze Ivanu prve pripovijesti, pa izvorne 
i prevedene pjesme. Kada je Don Frane zbog 
bolesti morao ostaviti Mostar, Ivan sam upra¬ 
vlja tiskarom i listom. U svojim sastavcima za¬ 
laže se žarom svoje mladosti za hrvatski ka¬ 
rakter Bosne, pobijajući oštro i dokumentirano 
one, koji su tvrdili obratno. Ti članci pobudili 
su toliki interes, da su se morali tiskati u po¬ 
sebnoj brošuri. 

Kad je prekinuo studij u Beču i došao da 
nastavi u Zagrebu, izdavala je stranka prava 
svoje glasilo »Hrvatsku«. Ivan u njoj surađuje 
u pjesmi i prozi, pa ga Evgenije Kumičić na 
jednoj sjednici predlaže za stalnog suradnika. 
Bio je jednoglasno primljen. Sada radi punom 
parom, druguje se i surađuje s najuglednijim 
ličnostima iz stranke (Don Ivo Prodan, Dr Ante 
Trumbić, Lovrenčević, Kokotović itd.). Pozna¬ 
nik je Ante i Stjepana Radića, a Iso Velikano- 
vić i Tresić-Pavičić drugovi su mu još iz Beča. 
U »Hrvatskoj« između brojnih članaka osobito 
je zapažen onaj proti divljaštvu i barbarluku, 
kojim su neki individui uništili i porazbijali 
starohrvatske spomenike, iskopane zaslugom 
fra Marunovog Hrv. star. društva u Kninu. I 
praški »Narodni List« hvali učinjeni barbarluk, 
pa Milićević zahtijeva od hrvatskih zastupnika 
u carev, vijeću u Beču, da traže zadovoljštinu. 

U to vrijeme dolazi u Zagreb na studije 
Osman Hadžić, s kojim će Ivan razviti i na¬ 
staviti svoj kulturni i književni rad. Ivan je 
prije pisao pod pseudonimom »Azis«, a sada 
s Osmanom radi skupa i javljaju se pod ime¬ 
nom: »Osman-Azis«. Skupa su napisali pripo¬ 
vijest »Bez svrhe«, koju izdaje Matica Hrvat¬ 
ska. Ući onda u Maticu, značilo je mnogo. To 
ih je oduševilo. Pišu i dalje neke manje stvari. 
I Hartmanova hrvatska biblioteka izdaje nji¬ 
hova djela. Zajedno su napisali još »Bez svrhe«, 
»Pripovijesti iz Bosne« i »Na pragu novog do¬ 
ba«. Ivan surađuje u »Vijencu«, »Prosvjeti«, 
»Domu i svijetu«, te sarajevskoj »Nadi«. Tako 
mu »Nada« donaša veću pripovijest »Na Nere¬ 
tvi«. Ivan piše pjesme, članke, eseje, recenzije 


i prevađa sa češkog i talijanskog. Godine 1897. 
izašla je u »Nadi« pripovijest »Braća«, za koju 
je Kranjčević kazao, da je rijetka stvar i vrlo 
uspjela u prikazivanju duše našega naroda. 

Odan uvijek Anti Starčeviću, nakon ras¬ 
cjepa u stranci prišao je uredništvu »Hrvat¬ 
skog Prava«. Za vrijeme bolesti »Staroga« Ivan 
ga svaki dan pohađa, a u listu donaša biltene o 
stanju bolesti. 

Godine 1896. zabranili su njegovu stricu Don 
Frani izlaženje »Glasa Hercegovačkog«. To se 
duboko kosne Ivana. Kad je još putujući po 
Bosni i Hercegovini vidio i čuo, kako je lju¬ 
dima zbog toga teško, odluči osnovati u Mo¬ 
staru dioničku tiskaru, kojoj bi bila prva svr¬ 
ha: izdavati list. Uz velike žrtve i naporan rad 
misao je ostvarena 1898. godine. Ivan pokreće 
»Osvit«, kojemu je on glavni urednik. »Osvit« 
je nosio kao motto stihove Safvet-bega Baša- 
gića: »jer hrvatskog jezika šum, može da spoji 
istok i zapad, srce i um«. Fra Grgo Martić po¬ 
zdravlja pjesmom »Osvit« — »to veliko hr¬ 
vatsko djelo«. Uz ostale suradnike razvija u 
»Osvitu« osobitu djelatnost Ivan Zovko, koji se 
bori za hrvatstvo Bosne. 

Frano Šupilo, koji je izdavao u Dubrovniku 
»Crvenu Hrvatsku«, odluči izdavati u Rijeci 
»Novi List«, pa se obraća Milićeviću s molbom, 
da ga uputi, gdje da nabavi slova i strojeve. 

Godine 1900. pokušao je Ivan s nekim ljudi¬ 
ma osnovati u Mostaru potporno društvo za po¬ 
maganje siromašnih đaka. Tako je nastalo 
Hrvatsko potporno društvo, koje se je kasnije 
razvilo u »Napredak«. 

Također god. 1900. izašla je brošura: »Hr¬ 
vatska Herceg-Bosna i mađarski imperijali¬ 
zam«. Tu je brošuru napisao prof. Josip Šebe- 
šić po naputcima Milićevića (sam nije smio, jer 
je bio u drž. službi), a u njoj se pobijaju na¬ 
vodi jednog školskog udžbenika o povijesti Bo¬ 
sne. Sumnja je pala na Ivana, povela se istra¬ 
ga, ali mu ništa nisu mogli dokazati. Brošura 
je svakako imala uspjeha, jer je dotični udž¬ 
benik bio uklonjen iz škola. 

Godine 1911. preuzeo je Ivan uredništvo 
»Sarajevskog Lista«, službenog glasila tadašnje 
vlade. Taj je list dotada svakom zgodom napa¬ 
dao Hrvate, pa su bosanski Hrvati s velikim 
oduševljenjem primili vijest o imenovanju Mi¬ 
lićevića za urednika, nadajući se, da će to ubu¬ 
duće prestati. 

To su samo glavniji momenti u životu Iva¬ 
na Milićevića, a pošli bismo predaleko, kada 
bismo nabrojili sve, što je ovaj čovjek za svo¬ 
ga života podnio i sve što je po različnim no¬ 
vinama i časopisima napisao. Kada čovjek raz¬ 
govara s Milićevićem, upravo se čudi, kako je 
jedan čovjek mogao onoliki svestrani rad izdr¬ 
žati. Ivan K. Ostojić piše 1932. godine o Miliće¬ 
viću u »Jadranskoj Vili«: »Bio je utjelovljena 
brzina, agilnost i ustrajnost. Mogao je svršavati 
osla za dvojicu. Lak na peru, sipao je članke 
ao iz rukava. Trčao je kamo treba uvijek 
s posmijehom na ustima, kao da je bez brige 
i posla. A jednoga i drugoga bilo je kod njega 
i previše«. 

U svim svojim većim i manjim djelima, Mi- 
lićević pokazuje veliku ljubav za svoj hrvatski 
narod, i veliku brigu da mu pomogne. On je 
njegov savjetnik i učitelj. Hoće da se ostavi 
konzervatizma i pođe putem novim i boljim. 
On sam kaže: »Glavna mi je bila namisao, da 
najstrože šibam poroke našega svijeta, da ga 
odvratim od tendencije iseljavanja, da ostane 
na svojoj grudi, koju treba voliti i obrađivati«. 
U knjizi »Bez svrhe« pretresa s pobratimom 
Osmanom starinski način odgoja u medresama, 
iznosi prednosti novih metoda rada, odgoja u 
obitelji i rada u narodu. Djelo krste »Bez svr¬ 
he«, jer je bez svrhe sav dotadanji rad u me¬ 
dresama, koje trebaju korjenite promjene, a 
bez svrhe je i čitav život bez zanosa i višeg du¬ 
hovnog nastojanja. 

Iako je Milićević izvrstan pripovjedač (je¬ 
dan njegov biograf kaže: vječna je šteta, da 
je napustio rad na tome polju), njemu je ipak 
bila uvijek glavna briga podignuti, probuditi i 
poučiti svoj dragi, neuki i ispaćeni narod, pa 
svu svoju energiju troši u sastave takove vrste. 
Godine 1898. počela je u Splitu izlaziti Tresi- 
ćeva smotra »Novi Viek« (ovu su reviju pokre¬ 
nuli u Zagrebu i njezino izlaženje objavili po¬ 
sebnim proglasom: Šegvić, Tresić i Milićević). 
U njoj piše dr. Jakša o Milićeviću: »Ne znam, 
u koju bih ga književnu vrstu ubrojio, tek 
znam, da više teži za tim da koristi na politi¬ 
čkom i kulturnom polju svome narodu, nego 
da se popne na prvo mjesto u književnoj re- 
puplici«. Na ovo spremi Milićević nacrt odgo¬ 
vora, koji nije izrađen ni poslat. U tome na¬ 
crtu stoji: »Ne želim biti čudovište, koje ide 
samo za slavom i hvalom. Pa što je slavnije: 
uspješan kulturan i politički rad, ili puko prvo 
mjesto u književnoj repuplici? Ja hoću da po¬ 
krenem naš svijet s mrtve točke u život.« 

Milićević svojim radom, karakterom i hr¬ 
vatstvom može poslužiti svima za uzor. Njegovi 
drugovi uživaju položaje i milione, aon živo¬ 
tari mizernom penzijom. On je tipični pred¬ 
stavnik onih, koji su za svoj idealizam i rad 
za druge, primili siromaštvo. Ali dok su se 
drugi savijali i uvijali, njegova se kičma nije 
ulegnula. I to je njegov ponos, zadovoljstvo i 
ujedno — jedina nagrada. 

Juraj Jurjević 

ZAGREBAČKI BOGOSLOVI I NARODNI 
PREPOROD 

Buturčeva povijest najstarijega hrvatskog 
književnog društva, Zbora Duhovne Mladeži 
Zagrebačke*), zanima nas najviše radi prvoga 
dijela, u kojem obrađuje postanak Zbora i nje¬ 
govu aktivnost za vrijeme narodnog preporoda 
i događaja do 1848. U prvih devet poglavlja 
Buturac je dao dobar, sistematski obrađen i 
predmetno zaokružen prilog povijesti ovoga 

*) Josip Buturac: Povi jest^Zbora Du¬ 
hovne Mladeži Zagrebačke (1836. do 
1936). Zagreb 1937. Str. 1—93. Izdao Z. D. M. Z. 
o svojoj stogodišnjici. 


važnoga doba novije naše prošlosti. Ne pretje¬ 
rujemo niti precjenjujemo ulogu Zbora, jer je 
on u početku bio uistinu značajan faktor u 
ondašnjem narodnom i kulturnom životu, je¬ 
dan od pionira novih preporodnih nastojanja, 
naročito ako uzmemo u obzir i rad nešto sta¬ 
rijih zagrebačkih bogoslova Kundeka, Stoosa i 
Marića. U vrijeme od 1836. do 1848. bogoslovi 
su svojim radom u središtu ondašnjih događaja 
i života, da se njihovo društvo daljnjim razvo¬ 
jem prilika i u novim vremenima preobrazi 
uglavnom u unutrašnje sjemenišno društvo, 
kako je i danas. Sam Buturac kaže: »Budući da 
je godinama narodna svijest i kultura u Hrvat¬ 
skoj sve više jačala, a broj kulturnih radnika 
sve se više povećavao, radni se program dru¬ 
štva suzivao i postajao određeniji« (str. 7). 

Ovaj preobražaj i promjene nisu u osnovi i 
glavnim pojavama rezultat želja i namjera sa¬ 
mih bogoslova, pa ni sjemenišnog poglavarstva, 
iako bi se na prvi pogled tako i činilo. Promje¬ 
ne ili nova shvaćanja društvenoga rada bili su 
uslovljeni i potaknuti novim događajima, afir¬ 
macijom novih snaga i elemenata u našem jav¬ 
nom životu, te novim pitanjima i idejama. 
S ovoga gledišta, mislimo, treba gledati i na 
prošlost Zbora, ako hoćemo njegov stogodišnji 
opstanak i rad uklopiti u opći razvoj našega 
kulturnog i narodnog života i na kraju ocije¬ 
niti značaj njegove uloge. Buturac nije prolazio 
s ovoga stajališta, već je na rad Zbora gledao 
uglavnom sa nutarnjeg stajališta — da se tako 
izrazimo — a uzroke krizama i promjenama 
previše tražio među samim bogoslovima i nji¬ 
hovim odnosima s poglavarima, zalazeći i u 
suhu kroniku. Zato je blijed i nepotpun i prikaz 
održaja 1848. među zagrebačkim bogoslovima. 
Buturac navodi, kako je revolucionarni duh 
odjeknuo i u sjemeništu, da je poglavarstvo 
moralo otpuštati klerike radi »nereda i lošeg 
duha« (str. 40), a da su mnogi i sami istupili. 
Od 114 ostalo ih je 25, što je bila katastrofa za 
sam Zbor. To su konstatacije činjenica. Prela¬ 
zeći na uzroke tih pojava Buturac se ne zado¬ 
voljava onim, što donosi društveni ljetopisac 
(strah madžarona pred osvetom narodnjaka, 
lični sukobi, nemirna savjest), pa kaže: »Čemu 
toliki strah od drugova i nemirna savjest, — 
to ne razumijem. Svakako, odlazak većeg broja 
klerika iz sjemeništa vrlo je značajan za »če- 
trdesetosmu« u Hrvatskoj!« (str. 40). Do ovako- 
vili navoda Buturac ne bi došao, da je zašao 
malo dublje u problematiku 1848, te iznio, od¬ 
nosno barem dobro uočio, u čemu se sastojao 
taj revolucionarni duh, a naročito kako se kod 
nas odrazio uopće, a u crkvenim krugovima na¬ 
pose. Butorac, doduše, malo prije govori o po¬ 
kretu nekih svećenika i da su zahtjevi »glede 
ukinuća celibata učinili na klerike dubok do¬ 
jam« (str. 40), ali kad je riječ o razlozima na¬ 
puštanja i isključenja iz sjemeništa, a potom i 
iz Zbora, kao da sve to ipak ne uzima u obzir. 
Zato u prikrivenoj formi stilizirana misao lje- 
topisca o nemirnoj savjesti za auktora je nešto 
što ne razumije, pa se zadržava samo na tome, 

da je isključenje i eksodus tri Četvrtine bogo¬ 
slova značajno za našu 1848. 

Nas, kako smo u početku naglasili, zanima u 
prvom redu povijest Zbora za narodnog prepo¬ 
roda i događaja do 1848., a za to razdoblje ne 
moramo auktoru prigovoriti radi ishodne točke 
gledanja. Rad i peripetije Zbora u to su vri¬ 
jeme tako povezani i uklopljeni u opći razvoj 
događaja, da je auktor karakterom građe bio 
primoran, da i bez namjere i smišljenog po¬ 
stupanja ispravno riješi zadatak. Za kasnije 
doba vrijedi prigovor, koji smo iznijeli opće¬ 
nito, a pojedini pasusi i detalji, gdje blisne 
jasna veza i dodir s općim javnim životom, ne 
mogu izmijeniti opću sliku. 

Zbor je osnovan 1836., ali nije tek time za¬ 
počeo rodoljubni i kulturni rad bogoslova. Već 
su prije poznati Josip Kundek, Pavao Stoos i 
Josip Marić, raniji školski drugovi Babukića, 
Derkosa i Niemčića. Već prije osnutka Zbora 
»izvođenjem igrokaza u sjemeništu budila se 
ljubav prema hrvatskom jeziku i dizao narodni 
onos, i to ne samo kod mladih klerika, već i 
od višega klera u Kaptolu, te zagrebačkoga 
građanstva, koje je dolazilo na sjemenišne 
redstave« (str. 14). U toj se sredini nađe lijepi 
roj bogoslova, koji zamisle osnovati društvo, 
svijesni ne samo zadaće u narodu, već da mo¬ 
raju i sebe najprije dobro preporoditi. Inicija¬ 
tiva za osnutak došla je iz Pešte, gdje je hrvat¬ 
ski bogoslov Stjepan Mlinarić upoznao slovačka 
društva, a poslije u Beču i tamošnja (str. 16). 
Pripremljeni teren u Zagrebu i Mlinarićeva ini¬ 
cijativa dovedu 9. listopada 1836. do osnutka 
društva »Narodno duhovno mladeži društvo« ili 
»Ilirsko narodno društvo domorodne mladeži 
duhovne siemeništa Zagrebskoga«. I tako dru¬ 
štvo, od 1857. nazvano današnjim imenom, za¬ 
počne životom i radom. Protumadžarski kurs 
dovede ih odmah u vezu sa Slovacima, otvara 
se tečaj »ilirske slovnice«, Gaj 1839. lično po¬ 
sjećuje društvo i drži plameni govor, a dolazi 
i do sukoba s nekim madžaronima u sjeme¬ 
ništu, što uz lične razmirice dovede do raspusta 
društva. Brzo se obnovi, usko surađuje s Ba- 
bukićem i odluči se za izdavanje hrvatskih 
knjiga, a to je u vrijeme teške borbe za mate¬ 
rinsku riječ zamisao od znatne važnosti. Knjige 
su spremni izdavati i uz lične materijalne 
žrtve članova. God. 1843., kad kralj Ferdinand 
ukine ilirsko ime, proživi i Zbor teške časove. 
Madžarom u sjemeništu ne prezaju ni od de¬ 
nuncijacija samom palatinu u Peštu. Bogoslovi 
dolaze u oštar sukob s turopoljskim plemeni- 
tašima, koji naume provaliti u sjemenište i po¬ 
klati vragove iz »crne škole«. Bogoslovi se 
soreme za fizički obračun, ali ne dođe do su¬ 
koba, jer ban Haler odgodi sabor. Ozbiljnije je 
bilo 9. prosinca za »restauracije« zagrebačke 
županije, kada se naoružani bogoslovi upute 
na Markov trg, da demoliraju Josipovićevu 
kuću. Jedva ih grof Janko Drašković odvrati. 
Domalo Zbor štampa u Beogradu, radi domaće 
cenzure, svoju prvu knjigu, tajno i ne pod 
svojim imenom. Bio je to Šulekov spis »Što 
namjeravaju Iliri?« Hrvatski prijevod »Geno- 


veve« prva je knjiga, koju su izdali pod ime¬ 
nom »Kola mladih rodoljuba«. Odjek 1848. već 
smo vidjeli. Nakon teške krize Zbor u novim 
prilikama nema više one aktivnosti i intenziv¬ 
nosti rada. U modernoj Hrvatskoj, kojoj su 
1848. udareni temelji. Zbor nije više u središtu 
događaja. Apsolutizam donosi mlitavost i rav¬ 
nodušnost. Od 1849. do 1853. nije izrađena ni¬ 
jedna radnja (str. 42), a ukoliko se nešto i go¬ 
vorilo o narodnim stvarima, o tome nam radi 
ondašnjeg opreza nijesu ostavljeni dokumenti. 
Inače iza 1848. ne uči se više »ilirska slovnica«, 
jer je većina dobro poznaje (str. 41). Ne zovu 
se više Ilirima, već društvo narodnim, a narod 
ponajviše slavenskim. God. 1854. spominje se u 
društvenom ljetopisu prvi put hrvatsko ime: 
»Čitaonica se uzda u sve veću revnost svojih 
članova, od kojih će svaki za plemenitu svrhu 
uložiti sav napor kao vrijedan sin hrvatske 
majke« (str. 44). Zbor postaje sve više naklad¬ 
ničko društvo, i to najviše izdaje prijevode sa 
stranih jezika. »Veze s ljudima u domovini 
nisu više bile toliko patriotske koliko trgovačke 
i nakladničke« (str. 45). Strossmayer pomaže 
izdanja obilnom kupnjom. God. 1860. počinje 
drugo doba u životu Zbora, ali se »nekadašnje 
opće oduševljenje za rad u narodu nije više 
povratilo« (str. 48). Ovo je doba inače hrvat¬ 
sko, dok je prvo ilirsko, slavensko i jugosla¬ 
vensko (str. 48). Sada se vjerski momenat više 
ističe, dok se u prvo doba jedva spominje (ib.), 
Za Bachova apsolutizma govori se o »našem« i 
»svojem« narodu, ali se o narodnom imenu 
uglavnom šuti i tek se negdje spominje »jugo¬ 
slavenski narod« i »hrvatski jezik«, iza 1860. 
hrvatsko se ime ističe sve više i više, ali i 
1880. mora predsjednik Kušek koriti neke, koji 
se nijesu htjeli zvati hrvatskim imenom. Uz 
ostalo kaže: »Danas se čudimo, kako su ljudi 
pred desetak godina mogli ozbiljno misliti o 
mogućnosti smjese narodnih živalja u jedno 
maglovito tijelo«, a tri godine kasnije u vri¬ 
jeme Khuenova dolaska, čitamo u zapisniku: 
»Narod neće biti ni Ilir ni Jugoslaven niti išta 
drugo, već samo Hrvat! Ilirstvo se još prije 
Gajeve smrti počelo rušiti i graditi Hrvatstvo!« 
(str. 54). Ovakove pojave sigurno su izražaj 
jake pravaške svijesti u Zboru, pa je šteta što 
Buturac nije pokušao obraditi prodiranje i ši¬ 
renje i odraz Starčevićeve nauke među bogo¬ 
slovima i u Zboru. U nagodbeno vrijeme, 1868., 
Zbor počinje izdavati litografirani list »Zvi- 
ezda«. Izlazi do 1873., i to je prvi hrvatski 
đački list uopće. O nekom utjecaju, pa niti u 
samom društvu, ne možemo govoriti. Kasniji 
rad Zbora je dosta bezizražajan. Smeta naro¬ 
čito zategnutost između pravaša i narodnjaka. 
Lomi se u teškim političkim prilikama proživ- 
ljujući krize i zastoje. Ovo je Buturac slabo 
obradio, i to s razloga, koji smo prije opširnije 
iznijeli. Zbor je značio sve manje u javnom 
životu, a i nutarnja mu vrijednost nije pred¬ 
stavljala neku snagu. Početkom XX. stoljeća 
dolazi do obnove rada (»Zborova renesansa«) u 
vezi s nastalim katoličkim pokretom biskupa 
Mahniča. Tada se Zbor formirao u onaj tip 

društva kakav je i danas. Djeluje gotovo samo 
među članovima uz izdavanje nabožne i filo- 
zofsko-teologijske literature i suradnju u crkve¬ 
nim stvarima. Taj razvoj i preobražaj Zbora od 
1836. pa do danas prikazao je Buturac u svojoj 
knjizi. 

Nije Buturac prvi, koji piše povijest Zbora. 
Već je 1855. Mihovil Smetiško napisao dotada¬ 
šnju povijest pod naslovom »Povesnica Društva 
Mladih Sodoljubah«. Nije objavljena i nalazi 
se u društvenom arhivu. Smetiškov rad nešto 
vrijedi, jer se poslužio i izvorima, kojih više 
nemamo. Šteta je, što međutim nikad ne navodi 
i izvore. — U rukopisu se nalazi i opsežno 
djelo đra Vjekoslava Homotarića iz 1887., koje 
nije objavljeno, jer se usprotivio sjemenišni 
duhovnik Matija Stepinac. Buturac tako na¬ 
vodi, a nije mu poznato, da je dobar dio Ho- 
motarićeva djela štampan već 1880. u »Hrvat¬ 
skom Domu« (v. Vjekoslav Homotarić »obor 
duhovne mladeži zagrebačke. Prosvjetno-knji- 
ževne crtice«. Izašlo n »Hrvatski Dom« — Za¬ 
bavnih Hrvatske omladine za godinu 1880. Iz¬ 
dalo ga Djačko Družtvo »Hrvatski Dom« na I. 
Hrvatskom Sveučilištu. God. IV. Zagreb 1880. 
Str. 181—283). Ovdje je obrađen postanak Zbo¬ 
ra i rad za preporoda i četrdesetosme, i samo 
to je opsegom veće od čitavog Buturčevog 
spisa. Uspoređenjem ove radnje s Homotariće- 
vim rukopisom vidjet će se, da li je to dio ru¬ 
kopisa ili neki drugi u nečemu različit rad o 
istoj temi. — Najvažniji dokumenti za stariju 
povijest Zbora štampani su prvi put u raspravi 
Isidora Škorjača »Zagrebački bogoslovi prema 
Gaju, Slovencima i Srbima« u Izvještaju Male 
realne gimnazije u Krapini 1911. Buturac se 
mogao više zadržati baš na ovom predmetu, pa 
je Škorjačeva rasprava i danas tim više od 
interesa kao i Homotarićeva štampana raspra¬ 
va. — O povijesti Zbora pisali su još Vlašićak, 
Ćuk i sam Buturac u više navrata. 

Buturac se poslužio izvorima (ljetopisi, pi¬ 
sma, registri, radnje, zapisnici) i literaturom, 
objavljenom i rukopisnom. Izvore i literaturu 
navodi, pa se za razliku od Smetiška i Homo¬ 
tarića, može, uz iznesene opaske kritički upo¬ 
trijebiti. T. Mortiđija 

MODERNIZAM I KLASICIZAM 

Svako razdoblje imade svojih ciljeva, svrha 
i putova, kojima ide i koje drži za nešto novo, 
suvremeno i moderno. Ova vječita žudnja u 
čovjeku za novim, ljepšim i suvremenijim, usa¬ 
đena je u njegovoj duši, i on u svojoj nemoći 
napušta stare vrednote i ljepote i povodi se 
često za plitkim, površnim i bezvrijednim, i to 
obožava kao kult novoga doba, nove ljepote i 
novoga izražaja. I naše doba je djelomično ta¬ 
kvo, u svim granama života, — naročito u du¬ 
ševnim tvorevinama. Mi obožavamo kubizam, 
futurizam, nadrealizam, i što ja znam kako se 
sve zovu ti moderni smjerovi u umjetnosti i 
književnosti. Mi se zanosimo i idejama komu¬ 
nizma, socijalizma, u najnovije doba i fašizma, 
jer i on sebe smatra biljkom, koja je izrasla 


na ruševinama staroga svijeta i kojemu da je 
svrha: obnova i preporod čovječanstva. Svi ovi 
smjerovi, umjetnički i politički, imadu u sebi 
nešto, što može oduševiti, privući i zavesti, jer 
oni imadu u sebi nešto od onoga, što pod ozna¬ 
kom »boljeg« i »ljepšeg« zavodi ljude i osvaja 
one, koji u srcima nose žudnju za nečim ljep¬ 
šim i koji vide u svagdanjem životu, svojem 
i tuđem, nepravdu i nemoć, kojima traže lijeka 
u novim smjerovima i idejama, te koji će iščez¬ 
nuti, kad dođe do njihove pobjede. Tu je uje¬ 
dno i temelj privlačivosti svake novotarije, bilo 
političke, hlilo umjetničke. Naročito novotari¬ 
jama nasjedaju intelektualci, književnici i 
umjetnici, koji u svojim srcima nose nemir i 
čežnju za dobrim, ljepšim i plemenitijim i koji 
svoje boli, patnje i radosti usklađuju i iznose 
u novim oblicima s novim vidicima. Radi toga 
nije ni čudo što se u hrvatskoj književnosti 
tako često čuju riječi: nesuvremen, nemode¬ 
ran, zastario, staromodan, koje su u hrvatskom 
rječniku dobile i posebno značenje. 

Posljednjih je godina hrvatska književnost 
naročito izvrgnuta jakom utjecaju raznovrsnih 
modernizama. Ona nekako stalno prolazi kroz 
sve faze svih mogućih idejnih i umjetničkih 
utjecaja, sadržajem i formom. Počevši od ro¬ 
doljubnog zasona u hrvatskoj književnosti, pre¬ 
ko l’art pour Partizma i socijalne pomodnosti 
naših dana (kad radnik, tvornica i selo posta- 
doše glavnom domenom naše književnosti) do 
obožavanja sela i seljaka i uzvisivanja njiho¬ 
va života. Kolikogod su bili ovi utjecaji idejno 
jaki i još su jaki, kolikogod su imali utjecaja 
na umjetničko formiranje hrvatske književno¬ 
sti, — ipak vidimo, da je folklorizam ili bolje 
pokrajinski partikularizam najjače došao u 
hrvatskoj književnosti do izražaja. Pisci iz Sla¬ 
vonije opisivali su i opisuju Slavoniju, iz Bo¬ 
sne Bosnu, iz Hrvatskog Zagorja Hrvatsko Za¬ 
gorje, tako i Primorje, Dalmaciju, Liku itd. Po 
ovome se najbolje vidi, kako svi idejni pa i 
umjetnički smjerovi ne mogu u čovjeku ubiti 
ono, čime se je rodio, niti se može iz njegova 
srca izbiti onaj kraj, ljudi i okolina gdje je 
dotičnik odrastao, odgojio se i gdjjs živi. 

Većina hrvatskih pisaca potječe sa sela, i 
razumljivo je, da je seoski život, prema snazi 
njihova talenta, došao najjače i do izražaja u 
njihovim djelima. Isto tako se događa s piscima 
iz grada, kao što se događa s onim književni¬ 
cima, koji su radnički sinovi i opisuju svoju 
okolinu. Svaki pisac gleda ono, što je prošao i 
što prolazi, svojim očima. Uz sva usmjeranja, 
teško je pravog umjetnika oteti iz njegova am¬ 
bijenta i presaditi u neki drugi, najmanje se 
ovo može postići pod utjecajem umjetničke 
škole i za volju neke ideologije. Zanimljivo je, 
da su baš veliki pisci bili samoglavi ili bolje 
tvrdoglavi. Oni su udarili temelje pojedinim 
školama i pravcima, ali ne zato, što su mislili 
da im udaraju temelje i da će dobiti cijeli niz 
nasljedovatelja, nego zato, što je to odgovaralo 
njihovu karakteru. Čovjek, koji mrzi gospodu, 
imade razloga za svoju mržnju, onaj koji mrzi 
radnika, seljaka, činovnika, — opet mora imati 





612 


nekih razloga; ako ljubi, treba da je nešto du¬ 
blje usađeno u njegovoj duši za tu ljubav. U 
književnosti ne vrijedi niti može vrijediti prin¬ 
cip političkog partizanstva, ne može vrijediti 
ni stranačka pripadnost (što nažalost još vri¬ 
jedi) — sve to ne može biti mjerilo za ocjenu 
stvaralačke snage nekoga književnika ili umjet¬ 
nika. Njega mi možemo suditi samo po nje¬ 
govu djelu, i to ne samo po jednom, nego po 
cjelokupnom umjetničkom stvaranju. U tom 
djelu možemo vidjeti razvoj umjetnika, koji 
je često usko povezan s razvojem i životom 
čovjeka umjetnika. Pred nama iskrsava umjet¬ 
nik sa svojim djelom, — premda kao čovjek 
može biti zvjerokradica ili obični delinkvent. 
Ono što nam neki pisac stvori vrijedno, umjet¬ 
nički produbljeno i što nas uvijek može za- 
nesti, u čemu se osjeća kroz decenije i stolje¬ 
ća nešto trajnije i dublje, to je ona crta klasi¬ 
cizma u djelima dotičnog pisca, koja je uje¬ 
dno i jedina vrijednost i prava vrijednost sva¬ 
koga umjetničkog djela. 

Imademo u stranim književnostima, kao i u 
našoj hrvatskoj priličan broj pisaca, koji su za 
života uživali veliku slavu. O njima se mnogo 
pisalo, i to samo pohvalno, dok nije jednog da¬ 
na došao netko, koji je upozorio na ništetnost 
ili minimalnu vrijednost prehvaljenog pisca. 
Ne mora biti ni ovakva kritika još dovoljna, 
da izbaci za sva vremena neko djelo iz ljestvi¬ 
ce vrijednosti, ali to može i samo vrijeme uči¬ 
niti; ono to najvećma i čini. Gdje bismo bili 
danas, kada bi sva djela zapremala prva mje¬ 
sta u svjetskoj književnosti, koja su uopće 
štampana? Tu je načinjen izbor prema umjet¬ 
ničkoj i opće ljudskoj vrijednosti. Istina, mno¬ 
gi je pisac morao najprije ispisati dobar dio 
papira, dok je konačno napisao vrijedno ili vri- 
jednije djelo. Bilo je ljudi, koji su odmah u 
početku stvorili dobro djelo, kasnije nisu se 
uopće laćala pera. A koliko je tek djela slabije 
ili loše vrijednosti cijelog niza pisaca moralo 
prethoditi, dok se je rodio pravi genij i stvo¬ 
rio pravo djelo; koliko li je vremena trebalo 
proteći, dok je čovječanstvo moglo shvatiti pu¬ 
nu vrijednost njihova djela? Za najvećeg dra¬ 
matičara sviju zemalja i sviju vjekova Shakes- 
pearea još se ni danas točno ne zna, kada je 
živio i da li je doista napisao sva djela, koja 
se njemu pripisuju. O tome imade niz podvo¬ 
jenih mišljenja, a od njegova doba dijeli nas 
jedva nekoliko stoljeća. Kembrandt je umro 
od gladi, vrijednost njegove umjetnosti nije 
shvatilo doba, u kojemu je živio, međutim da¬ 
nas plaćaju se milijuni za njegova platna. 
Antun Kovačić nije bio uopće cijenjen za svoga 
života kao književnik, a ni danas mu još nije 
u cijelosti priznato, da je baš Kovačić najveći 
hrvatski romanopisac. Kovačićevi suvremenici 
hvalili su njegove političke pjesmice i rugalice 
i odvraćali ga od književnosti. 

Na taj način nastaje dubok jaz ne samo iz¬ 
među modernog odnosno pomodnog i klasič¬ 
nog, nego nastaju i vrijednosne zablude o va¬ 
ljanosti umjetničkoga djela. Suvremenici nisu 
pikada ili su vrlo rijetko točno sudili o djeli¬ 


ma i umjetninama svojih suvremenika. Malo 
neinteligencija i nemogućnost shvaćanja prave 
vrijednosti, malo zavist, klikaštvo, partizanstvo 
i sam umjetnik, koji živi kao čovjek i imade 
zahtjeva kao svaki smrtnik, — nisu dopustili i 
ne dopuštaju, da se o umjetnosti stvaraju 
ispravni sudovi, odmah čim neko djelo iziđe, ili 
dok umjetnik živi. Mi smo kratkovidni i ne¬ 
dorasli da ocijenimo, dok su još svježa slova, 
pravu vrijednost umjetničkog djela. Treba sa¬ 
mo pročitati naše kritike, i vidjeti ćemo, u ka¬ 
kvoj je zabludi ta kritika i kako će temeljna 
revizija skore budućnosti retuširati njezina 
shvaćanja. Često se kod nas hvali ono, što nije 
vrijedno hvale, i kudi ili prešućuje ono, o če¬ 
mu je vrijedno pisati i na što je vrijedno upo¬ 
zoravati. U hrvatskoj književnoj kritici uvukla 
se praksa, da se stvaraju neke ljestvice knji¬ 
ževne vrijednosti; one su najčešće pogrješne i 
krive. O tome bi se moglo navesti nekoliko 
školskih primjera, ali ja ih prepuštam vreme¬ 
nu, koje će ih najsigurnije i najbolje ispraviti. 

Dobar dio krivice za naopako shvaćanje i 
krivo ocjenjivanje i svrstavanje umjetničkih, 
naročito književnih djela leži na pomodnosti ili 
na t. zv. modernističkom shvaćanju književno¬ 
sti. Do nedavna, pa još i danas sve je kod nas 
bilo dobro, što je bilo iz vana importirano. Na 
svakom koraku susretali smo se s kojekakvim 
prijevodima slabe i nikakve vrijednosti, koji 
su se preporučivali kao književni uzori, koji 
navješćuju, da se pjesnički izrazim, zoru no¬ 
vog dana. Kod nas nije smio nitko napasti djelo 
sa socijalnom tendencijom, naročito se nije 
smjelo okomiti na različne Manne, Kische, 
Erenburge, Travene, Sinclaire i druge, osobito 
ne na Ruse, odnosno na novu rusku književnost 
koja je nastala poslije revolucije, premda je 
činjenica, i to žalosna, da je suvremena ruska 
književnost bijedna slika predrevolucionarne 
ruske književnosti. Osim Borisa Piljnjaka i još 
nekojih, suvremeni ruski književnici nisu dali 
ništa iznad prosjeka. Njihova proza i poezija 
blijedi su odraz lirskog izražavanja, koje je 
započelo s Puškinom, završilo s Jesenjinom i 
Gorkim. Današnje doba nije uopće doba ni ve¬ 
likih prozaista ni velikih liričara, iako je engle¬ 
ska i sjevero-američka književnost, naročito 
njezin roman, jedini u cvatu i na klasičnoj vi¬ 
sini. Ovo vrijedi za Englesku, zemlju legendar¬ 
nih tradicija, koja je na svom otoku ostala izo¬ 
lirana od prejakog utjecaja stranih ideja i mo- 
dernizama i koja je bila jaka, da ih na svoj 
način primi i uobliči. Engleska suvremena knji¬ 
ževnost zauzima prvo mjesto u evropskom knji¬ 
ževnom stvaranju i ona to mjesto po svojoj 
vrijednosti potpuno zaslužuje. 

U toj engleskoj suvremenoj prozi možemo 
jedino naći zrna klasičnog stvaranja, od nje 
možemo jedino, uz stare klasike, učiti i nešto 
naučiti. Toliko je u zraku modernosti, napred- 
njaštva, a ipak se čovjek udobno osjeća s tim 
Servantesom; Don Quihot i Sancho Pancha, bez 
obzira na situaciju u Španiji, imadu u sebi ne¬ 
što jako suvremenog i da kažem modernijeg 
nego i jedno djelo, koje je iziŠlo posljednjih 

deset godina. Današnji svijet nije ništa drugo, 
nego borba između dva tabora, između ideali¬ 
sta Don Quihota, koji se bore s vjetrenjačama, 
i materijalista Sancka, koje tuku žene, ako do¬ 
nesu premalo novaca kući. Servantesovi su juna- 
naci danas življi, aktualniji i bliži svima nama, 
nego su bili igda. Tek danas smo dorasli da 
shvatimo njihovu vrijednost, kao što smo u sta¬ 
nju da shvatimo vrijednost Shakespearea i da u 
cijelom nizu njegovih junaka i junakinja 
otkrivamo sami sebe i svoju okolinu, jednom 
riječju, — otkrivamo život. I Dante nam je 
bliz. Svi poroci, koji su živjeli u srednjem vi¬ 
jeku, i još više njih, žive i danas. Braća Kara- 
mazovi: Ivan, Dimitrije i Aljoša — jedan filo¬ 
zof materijalist, drugi vojnik i grubijan, treći 
svetac, svi su oni vjerna slika svoga oca lakr- 
dijaša Fjodora Pavlovića, svi oni nose u sebi 
očinska nasljeđa podlaca, bestidnika i oskvr- 
nitelja, svi oni imadu u sebi nešto karamazov- 
sko, kako primjećuje i sam Aljoša. A nema li 
i ovo naše društvo, današnji ljudi i taj cijeli 
život nešto te zastarjele, kako bi se danas re¬ 
klo, karamazovštine? Nije li ona ljudska i vje¬ 
čna, samo se pojavljuje sad u jednoj sad u 
drugoj formi? 

Sve ovo dokazuje životnost i aktualnost knji¬ 
ževnog klasicizma, koji nam je bliži, jasniji i 
točnije izražava i tumači naše doba nego djela, 
koja su nam najbliža i najaktualnija, nego ono 
što je nedavno izišlo, i ono najbolje. Moderni¬ 
zam se ne može nikada usporediti s klasiciz¬ 
mom. Ono što je u tom modernizmu i najbolje, 
izgleda poput mladog vina, koje nije provrelo. 
Ovo je jedan od razloga što se, usprkos nagla¬ 
šavanja modernizma, naprednjaštva i^ aktual¬ 
nosti, pravi prijatelji književnosti utječu klasi¬ 
cizmu, starim klasicima, koji su jedini kadri 
da im odgonetnu složenu stvarnost, da otkri¬ 
vaju čovjeka i da skidanjem maske otkriju sa¬ 
mi sebe i život. Napadaji na stariju književ¬ 
nost, domaću i stranu, napadaji na stare klasi¬ 
ke, neopravdani su. Ono što je dobro i što se 
je održalo kroz nekoliko vjekova, to će se odr¬ 
žati i ubuduće, bolje, čvršće i sigurnije nego 
mnogo pomodno djelo kojekakvog napuhnutog 
piskarala i njegova kritičarskog hvalospjevca. 
Današnje doba nije doba ni genija ni klasika, 
ono je doba trke za novotarijama i moderniz¬ 
mima, koji su do sada malo stvorili i koji ima¬ 
du izgleda da ne stvore ništa. Tek jedna nji¬ 
hova dobra strana je ta: što čovjek uz moder¬ 
nističku ništetnost osjeti pravu vrijednost kla¬ 
sicizma, osjeti velikog genija, koji je opisujući 
svoje doba opisao ujedno i današnjeg čovjeka 
sa svim njegovim dobrim i zlim stranama. U 
tome i jest najveća vrijednost klasicizma i sta¬ 
rih pisaca, starih vrijednosti, koje nose u knji¬ 
ževnosti primat nad suvremenim kultom po- 
modnosti, koja skreće s puta pravog umjetni¬ 
čkog stvaranja, a najviše skreće s pravog umjet¬ 
ničkog izgrađivanja u suvremenoj hrvatskoj 
književnosti. Međutim pravi književnici ne slu¬ 
šaju plitke proroke, oni se radije vode starim 
i utvrđenim vrednotama i pomoću njih ispra¬ 
vljaju put hrvatskog umjetničkog stvaranja, 


koje u sklopu svjetskog književnog stvaranja 
posljednjih godina proživi ju je mali književno- 
umjetnički preporod, na dobrobit i slavu hr¬ 
vatskog naroda. 

Franjo P av ešić 

NJEMAČKA SLAVI HERMANA LONSA 

Kada bi se kojim slučajem dogodilo, da je 
njemački pjesnik Hermann Lons ostao na ži¬ 
votu, imao bi danas oko 70 godina, i dvojbeno 
je, da bi postigao onu slavu, kojom ga danas 
sva Njemačka časti. Ali ovako je usud odredio 
drugačije. Već prvih dana mobilizacije, 26. ruj¬ 
na 1914. pada Lons smrtno pogođen na granici 
Alzaške i Francuske, i ta junačka smrt, koja 
dolazi kao dostojan i logičan konac njegova ži¬ 
vota, upozorila je već tada književnu publiku 
na njegovu jaku pjesničku ličnost i učinila je 
od ovog, većim dijelom nepoznatog imena fak¬ 
tor, s kojim je njemačka literatura odsele mo¬ 
rala računati. Lons je na taj način daleko po¬ 
slije smrti došao do onog priznanja, koje mu 
je pripadalo, a kako je historija hirovita, on 
je danas poradi posebnih prilika, u kojima se 
Njemačka nalazi, došao čak do one važnosti, 
na koju inače po samoj kvaliteti svojih djela 
ne bi nikada smio računati. 

Dogodilo se to zato, jer je on sretnom intu¬ 
icijom u onim predratnim godinama ,koje su 
bile zasićene salonskim problemima i nekom 
dekadentnom filozofijom, postavio princip zdra¬ 
vog seljaštva, šta više, on je konačno samo u 
seljaku vidio poštena čovjeka. Pusti kraj rav¬ 
nica, polja i livada Liineburger Heide, s kojim 
se Lons osjećao tajanstveno povezanim, dao je 
tom pjesniku snagu izražaja i motive, koje 
inače od ovako pjesnički nezanimljive pokra¬ 
jine ne bismo očekivali. »Biti vojnikom i obra¬ 
đivati svoje polje jedini su pozivi dostojni mu¬ 
škaraca« piše Lons u predvečerje svjetskog ra¬ 
ta, i to svoje shvaćanje prenio je većim dije¬ 
lom u svoje romane »Der letzte Hansbur« i 
»Werwolf«. Potonji roman uzima radnju iz vre¬ 
mena tridesetgodišnjeg rata, a događa se u je¬ 
dnoj seljačkoj zajednici. Jedino u nacionalnom 
čuvstvu, koje je usko povezano s rodnom gru¬ 
dom, u onom iskonskom seljaštvu, koje se u 
Njemačkoj najčišće sačuvalo u Donjoj Sakson- 
skoj, vidi Lons prošlost i budućnost njemačkog 
naroda, prema tome čini mu se studij ovog 
elementa najprečom zadaćom. 

Zbog toga svega doživljavamo danas, da se 
distanca između Lonsa i njegove publike dva¬ 
deset godina poslije njegove smrti ne povećava, 
nego naprotiv umanjuje, a to se događa kod 
rijetkih pisaca. On je podigao svoj glas na 
obranu narodne kulture ,narodnog jezika i lite¬ 
rature u času, kad su svi ti važni činioci bili 
u opasnosti da podlegnu stranim utjecajima, i 
time je pokazao svoju nedvoumnu povezanost 
s idejama nacionalno osviješćene Njemačke 
najnovijeg vremena. Zato ga Nova Njemačka 
ostavlja kao uzor svim pjesnicima i piscima, 
oji danas kreću jednakim putovima kao on, i 
Lons je tako u neku ruku postao nacionalnim 

klasikom onog dijela njemačke literature, koji 
se odvija unutar granica Reicha. 

U svojoj biti bio je Lons vrlo borbena pri¬ 
roda. Karakteristične su njegove riječi u tom 
pogledu: »Želim živjeti, želim se boriti, ljubiti, 
mrziti — sve, samo uredan i tih život neka mi 
ne bude dosuđen, a konac bih volio uz blije¬ 
sak i grmljavinu!« Tog svoga načela, koje je 
izašlo iz jakog karaktera, ali neuravnotežnje- 
nog životnog nazora, Lons se nastojao uvijek 
držati, i zato ga ne vidimo u nekoj smirenoj 
građanskoj poziciji, nego mu je cijeli život ne¬ 
ka silna borba, slična divljem lovu za novim 
mogućnostima i novim doživljajima. Žurnali- 
stički poziv, kojega se najposlije prihvatio, dao 
mu je dosta prilike, da po svojoj volji živi, a 
taj izvanjski momenat vidi se i po njegovim 
djelima, jer je veliki dio njegovih novela, pa 
čak i romana, nastao iz novinskih skica i crtica. 

Lons je duboko osjećao nezadovoljstvo sa 
svojim vremenom, koje je po njegovu mišlje¬ 
nju bilo lišeno svakog morala i časti. Stoga je 
svjetski rat pozdravio kao povijesni događaj, 
koji će razvedriti onu tmurnu atmosferu i do¬ 
nijeti duhovnu svježinu, koju je toliko priželj¬ 
kivao. Vječna providnost htjela je, da svoj 
entuzijazam kao toliki drugi mladi ljudi plati 
svojom glavom i krvlju. Nije ostao u tuđoj ze¬ 
mlji, prijatelji su mu priredili impozantan grob 
kraj mjesta Tiettlingen usred Liineburger Hei- 
de. Nadgrobni mu je spomenik ogroman kamen 
u polju između nekoliko hrastova. Tu počiva 
pjesnik, koji je pao prije nego je kazao svoju 
posljednju riječ. Herman Lons je mogao još 
mnogo toga kazati, da je još nekoliko godina 
poživio, ali logika njegova života bila je ne¬ 
umitna: Ispunio se uz blijesak i grmljavinu. 

E r ne st B auer 

KULTURNA KRONIKA 

POSTHUMNA DJELA G. DELEDDE I L. 
PTRANDELLA. U nakladi milanske knjižare 
»Treves« a pod uredništvom talijanskog knji¬ 
ževnika Antonija Baldinija izašla je posthuma 
knjiga talijanske spisateljice Grazije DeledRa, 
koja je poznata i kod nas (izdanje zagrebačke 
Zabavne biblioteke). Ova knjiga nosi naslov 
»Cosima«, a u njoj su opisana ona mjesta, vri¬ 
jeme i dobi, kad je pjesnikinja skoro iznena¬ 
dno osjetila potrebu da piše. To su intimni za- 
pisci, koji su nađeni nakon njene smrti, a sa¬ 
drže dragocjene podatke za književnog povjes¬ 
nika, a u isti mah dobro i lirski pisani imaju 
svoju čistu književnu vrijednost. Gotovo u isto 
vrijeme izašle su i posljednje Piranđellove no¬ 
vele kao XV. svezak kolekcije »Novelle per un 
anno«. Sadrži 12 posljednjih Pirandelovih no¬ 
vela uz tri starijeg datuma, među kojima i »La 
signora Frola e ii signor Ponza, suo genero«, 
iz koje je poslije Pirandello napisao svoju po¬ 
znatu komediju »Cosi e se vi pare«. 

KNJIGA O PIRANDELLU. Nedavno je u 
Londonu (izd. John Murray, str. 292. 8°.) izišla 
omašna knjiga o Pirandellu, koju je napisao 
Walter Starkie. U Engleskoj gleda se na Piran- 


della kao na velikog partnera Bernarda Shawa, 
a ga u većini i prikazuju s toga gledišta, 
tarkie se u svojoj knjizi bavi Pirandellom 
kao Talijanom i nastoji protumačiti njegovu 
umjetnost kao sljedbenika Capuane i Verge, 
kao nastavljača Commedie dell’arte, kao Sici- 
lijanca, prvoborca futurizma i reprezentanta 
nove intelektualne Italije. Autor istražuje Pi- 
randellov odnos prema evropskoj umjetnosti i 
klasificira ga naprosto kao Evropejca. U ovoj 
knjizi ličnost Piranđellova dobiva čovječansko 
značenje. 

KATOLIČKA NJEMAČKA ENCIKLOPEDIJA. 
Današnje katoličke enciklopedije i leksikoni 
imaju svoje preteče u filozofskim i teološkim 
sumama skolastike, koje su u svojim učenim 
komentarima iznosile sistematske obrade svih 
područja i pojedinih pitanja iz fundamenata 
tadašnje nauke. Danas se, to nam pokazuju 
mnoge enciklopedije, polaže velika važnost na 
stanovišta, na nazor o životu i svijetu, u duhu 
kojega je pojedini leksikon obrađen. U duhu 
rimokatoličkog nazora o životu i svijetu izra¬ 
đena je golema enciklopedija »Der grosse Her- 
der« (12 svezaka zajedno s atlasom, izdala nje¬ 
mačka naklada Herder u Freiburgu i Breisgau, 
cijena pojedinog sveska 34.50 Mk.) Enciklope¬ 
dija je izvrsno uređena, te sa sadržajne i sa 
tehničke strane predstavlja vrhunac, koji su 
mogli postići prvi katolički učenjaci njemačkog 
svijeta. »Veliki Herder« nije obični naučni 
leksikon: to je unverzalno djelo. Neiscrpljiv 
je po svom bogatom sadržaju i po svojoj aktu¬ 
alnosti. Raspravlja o svakoj grani nauke, o 
svakoj pojavi našega vremena, spominje svaki 
značajniji historijski datum, svaku potrebu 
svagdanjeg života itd. Taj je leksikon svakom 
današnjem čovjeku dobar i uzoran posrednik 
duhovnih dobara i izvrstan savjetodavac. U ti- 
pografijskom i ilustrativnom pogledu »Veliki 
Herder« je uzoran. Kroz svih 12 svezaka svrsi¬ 
shodno su uklopljene različite kolorirane karte 
i grafikoni. Osobitu pažnju zaslužuje atlas (u 
zasebnom svesku), koji sadržava pregledne 
mape sa statističkim i gospodarsko-geografij- 
skim tabelama. (ie.) 

NOVI ČEŠKI ROMANI. Naklada Fr. Boro¬ 
vi u Pragu objavila je izdavanje nekoliko ro¬ 
mana, i to od Karela Čapeka »Prvni parta«, 
Olge Scheinpflugove »Teta Anna« i »Andula 
vyhrala«. »Podzemni mesto«, Karela Polačeka 
i A. M. Tilschove »U modreho kohouta«. Nakla¬ 
da Melantrich u Pragu objavila je izdavanje 
romana: »Doum bez pana« (Egon Hostovskv); 
»Večny pramen« (Josef Kopta); »Masopust« (Ja- 
roslav Durych); »Modra a zlata« (Jan Čep); 
»Srdce na zamek« (Jan Moravek). 

KAVKASKO NARODNO PJESNIŠTVO. U 
izdanju »Academija« (Moskva—Lenjingrad) izi¬ 
šao je omašni svezak — 650 stranica — kabar- 
dinskih epskih pjesmotvora, mitosa, mitskih 
priča i gatki, pučkih pjesama, poslovica i dr. 
pod naslovom »Kabardinskij folklor«. Uvod, ko 
mentar i rječnik sastavio je M. E. Tap, djelo 
je redigirao I. M. Sokolov, a prijevodi potječu 
od skupine istraživača-stručnjaka. 

ZNANSTVENE ISKOPINE U UKRAJINI. U 
staroj kneževskoj prijestolnici zapad, ukrajin¬ 
skih zemalja Halyču (u današnjem Krylosu), 
vodi već 4 godine arheološka iskapanja poznati 
ukrajinski arheolog i historičar dr. Jaroslav 
Pasternak. Njemu je uspjelo, da nađe goleme 
temelje (2.20 m širine, a tlocrt je 32 BjX 32X> m) 
stolne crkve iz vremena kneza Jaroslava 
Osjmomysla (XII. v.), te se je time konačno 
ustanovilo, gdje je bio stari grad Halyč. U toj 
crkvi nađen je sarkofag s kostima, izrađen od 
monolitnog kamena. Tvrdi se, da su kosti kneza 
Jaroslava Osjmomysla. Isto tako nađene su ko¬ 
sti mlade djevojke sa zlatnim dijademom na 
glavi. Ova, vrlo važna i za ukrajinsku povijest 
dragocjena iskapanja skrenula su na sebe ve¬ 
liku pažnju ukrajinskog pučanstva, koje svaki 
dan u velikim masama dolazi iz svih krajeva 
Zapadne Ukrajine, da vidi baštinu svoje sta¬ 
rine. 

U Molotovu (Zapadna Ukrajina) naišli su se¬ 
ljaci na grobove s kostima. Utvrdilo se je, da 
je to predhistorijsko groblje. 

U Mukačevu (Zakarpatska Ukrajina) osno¬ 
vali su redovnici sv. Vasilija (Vasylijany) ma¬ 
nastirski muzej, u kojemu će se čuvati uspo¬ 
mene iz zakarpatske starine. 

U Odesi vodi akademija nauka paleontolo¬ 
ška iskapanja. Dosadanji nalazi daju moguć¬ 
nost nadopuniti praznine u povijesti faune 
Ukrajine pri kraju tercijarne i na početku 
kvaternarne periode. (i) 

O KINESKIM BIBLIOTEKAMA. O kineskim 
bibliotekama saznajemo iz jednog izvještaja 
od Ernst Shierlitza. Ovaj izvještaj izišao je kao 
posebni otisak iz »Zentralblatt fur Bibliotheks- 
wesen« pod naslovom »Das chinesische Biblio- 
thekswesen der Gegenwart« (Leipzig, 1937. ve¬ 
lika 8°. 25 strana, izd. Otto Harrassowitz). 
Autor, koji živi u Pejpingu, opisuje u uvodu 
kinesko knjižničarstvo starijeg doba, koje nije 
poznavalo javnih knjižnica u evropskom ili 
američkom smislu i onda prelazi na opću ka¬ 
rakteristiku današnjeg stanja, koje je stvoreno 
od 1905. naovamo. U svojem izvještaju daje 
Schierlitz neke statističke podatke, govori o 
nacionalnim, pokrajinskim i sveučilišnim bi¬ 
bliotekama, o posebnim vrstama knjižara,^ o 
organizaciji i naobrazbi bibliotekara. Konačno 
se bavi specijalno kineskom knjigom. U svemu 
ova studija-izvještaj daje vanredno zanimljive 
podatke s područja duhovnog života u Kini i 
pokazuje donekle, kako je utjecao evropsko- 
zapadni svijet na stare kulturne zemlje. 

TALIJANSKA STUDIJA O KIERKEGAAR- 
DU. U nakladi »La Nuova Italia« (Firenze 
1937., 8°. 322 strane) izišla je omašna, zanimljiva 
studija o Kierkegaardu, koju je napisao Fran- 
co Lombardi, poznat sa svojih radova, posveće¬ 
nih njemačkoj filozofiji. Soren Kierkegaard bi¬ 
jaše dosada nepoznat Talijanima, jer nisu pre¬ 
vođena niti njegova filozofska djela, niti bi¬ 
jaše o njem studije. Lombardi je Kierkegaarda 
prikazao u ovoj knjizi kao mislioca i religioz¬ 
nog filozofa. Ovo je ujedno prva iscrpna bi¬ 
bliografija danskog filozofa. 


COLERUSOVA »POVIJEST MATEMATIKE«. 
Svojim općeshvatljivim prikazima »Od jedan¬ 
put jedan do integrala« (»Vom Einmaleins bis 
zum Integral«) i »Od točke do četvrte dimen¬ 
zije« (»Vom Punkt bis zur vierten Dimension«) 
dodao je Egmont Colerus »Od Pitagore do Hil- 
berta. Epohe matematike i njeni graditelji. Po¬ 
vijest matematike za svakoga.« (Naklada Paul 
Zsolnay, Beč). U ovom djelu pisac obrađuje 
razvitak matematike u pojedinim prikazima 
kulturnopovjesnički, biografski i filozofski, te 
sve to karakterizira stvarnim primjerima. 

Knjiga ima ove odlomke: Pitagora (matema¬ 
tika kao znanost), Euklid (matematika i filozo¬ 
fija), Arhimed (matematika i stvarnost), Apo- 
lonij iz Perge (matematika kao virtuoznost), 
Diofant (matematika kao pismo), Alchwarizmi 
(matematika kao stroj za mišljenje), Leonard 
iz Piše (matematika kao osnova za otkrića), Ni¬ 
kola iz Oresme (matematika kao priroda), Vie- 
ta (matematika kao simbolika), Jost Biirgi (ma¬ 
tematika kao tabela), Descartes (matematika 
kao metoda), Leibniz (matematika kao svemir), 
J. V. Poncelet (matematika kao čarobno ogle¬ 
dalo), Evariste Galois (matematika kao opće¬ 
nitost), E. F. Gauss (matematika kao svjetsko 
utovanje), Bernhard Riemann (matematika 
ao kao svijet duhova) i David Hilbert (mate¬ 
matika i logika). Ovaj pokušaj Colerusove po¬ 
pularizacije matematike naći će sigurno novih 
čitalaca. 

NOVA SOVJETSKA GLAZBA. Skorašnje sve¬ 
čanosti prigodom dvadesetgodišnjice listopad¬ 
ske revolucije potiču sovjetske skladatelje na 
osobito živi rad, pa postoji već niz novih djela. 
Sergej Prokofjev dogotovio je pred kratko vri¬ 
jeme tri koračnice za limenu glazbu i radi sada 
na velikoj jubilejnoj kantati. Od starijih skla¬ 
datelja radi sada S. Vasilenko na j ubilejnom 
oratoriju, R. Glier dogotavlja operu o motivi¬ 
ma iz revolucije 1905., a A. Krein simfonijsku 
jesmu »Birobidžan«. Boris Asafjev dovršio je 
alet »Dobrovoljački dani«. D. Sostaković radi 
nakon dovršenja svoje 4. simfonije na jednoj 
operi s temama iz Dalekog Istoka. Od mlađih 
skladatelja dogotovit će Dzeržinskij, autor 
opere »Tihi Don«, svoju drugu operu »Uzvišena 
nova zemlja«. V. Šaporin, skladatelj mnogo 
zapažene simfonije, dogotovio je izvadak za gla¬ 
sovir iz svoje opere »Dekabristi«. D. Kabalev- 
skij, skladatelj dvaju koncerata na glasoviru i 
dviju simfonija, dovršio je izvadak za glasovir 
svoje skladbe Romain Rollandove »Colas Breu- 
non«. Nova djela nagovijestili su također M. 
udin, B. Šehter, T. Krennikov i J. Golubev. 

MONOGRAFIJA O PAUL VALeRYJU. Mla¬ 
di francuski kritičar Hubert Fabureau, poznat 
sa svojih studija o Max Jacobu, Mallarmeu i 
Apollinaireu, izdao je i studiju pod naslovom 
»Paul Valery« (izd. La Nouvelle Revue Critique, 
Pariš). Ovo je jedna od najopsežnijih i najte¬ 
meljitijih studija o životu, djelu i životnim na¬ 
zorima reprezentativnog suvremenog francu¬ 
skog pjesnika. — Ovdje napominjemo, da je i 
književnik dr. Ante Bonifačić dovršio iscrpnu 
studiju o Paul Valeryju. 

KAREL ČAPEK NA FINSKOM. Doskora će 
u finskom prijevodu izići Čapekovi romani: 
»Hordubak i »Valka s mloky«. »Hordubal« je 
nedavno preveden i na ruski. 

VANČURIN ROMAN U MADŽARSKOM 
PRIJEVODU. U Bratislavi će u madžarskom 
prijevodu (u izdanju E. Prager) izići poznati 
roman Vladislava Vančure »Utek do Budina« 
(»Bijeg u Budim«), koji je na hrvatski preve¬ 
den u izdanju Zabavne biblioteke. 

ČEŠKA KAZALIŠNA DJELA NA FINSKOM. 
Finsko narodno kazalište u Helsingforsu ima u 
planu izvesti djelo »Bijela bolest« (Karei Ča- 
pek); kazalište u Tammerforsu komediju »Gni¬ 
jezdo« Edmonda Konrada; kazalište u Tiirku 
komad Františeka Langera »Deva kroz ušicu 
igle« i operetu Jare Beneša »Na zelenoj livadi«. 

WOLKEROVE PJESME U DEVETOM IZDA¬ 
NJU. Doskora će u Pragu (u nakladi Vaclav 
Petr) izići prvi svezak pjesama Jifi Wolkera 
(Dilo I.) u devetome izdanju. — Nadalje se 
sprema izdanje uspomena pjesnikove majke na 
svojeg rano preminulog sina pod naslovom 
Jifi Wolker ve vzpommkach sve matky«. 


ESEJ 6 PORTUGALSKOJ UMJETNOSTI. 
U rujanskom svesku poznate londonske umjet¬ 
ničke revije »The Studio« izišao je iz pera 
Fernanda de Pamplona esej o tradicionalnoj i 
revolucionarnoj umjetnosti Portugala. Uz esej 
objelodanjeno je 26 reprodukcija. 

NOVI ROMAN THOMASA MANNA. Počet¬ 
kom iduće godine izići će u Beču — u nakladi 
Bermann-Fischer — novi roman Thomasa Man- 
na pod naslovom »Lotte in Weimar«. Ova iz¬ 
davačka kuća izdala je u jednome svesku i 
popularno izdanje Thomas Mannova romana 
»Der Zauberberg«. 

OBOLIO RABINDRANATH TAGORE. Naj- 
već suvremeni indijski pjesnik, filozof, drama- 
tik i pripovjedač Rabindranath Tagore (Rabin- 
dra Nath Thakur) obolio je sredinom mjeseca 
rujna. Njegova je bolest teže naravi. Tagore 
je rođen 1861. god. 

CJELOKUPNA DJELA FRANA GALOVIČA. 
Zagrebački nakladni zavod »Binoza« najavio je 
izdanje cjelokupnih djela Frana Galovića u če¬ 
tiri knjige. Galovićeva djela izaći će u redak¬ 
ciji prof. Julija Benešića. 


SADRŽAJ: B. LIVADIĆ, t Marija Ružička Strozzi/;56l.— VINKO KOS, Pjesme, 564. 
— GIACOMO LEOPARDI — ANTON NIZETEO, Blagdanska večer, 565. — GIACOMO 
LEOPARDI - ANTON NIZETEO, Misli, 566. — OLINKO DELORKO, Zapis o Leo¬ 
pardi ju, 568. — B. P., Giacomo Leopardi u svojim pismima i bilješkama, 571. — MIRKO 
DEANOVIĆ, Tonellijev Leopardi, 578. — Stogodišnjica smrti Giacoma Leopardija, 
581. — A. IT—r, B. Croce o Leopardiju, 586. — Kronologija Leopardijeva života, 587. — 
Dr. FR. FANCEV, Starija hrvatska književnost u današnjim srednjoškolskim udžbe¬ 
nicima, 589. 

FEUILLETON: B. LIVADIĆ, Kazalište, 604. — STJEPAN JAKŠEVAC, Knjiga su¬ 
vremene stvarnosti, 605. — B. LIVADIĆ, t Andrija Milčinović, 607. — JURAJ JUR- 
JEVIĆ, Ivan Milićević, 607. 1 — T. MORTIĐIJA, Zagrebački bogoslovi i narodni pre¬ 
porod, 609. — FRANJO PAVEŠIĆ, Modernizam i klasicizam, 611. — ERNEST BAUER, 
Njemačka slavi Hermana Lonsa, 613. — Kulturna kronika, 614. 

SLIKE: LJUBO BABIĆ, Proljetni motiv (Posavina); — VLADIMIR BECIĆ, Pejzaž, 
576— 577 ; _ BRUNO BULIĆ, Starica; — IVO REŽEK, Čižme, 592—593. 


»Hrvatska Revija« izlazi pomoću Matice Hrvatske. — Vlasnik izdavač i odgovorni urednik: Dr. Mile Starčević, Zagreb, Đordićeva 8a. — 
Umjetnički uređuje: Vladimir Kirin. — Tisak Zaklade tiskare »Narodnih novina«, Zagreb, Frankopanska ul. 26 . Za tiskaru odgovara: 
Vladimir Kirin, Deželićcva ul. 2. — Cijeue za pretplatu: na godinu 200 d za članove Matice Hrvatske i đake 180 d. — Uprava: Zagreb, 
Matičina ul. 2., telet 3382. — Uredništvo ne vraća rukopise i ne odgovara na pisma. 






NAPRETKOVA ZADRUGA 

SARAJEVO 

Obavlja razna životna i elementarna osiguranja po najpovoljnijim cjenicima, 
propagira i prima sve vrste štednje, okupila je preko 13.000 svijesnih 
zadrugara iz svih naših krajeva sa preko 

Din 137,000.000 

osigurane glavnice životnih osiguranja. 

Zadrugari su joj povjerili u formi uloga na štednju preko 

Din 17,000.000 

Glavna podružnica: Podružnica: 

ZAGREB Varšavska ulica 11. DUBROVNIK Čingrijina ul. 3. 

Glavna povjereništva: 

Osijek, Sarajevo, Split, Sušak, Zagreb i Zemun. 

Napretkove zadruge za štednju I zajmove: 

Banja Luka, Čakovec, Karlovac, Mostar, Osijek, Sušak i Zemun. 


TVORNICA PAPIRA 

BRATJE PIATNIK 

U RADEČAMA KRAJ ZIDANOG MOSTA 


IZRAĐUJE; 


FINI LISTOVlil / BEZDRVNI 
PISAĆI PAPIR, BIJELI DOKUMENTNI, I 
DOKUMENTNI KONCEPT, RISAĆI PAPIR, PAPIR 
ZA TRGOVAČKE KNJIGE, PISAĆI PAPIR, 
FINI 0V0JNI PAPIR / KARTON 










Gradska Štedionica 

OPĆINE G RA DA ZAGREBA 

PODJELJUJE ZAJMOVE 

NA PODLOZI: 

VRIJEDNOSNIH PAPIRA, 
UKNJIŽBE NA NEKRETNINE 
U ZAGREBU I NA MJENICE SA JAMCIMA 

Prima vrednine u pohranu 
Iznajmljuje čelične pretince 

Burzovne naloge, inkasa kao 
i sve novčane poslove obavlja 
brzo, savjesno i kulantno 

Prima uloške na knjižice i tekuće račune 
za koje jamči općina grada Zagreba 



